প্রকাশিত: ১৯:২১ ১৪ সেপ্টেম্বর ২০২০ আপডেট: ১৯:২৫ ১৪ সেপ্টেম্বর ২০২০\nজেনারেল খালিদ বিন ওয়ালিদের নেতৃত্বগুণ, বীরত্ব আর রণকৌশলের সামনে অন্য যেকোনো সেনানায়কই তুচ্ছ। - প্রতীকী ছবি\nমুসলিম বীর যোদ্ধারা একসময় গোটা বিশ্ব দাপিয়ে বেড়িয়েছেন। তাদের তরবারির ঝলকানি দেখে কম্পিত হয়ে উঠত কাফিরদের অন্তরাত্মা।\nমুহূর্তেই শক্তিশালী অমুসলিম রাষ্ট্র পদানত হয়ে যেত তাদের কাছে। এমনই একজন বীর যোদ্ধা মহাবীর খালিদ বিন ওয়ালিদ। যিনি ইতিহাসের সর্বকালের অন্যতম শ্রেষ্ঠ সেনাপ্রধান।\nআরো পড়ুন >>> জান্নাত ওয়াজিব হয়ে যায় যে দোয়ায়\nমৃত্যুশয্যায় সাহাবি খালিদ বিন ওয়ালিদ (রা.) দূর্বল কন্ঠে তার স্ত্রীকে বিছানায় পাশে বসতে বললেন। খুব প্রয়োজনীয় একটি প্রশ্নের উত্তর জানা যে বাকি রয়ে গেছে তার!\nযার নেতৃত্বে মুসলিম বাহিনী ১০০ টিরও বেশি যুদ্ধে অংশ নিয়েছে এবং কোনোটাতেই পরাজয় বরণ করেনি। তার রণকৌশল আজো বিভিন্ন দেশের সেনাবাহিনীতে প্রশিক্ষণের সময় পাঠ্য হিসাবে শিখানো হয়! তাঁর নামে মুসলিম দেশগুলোতে আজো অনেক ব্রিগেড, যুদ্ধবিমান ও নৌযানের নামকরণ করা হয়।\nএই সেই খালিদ বিন ওয়ালিদ (রা.) যাকে স্বয়ং রাসূলুল্লাহ (সা.) ‘সাইফুল্লাহ’ উপাধি দিয়েছিলেন, যার মানে আল্লাহর তরবারি। এই সেই খালিদ যিনি মুসলিম বাহিনীর সেনাপ্রধান হিসেবে তুখোড় বিজয়ী আর ক্যারিয়ারের তুঙ্গে থাকা অবস্থায় তৎকালীন খলিফা ওমর ইবনুল খাত্তাব (রা.) এর নির্দেশে বিনা বাক্য ব্যয়ে সেনাপ্রধানের পদ থেকে ইস্তফা দিয়ে সাধারণ সৈনিক হিসেবে লড়াই করা শুরু করেন।\nআরো পড়ুন >>> ফাজায়েলে কোরআন\nস্ত্রীকে খালিদ (রা.) বললেন, ‘প্রিয়তমা স্ত্রী, আমি বেশিক্ষণ বাঁচবো বলে মনে হচ্ছে না। একটা আফসোস এই বিদায় বেলায় ভীষণ কষ্ট দিচ্ছে, তুমি কি উত্তর দিতে পারো’? খালিদ বিন (রা.)-কে স্ত্রী বিনয়ের সঙ্গে জিজ্ঞাসা করলেন, ‘হে মহাবীর, কি প্রশ্ন আপনার মনে’? ৫৭ বছরের খালিদ বললেন, ‘তুমি আমার সারাটা শরীর পরীক্ষা করে দেখো, এমন কোনো স্থান কি আমার শরীরে আছে যেখানে শত্রুর তরবারীর আঘাত নেই’? দীর্ঘক্ষণ পরীক্ষা করে স্ত্রী উত্তর দিলেন, ‘না, আল্লাহর রাস্তায় আপনি এতো বেশি যুদ্ধ করেছেন যে শত্রুর আঘাত আপনার সারাটা শরীরেই আছে’। খালিদ বিন ওয়ালিদ(রা.) তখন দুঃখ নিয়ে বললেন, ‘আল্লাহর কসম, প্রতিটা জিহাদে আমার নিয়ত থাকতো যেনো আমি ময়দানে শত্রুর আঘাতে মারা যাই, তাতে যেনো শহিদের মর্যাদা পাই। কিন্তু আফসোস! দেখো আজ যুদ্ধের ময়দানে মৃত্যু না হয়ে আমার মৃত্যু হচ্ছে আমারই বিছানায়! আমায় কি আল্লাহ শহিদদের মাঝে রাখতে চান না’?\nআরো পড়ুন >>> নামাজেই নয়, সব সময়ই টাখনুর উপর কাপড় উঠানো জরুরি\nস্বামীর আফসোস দেখে স্ত্রী কিছুক্ষণ মৌন রইলেন। এরপর করলেন সেই বিখ্যাত উক্তি, ‘আপনার নাম স্বয়ং রাসূল (সা.) রেখেছিলেন ‘সাইফুল্লাহ’- এমন কোনো তরবারী কি দুনিয়ায় আছে যেটা আল্লাহর তরবারীর মোকাবিলা করতে পারে? তাইতো ময়দানে আপনার মৃত্যু হয়নি কারণ আল্লাহ তাঁর তরবারী মাটিতে লুটিয়ে যেতে দেননি’। ভীষণ খুশি হলেন খালিদ বিন ওয়ালিদ(রা.), বুঝতে পারলেন আল্লাহর ইচ্ছা এবং কিছুক্ষণ পরে শান্তিতে বেহেস্তের রাস্তায় চলে গেলেন।\nআমরা অনেকেই সম্রাট জুলিয়াস সিজারের গুনগান করি, আলেকজান্ডারের ঘটনা মন দিয়ে শুনি, নেপোলিয়ানকে শ্রেষ্ঠ বলি। অথচ নিরপেক্ষ দৃষ্টিতে গবেষণা করলে সবাই একবাক্যে স্বীকার করবে যে জেনারেল খালিদ বিন ওয়ালিদের নেতৃত্বগুণ, বীরত্ব আর রণকৌশলের সামনে অন্য যেকোনো সেনানায়কই তুচ্ছ। খালিদ বিন ওয়ালিদ (রা.) মূলত সর্বকালের সর্বশ্রেষ্ঠ যোদ্ধা।\nইসলামের দৃষ্টিতে অপচয় ও অপব্যয় (পর্ব-১)\nনফল ইবাদতের উপকারিতা\nমসজিদুল হারামে ৭ মাস পর নামাজের অনুমতি দিলো সৌদি\nদরিদ্রদের প্রতি ইসলামের সম্মান (পর্ব-২)


আ.লীগের জন্য বসে থাকবে না বিএনপি – আওয়ার নিউজ\nআ.লীগের জন্য বসে থাকবে না বিএনপি\nবিএনপির চেয়ারপারসন বেগম খালেদা জিয়ার জাতীয় ঐক্যের ডাকে আওয়ামী লীগ এল কি এল না তার জন্য বিএনপি বসে থাকবে না বলে জানিয়েছেন বিএনপির স্থায়ী কমিটির সদস্য ড. খন্দকার মোশাররফ হোসেন। তিনি বলেছেন, জঙ্গিবাদবিরোধী জাতীয় ঐক্যের কৌশল নির্ধারণে কাজ করছে বিএনপি।\nখালেদা জিয়ার জঙ্গিবাদবিরোধী জাতীয় ঐক্যের ডাকে সাড়া দেয়ার বিষয়ে প্রধানমন্ত্রী শেখ হাসিনা এক রকম নাকচ করে দেয়ার প্রতিক্রিয়ায় এসব কথা বলেন খন্দকার মোশাররফ।\nগুলশানের আর্টিজানে ও কিশোরগঞ্জের শোলাকিয়ায় জঙ্গি হামলার পর খালেদা জিয়া জঙ্গি মোকাবিলায় জাতীয় ঐক্যের ডাক দেন। এর পরিপ্রেক্ষিতে ক্ষমতাসীন দল আওয়ামী লীগের নেতাদের কেউ কেউ তাদের প্রতিক্রিয়ায় বিএনপিকে জামাত ছাড়ার পরামর্শ দিয়ে বলেন, তাহলে আলোচনা কিংবা ঐক্যের পথ তৈরি হতে পারে। সুশীল সমাজের পক্ষ থেকেও অনুরূপ বক্তব্য আসে।\nএরপর বিএনপির অনেক নেতা ও দলটির অনুসারী কোনো কোনো বিশিষ্ট ব্যক্তি ইঙ্গিত দেন জামায়াতের সঙ্গে বিএনপির গাঁটছড়া শিগগিরই শিথিল হচ্ছে।\nএ যখন অবস্থা, তখন প্রধানমন্ত্রী শেখ হাসিনা বিএনপির জাতীয় ঐক্যের ডাক নিাকচ করে দিলেন।\nমঙ্গোলিয়ার রাজধানী উলানবাতোরে অনুষ্ঠিত দুই দিনের এশিয়া-ইউরোপ সম্মেলনে (আসেম) তার যোগদান নিয়ে রবিবার বিকাল চারটায় গণভবনে এক সংবাদ সম্মেলনে বক্তব্য দেন প্রধানমন্ত্রী শেখ হাসিনা। সেখানে একজন সাংবাদিক জানতে চান জঙ্গিবাদ নিয়ে রাজনৈতিক দল ও সুশীল সমাজ জাতীয় ঐক্যের ডাক দিয়েছেন। বিষয়টি তিনি কীভাবে দেখছেন। জবাবে প্রধানমন্ত্রী বলেন, যাদের সঙ্গে ঐক্য হওয়ার তাদের সঙ্গে ঐক্য হয়েই আছে।\nপ্রধানমন্ত্রী বলেন, “যারা সন্ত্রাস-জঙ্গিবাদ নিয়ে খেলে কিংবা আগুন দিয়ে মানুষ পুড়িয়ে হত্যার পথ বেছে নেয়, সেই ঘাতকদের সঙ্গে যারা জড়িত তাদের কথা আলাদা। যাদের ঐক্য সৃষ্টি হলে সন্ত্রাস-জঙ্গিবাদ মোকাবেলা সম্ভব, তাদের ঐক্য সৃষ্টি হয় গেছে। এই ঐক্য কিন্তু থাকবে।\nপ্রধানমন্ত্রীর এ বক্তব্যের প্রতিক্রিয়ায় বিএনপির স্থায়ী কমিটির সদস্য মোশাররফ হোসেন বলেন, “আমাদের নেত্রী সন্ত্রাসী ও জঙ্গি মোকাবেলায় জাতীয় ঐক্যের ডাক দিয়েছেন। সরকার ও আওয়ামী লীগ জাতীয় ঐক্য চায় না বলে এ ধরনের কথা বলছে। সরকার না এলে তখন আমাদের কৌশল পরির্বতন হবে। এ জন্য আমাদের নেত্রী তা্র কৌশল নির্ধারণ করছে।”\nকৌশল কী হতে পারে জানতে চাইলে খন্দকার মোশাররফ বলেন, “সেটা আন্দোলন হতে পারে, অন্যান্য রাজনৈতিক দল নিয়ে জাতীয় ঐক্য হতে পারে। এখানে কে এল আর কে এল না তা দেখার বিষয় নয়। দেশ ও জনগণের নিরাপত্তার স্বার্থে আমাদের নেত্রী তা্র কৌশল ঘোষণা দেবেন।”\nজামায়াত প্রসঙ্গে বিএনপির এই জ্যেষ্ঠ নেতা বলেন, “বিএনপির রাজনীতি বিএনপি করে, জামায়াত তাদের রাজনীতি করে। জাতীয় ঐক্যের প্রশ্নে জামায়াতের বিষয়টি কেন আসে! আসলে সরকার সন্ত্রাস ও জঙ্গি নির্মূলে জাতীয় ঐক্য চায় না। সরকার এটা দিয়ে ক্ষমতা ধরে রাখতে চায়।”\nরাজনীতি Comments Off on আ.লীগের জন্য বসে থাকবে না বিএনপি সংবাদটি প্রিন্ট করুন\n« সান্তাহারে নিখোঁজের ১৮ ঘন্টা পর পুকুরে মিলল শিশুর লাশ (পূর্বের সংবাদ)\n(পরের সংবাদ) এমপি কন্যাকে উত্ত্যক্ত করায় সরকারি কলেজ ছাত্রলীগ নেতার কারাদন্ড »


সুনাগরিক গড়ে তুলতে পড়ুয়াদের স্কাউট এন্ড গাইডের দুদিনের শিবির - News Britant\nHome Breaking News সুনাগরিক গড়ে তুলতে পড়ুয়াদের স্কাউট এন্ড গাইডের দুদিনের শিবির\nসুনাগরিক গড়ে তুলতে পড়ুয়াদের স্কাউট এন্ড গাইডের দুদিনের শিবির\nমালবাজার: স্কুল পড়ুয়াদের ভবিষ্যতে সুনাগরিক হিসাবে গড়ে তুলতে মাল সুভাষিণী বালিকা বিদ্যালয়ে দুদিনের এক অনুশীলন শিবির করল জলপাইগুড়ি জেলা স্কাউট এন্ড গাইডের অর্গানাইজিং কমিটি। গত রবিবার সকালে এই শিবিরের সুচনা হয়। আশেপাশে বিভিন্ন স্কুল থেকে ৫০ জন ছেলেমেয়ে এই শিবিরে অংশ নেয়।\nক্লাসে বসে ও বাইরে খোলা আকাশের নিচে তাদের আত্মরক্ষা, নদী পারাপার সহ বিভিন্ন প্রশিক্ষণ দেওয়া হয়। পাশাপাশি চরিত্র গঠন করে কিভাবে সুনাগরিক হতে হয় তার প্রশিক্ষণ দেওয়া হয়। তাদের এসব বিষয়ে প্রশিক্ষণ দেয় জেলা স্কাউটের কমিশনার অমর প্রধান। মেয়েদের প্রশিক্ষণ দেন গাইডের জেলা কমিশনার অনুরাধা রক্ষিত। তাদের সহায়ক হিসেবে ছিলেন কমিশনার আশীষ মিত্র।\nঅমর প্রধান বলেন, ভবিষ্যতের সুনাগরিক হিসাবে একজন ছাত্রকে গড়ে তোলা আমাদের লক্ষ্য। সেই সুনাগরিক হতে গেলে একজন কিশোর ছাত্রকে কি কি বিষয় জানতে হবে? কিভাবে ভাল নাগরিক হবে? এসব আমারা প্রশিক্ষণ দিয়েছি। অনুরাধা রক্ষিত বলেন, আজকালকার ছেলে-মেয়েদের মধ্যে সামাজিক দ্বায়বদ্ধতা কম।\nঅনেক সময় আমরা দেখি বাসে বাচ্চা কোলে নিয়ে এক মা দাঁড়িয়ে আছে অথচ পাশের সিটে যুবক বসে আছে। উঠে দাঁড়িয়ে সিট ছেড়ে দেওয়ার দায়িত্ববোধ আমরা ছেলেমেয়েদের শিখাই,পাশাপাশি মেয়েদের নাচ-গান প্রশিক্ষণও দেওয়া হয়। এদিন প্রশিক্ষণরত পড়ুয়া নাচ গান করে ও বিভিন্ন কলাকৌশল দেখায়। ডুয়ার্সের বিভিন্ন চাবাগানের এই সব পড়ুয়ারা প্রশিক্ষণ পেয়ে ভবিষ্যতে সুনাগরিক হবে এমনটা আশা করা অমুলক হবে না।\nPrevious articleজাতীয় সড়কে এক গৃহবধুর মর্মান্তিক মৃত্যু\nNext articleলক্ষ টাকার অবৈধ চোরাই কাঠ উদ্ধার করল বনকর্মীরা


Taiwan তে একটি কারখানা সহ উচ্চমানের এক্সহাস্ট গ্যাস পরিষ্কারের ব্যবস্থা প্রস্তুতকারক এবং এক্সহাস্ট গ্যাস পরিষ্কারের ব্যবস্থা সরবরাহকারী এর গাইড সন্ধান করুন\nএক্সহাস্ট গ্যাস পরিষ্কারের ব্যবস্থা\nXIRI Light Energy Limited Corporation হল প্রখ্যাত উত্পাদক, যোগানদার ও রপ্তানীকারকদের অফ এক এক্সহাস্ট গ্যাস পরিষ্কারের ব্যবস্থা, সঙ্গে একটি কারখানা Taiwan. নির্মাণ লাইন অভিজ্ঞতার বছর ধরে সঙ্গে, আমরা আমাদের শিল্প অসামান্য অভিনয়ের জন্য বলা হয়. Taiwan আমরা একটি নেতৃস্থানীয় ব্র্যান্ড হিসেবে আছে আমাদের নিজেদের সাহায্য. আমরা প্রতিনিয়ত আমাদের পণ্য আন্তর্জাতিক মান পূরণ করতে আপগ্রেড করতে পারবেন. আমরা পেশাদার, উচ্চ মানের সঙ্গে সময় অর্পণ যা নির্দিষ্ট একটি দল রাখা. আমাদের আন্তরিকতা ও কঠোর পরিশ্রমকে আমাদের আন্তর্জাতিক মানের সঙ্গে আমাদের মান মেলে করেছে.


প্রকাশ: ২৪ নভেম্বর ২১ । ১২:৩৯ | আপডেট: ২৪ নভেম্বর ২১ । ১২:৩৯\nকুমিল্লা সিটি করপোরেশনের ১৭ নম্বর ওয়ার্ডের কাউন্সিলর সৈয়দ মো. সোহেলকে নিজ কার্যালয়ে ঢুকে গুলি করে হত্যার ঘটনায় একজনকে গ্রেপ্তার করেছে র‌্যাপিড অ্যাকশন ব্যাটালিয়ন (র‌্যাব)। তার নাম সুমন। তিনি শহরের সুজানগর পূর্ব পাড়া বৌবাজার এলাকার মৃত কানু মিয়ার ছেলে এবং ওই ঘটনায় দায়ের হওয়া মামলার চার নম্বর আসামি।\nবুধবার সকাল সাড়ে ১০টার দিকে কুমিল্লা মেডিকেল কলেজ হাসপাতালে চিকিৎসাধীন অবস্থা থেকে তাকে গ্রেপ্তার করা হয়।\nএর আগে মঙ্গলবার দিবাগত গভীর রাতে নিহত কাউন্সিলর সোহেলের ছোট ভাই সৈয়দ মো. রুমন বাদী হয়ে হত্যা মামলাটি করেন। মামলায় শহরের সুজানগর বৌবাজার এলাকার মৃত জানু মিয়ার ছেলে ‘মাদক ব্যবসায়ী’ শাহ আলমকে প্রধান আসামি করে এজহার নামীয় ১১ জনসহ মোট ২১ জনকে আসামি করা হয়।\nউল্লেখ্য, গত সোমবার বিকেলে কাউন্সিলর সোহেলকে নিজ কার্যালয়ে ঢুকে সহযোগীসহ গুলি করে হত্যা করে মুখোশধারীরা। পরে মঙ্গলবার জানাযা শেষে সোহেলের মরদেহ পাথুরিয়াপাড়া কবরস্থানে দাফন করা হয়েছে। এ ঘটনায় গুলিবিদ্ধ আরও পাঁচ জন হাসপাতালে চিকিৎসাধীন। তবে তারা শঙ্কামুক্ত।


চলন্ত বাসে ধর্ষণ! - প্রথম আলো\n• মেয়াদের শেষ মুহূর্তে কমিটির পদ বাড়াল ছাত্রলীগ! • নগরের শিশুদের সাঁতার শিখতে যত বাধা হোম সম্পাদকীয়\nচাই সরকার ও সমাজের জাতীয় জাগরণ\tচলন্ত বাসে ধর্ষণ!\nদিল্লির ঘটনার পর বাংলাদেশেও চলন্ত বাসে ধর্ষণ এক কঠিন ও কুৎসিত বাস্তবতার মুখোমুখি দাঁড় করিয়ে দিয়েছে আমাদের। বিশেষত, নারীদের জন্য এ ঘটনা আতঙ্কের। দুই ধর্ষক গ্রেপ্তার হয়ে অপরাধের স্বীকারোক্তি দেওয়ায় তদন্তকাজ হয়তো সহজ হয়ে গেল। কিন্তু কেন এমনটা ঘটছে, কীভাবে ধর্ষণ ঘটার আগেই প্রতিরোধ করা সম্ভব, তার পথ বের করা আগের যেকোনো সময়ের চেয়েও এখন বেশি জরুরি। যে পোশাকশ্রমিকেরা দেশের অর্থনীতিতে বিপুল অবদান রেখে চলেছেন, তাঁদের পরিবহন ও আবাসনের উপযুক্ত ব্যবস্থা কারখানার মালিকেরা করেন না। তাঁদের ভোরে বা রাতে কর্মস্থলে যাওয়া-আসা করতে হয়। ফলে সর্বদাই তাঁরা বিভিন্ন রকম ঝুঁকির মুখেই থাকেন। এ রকম অবস্থায় দিনদুপুরে মানিকগঞ্জে চলন্ত বাসে পোশাকশ্রমিকের ধর্ষণের শিকার হওয়া খুবই উদ্বেগজনক ঘটনা। এরই মধ্যে চট্টগ্রাম বিশ্ববিদ্যালয়ের এক শিক্ষকের বিরুদ্ধে গৃহপরিচারিকাকে ধর্ষণের অভিযোগও উঠেছে। একের পর এক অভাবিত ঘটনা পরিস্থিতির চরম অবনতিরই ইঙ্গিত দিচ্ছে। আর কত মর্মান্তিক নিষ্ঠুরতা ঘটলে নারীর জন্য ঘর ও বাহিরকে নিরাপদ করায় সরকার সর্বোচ্চ শক্তি নিয়ে এগিয়ে আসবে?\nমানিকগঞ্জের ঘটনার প্রতিবাদ হয়েছে এবং হচ্ছে। পুলিশ অপরাধীদের আটকও করেছে। এত অন্ধকারের মধ্যে আশা জাগিয়েছে দুটি প্রতিক্রিয়া। রাস্তার পাশে দাঁড়ানো একজন ফেরিওয়ালা চলন্ত বাসে ঘটনাটি দেখে বাসটির পিছু নেন এবং দুই দুর্বৃত্ত মেয়েটিকে ফেলে যাওয়ার পর তাঁর সহায়তায় এগিয়ে আসেন। অন্যদিকে ঘটনা জানামাত্রই পরিবহন শ্রমিক ইউনিয়নের মানিকগঞ্জ শাখার নেতারা পুলিশে খবর দেন এবং দোষী ব্যক্তিদের আটকে কার্যকর সহায়তা করেন। অনেক ক্ষেত্রেই দেখা যায়, ইউনিয়নের বাধার কারণে অপরাধীকে আটকে সমস্যা হয়। সহায়তায় এগিয়ে আসা ফেরিওয়ালা হান্নান মিয়া ও পরিবহন শ্রমিকনেতা বাবুল সরকারের দৃষ্টান্ত সবার জন্য অনুকরণীয়।\nপাশাপাশি দিল্লিতে চলন্ত বাসে ধর্ষণের বিশ্বব্যাপী নিন্দা জাগানো ঘটনার সঙ্গে এই ঘটনার কোনো মনস্তাত্ত্বিক যোগাযোগ আছে কি না, তা-ও ভেবে দেখা দরকার। অপরাধবিজ্ঞানী ও গণমাধ্যম বিশেষজ্ঞদের অনেকে মনে করেন, গণমাধ্যমে অপরাধের ফলাও প্রচার থেকেও অপরাধ উৎসাহিত হতে পারে। দেশে ধর্ষণের সংবাদ প্রকাশ এবং তার সঙ্গে পাল্লা দিয়ে ধর্ষণের ঘটনা বাড়তে থাকায় এই নেতিবাচক আশঙ্কাটি উড়িয়ে দেওয়া যায় না। এ বিষয়ে স্বরাষ্ট্র মন্ত্রণালয় ও গণমাধ্যম কর্তৃপক্ষেরও ভাবনাচিন্তা প্রয়োজন। ধর্ষণের অপরাধে লঘু শাস্তি বা বিচার না হওয়ার নজিরই বেশি। তা ছাড়া যত ঘটনা ঘটে, তার কমই প্রকাশিত হয়, আরও কম ঘটনা আদালত পর্যন্ত গড়ায়। ধর্ষণের শিকার ব্যক্তিকেই অপরাধ প্রমাণের দায় দিয়ে রাখলে এবং বিচার-প্রক্রিয়ায় অসম্মানকর পরিস্থিতি বজায় থাকলে নির্যাতিত ব্যক্তিরা আদালতে যাবেন না। আমরা চাই, অপরাধীদের দ্রুত বিচারের মাধ্যমে শাস্তি হোক। নারী নির্যাতন ও ধর্ষণের ঘটনা প্রতিরোধে এই মুহূর্তে সর্বোচ্চ ব্যবস্থা নিতে হবে সরকারকে। পাশাপাশি নারী-পুরুষ উভয়ে মিলে নিরাপদ সমাজ ও পরিবেশ সৃষ্টিতে জাগরিত হওয়া প্রয়োজন।\nমন্তব্য প্রদানের জন্য সাইনইন করুন munkasir fuad\n২০১৩.০১.২৭ ০৭:৫৩ অপরাধবিজ্ঞানী ও গণমাধ্যম বিশেষজ্ঞদের অনেকে মনে করেন, গণমাধ্যমে অপরাধের ফলাও প্রচার থেকেও অপরাধ উৎসাহিত হতে পারে। বিষয়টি ভেবে দেখার মতো।\t২০১৩.০১.২৭ ১০:৪৯ হ্যা, অপরাধবিজ্ঞানী ও গণমাধ্যম বিশেষজ্ঞদের অনেকে মনে করেন, গণমাধ্যমে অপরাধের ফলাও প্রচার থেকেও অপরাধ উৎসাহিত হতে পারে , শুধু তাই নয় , এ বিষয়ে রাষ্ট্র , সমাজ এবং বুদ্ধির ধারক বাহক বলে কথিত মানুষের উদাসীনতাও অনেকাংশে দায়ী । আরো জরুরী বিষয় হল যে ব্যবস্থা গ্রহণ করা হলে সত্যিকার অর্থে এই ধরনের দু:স্বাহস দেখানোর সাহস দুবৃত্তদের হত না, সেই মূল কাজটা মূলত কেউই করতে চাচ্ছেন না। যেমন ভারতের কথাই ধরুন । তারা জোর দাবী করছে ধর্ষকের শাস্তি মৃত্যুদন্ড দেয়া হোক । কিন্তু আইন প্রণেতারা তাতে নারাজ । আমাদের দেশের বোদ্ধারা এ বিষয়ে আরো কয়েকধাপ শীর্ষে অবস্থান করেন । তাদের কাছে এ প্রস্তাব দিলে তারা কেবলই চিন্তা করে সেই মধ্যযুগে ফিরে যাব ? তা কি হয় ? এখন বুঝুন । সমাজে ধর্ষকদের জন্য দ্বার উন্মোচন করে রাখবেন, অথচ ধর্ষণ হবে না, তা কি করে হয় ? অতএব সমাধান একটাই - ধর্ষণের শাস্তি প্রকাশ্যে জনসমক্ষে মৃত্যুদন্ড কার্যকর করে মানবতাকে সত্যিকার অর্থে প্রতিষ্ঠা করা । হিপোক্রাসী দিয়ে সমাধান হবে না।\tKamol Krishna Debnath\n২০১৩.০১.২৭ ১৬:১৮ অপরাধবিজ্ঞানী ও গণমাধ্যম বিশেষজ্ঞদের অনেকে মনে করেন, গণমাধ্যমে অপরাধের ফলাও প্রচার থেকেও অপরাধ উৎসাহিত হতে পারে। বিষয়টি ভেবে দেখার মতো আবার গণমাধ্যমে অপরাধের ফলাও প্রচার থেকেও মাণু্ষ সচেতন হতে পারে যেমন ফেরিওয়ালা ও শ্রমিক ইউনিয়নের ।\tবিচারের বাণী নিভৃতে কাঁদে!\nঅবশেষে জানা গেল শরীর চুলকায় কেন!\nএবারের বাজেট হবে রাজনৈতিক ও উচ্চাভিলাষী\nবর্ষা মানেই জলাবদ্ধ ঢাকা


IGNOU Re-registration Deadline for January 2021 Session Extended – Latest Jobs Alert\n17/01/2021 by R Upadhyay\nইग्नু পুনরায় নিবন্ধন: ইন্দিরা গান্ধী জাতীয় উন্মুক্ত বিশ্ববিদ্যালয় (ইগনু) জানুয়ারির অধিবেশন 2021 সালের জন্য পুনরায় নিবন্ধকরণ প্রক্রিয়া শুরু করেছে এবং সময়সীমাটি 31 জানুয়ারিতে বাড়িয়েছে। কর্তৃক প্রদত্ত সরকারী বিজ্ঞপ্তি অনুসারে ইগনু, প্রার্থীরা এখন অফিসিয়াল ওয়েবসাইটের মতো আবেদন করতে পারবেন ignou.samarth.edu.in বা অনলাইন.ignou.ac.in 31 জানুয়ারির মধ্যে।\nপুনঃ-নিবন্ধকরণ প্রক্রিয়া কেবলমাত্র দুই-তিন বছরের মেয়াদে স্নাতক (ইউজি) / স্নাতকোত্তর (পিজি) / সেমিস্টার-ভিত্তিক প্রোগ্রামগুলিতে ভর্তিচ্ছু শিক্ষার্থীদের জন্য প্রযোজ্য। ইগনুউ অনুসারে, পূর্ববর্তী সেমিস্টারের টার্ম-এন্ড পরীক্ষায় অংশ নেওয়া হলেও প্রার্থীরা পরবর্তী সেমিস্টারের প্রোগ্রামের জন্য নিবন্ধন করতে পারবেন।\nঅনলাইনে আবেদনের জন্য প্রার্থীদের ওয়েবসাইটে যেতে হবে ignou.ac.in এবং লগইন শংসাপত্রগুলি ব্যবহার করে নিবন্ধন করুন। আবেদন ফর্মটি পূরণ করুন এবং প্রয়োজনীয় আবেদন ফি প্রদান করুন। প্রার্থীদের ক্রেডিট / ডেবিট কার্ডের মাধ্যমে অনলাইন মোডে ফি দিতে হবে।\nইग्नু পুনরায় নিবন্ধন\nইগনু জানুয়ারিতে কীভাবে পুনরায় নিবন্ধন করবেন\nপদক্ষেপ 1: যান ignou.ac\nদ্বিতীয় ধাপ: আবেদন ফর্ম পূরণের আগে প্রার্থীদের অবশ্যই প্রথমে পোর্টালে নিবন্ধন করতে হবে।\nপদক্ষেপ 3: এগিয়ে যেতে “নতুন নিবন্ধকরণ” ট্যাবে ক্লিক করুন।\nপদক্ষেপ: 4: আপনার সঠিক মোবাইল নম্বর এবং ইমেল আইডি লিখুন\nপদক্ষেপ 5: কোনও প্রার্থী যদি ইতিমধ্যে অফিসিয়াল পোর্টালে নিবন্ধিত থাকে তবে তিনি একই ব্যবহারকারীর নাম এবং পাসওয়ার্ড ব্যবহার করতে পারেন যা আগে উত্পন্ন হয়েছিল।\nইগনু বাস্তবায়নের শেষ তারিখ: ইন্দিরা গান্ধী জাতীয় উন্মুক্ত বিশ্ববিদ্যালয় (ইগনু) ২০২০ সালের জুলাইয়ের মধ্যে ভর্তির জন্য আবেদনের শেষ তারিখ বাড়ানোর জন্য একটি নতুন প্রজ্ঞাপন জারি করেছে।\nআগ্রহী প্রার্থীরা যারা জুলাই সেশনের জন্য ইগনুতে ভর্তির জন্য আবেদন করেননি তারা আবেদন ফর্মে স্বাক্ষর করতে পারবেন। samarth.edu.in। প্রার্থীরা বিশ্ববিদ্যালয়ের স্নাতক প্রোগ্রাম, স্নাতকোত্তর ডিগ্রি প্রোগ্রাম এবং বিশ্ববিদ্যালয় কর্তৃক প্রদত্ত ডিপ্লোমা এবং পিজি ডিপ্লোমা প্রোগ্রামগুলির জন্য আইগনু প্রবেশপত্র জমা দিতে পারবেন।\nইগনু আবেদনের শেষ তারিখ বাড়িয়েছে\nইগনু কমন প্রসপেক্টাস – জুলাই 2020\nইগনু স্নাতক / স্নাতকোত্তর / সেমিস্টার-ভিত্তিক কর্মসূচিতে দুই-তিন বছরের জন্য ইতিমধ্যে বৈচিত্রের দ্বারা প্রদত্ত প্রার্থীদের জন্য জানুয়ারী 2021 এর জন্য পুনরায় নিবন্ধন জারি করেছে।\nইগনু পুনঃ-নিবন্ধনের জন্য আবেদনের শেষ তারিখ 15 জানুয়ারী। প্রার্থীরা তাদের নিবন্ধিত ব্যবহারকারী আইডি এবং পাসওয়ার্ড ব্যবহার করে ইন্দিরা গান্ধী জাতীয় উন্মুক্ত বিশ্ববিদ্যালয়ে (samarth.edu.in) পুনরায় নিবন্ধকরণ সম্পন্ন করতে পারবেন।\nইগনু অফিশিয়াল ওয়েবসাইটের জন্য এখানে ক্লিক করুন\nইগনু জুলাই 2020 ভর্তি: কীভাবে আবেদন করবেন\nপদক্ষেপ 1. IGNOU ভর্তির অফিসিয়াল ওয়েবসাইট https://ignouadmission.samarth.edu.in/ এ যান।\nপদক্ষেপ 2. হোমপেজে নতুন নিবন্ধনের জন্য লিঙ্কটিতে ক্লিক করুন\nপদক্ষেপ 3. প্রয়োজনীয় বিশদটি পূরণ করুন এবং IGNOU ভর্তি 2020 নিবন্ধকরণ সম্পূর্ণ করতে ‘রেজিস্টার’ এ ক্লিক করুন। নিবন্ধিত ইউজার আইডি এবং পাসওয়ার্ড কেবলমাত্র সেই ব্যক্তিকে প্রেরণ করা হবে বলে প্রার্থীদের বৈধ যোগাযোগের বিশদ লিখতে হবে।\nপদক্ষেপ 4. একবার নিবন্ধিত হয়ে গেলে, আপনার নিবন্ধিত ব্যবহারকারীর নাম এবং পাসওয়ার্ড ব্যবহার করে লগ ইন করুন।\nপদক্ষেপ 5. সাবধানতার সাথে IGNOU প্রবেশপত্র পূরণ করুন এবং প্রয়োজনীয় বিন্যাস নির্দিষ্ট বিন্যাসে আপলোড করুন\nপদক্ষেপ the. প্রয়োজনীয় ক্রেডিট কার্ড, ডেবিট কার্ড বা নেট ব্যাঙ্কিংয়ের সাথে প্রয়োজনীয় কোর্স ফি ব্যবহার করে অনলাইনে নিবন্ধন ফি প্রদান করুন।\nপদক্ষেপ admission. ভর্তি ফি প্রাপ্তি এবং ভবিষ্যতের রেফারেন্সের জন্য আবেদন ফর্মটি ডাউনলোড করুন। এছাড়াও, পরবর্তী লগইনের জন্য নিবন্ধিত ব্যবহারকারী আইডি এবং পাসওয়ার্ড নিরাপদে রাখুন।\nপ্রার্থীরা সরাসরি এখান থেকে জুলাই সেশনের জন্য ইগনু ভর্তি ২০২০ এর জন্য আবেদন করতে পারবেন।\nইন্দিরা গান্ধী জাতীয় উন্মুক্ত বিশ্ববিদ্যালয় (samarth.edu.in)\nইগনু এর অফিসিয়াল ওয়েবসাইটে ভর্তির জন্য ইতোমধ্যে ২০২০ সালের জুলাইয়ে ভর্তির সম্ভাবনা প্রকাশ করেছে। ইগনু ভর্তি 2020 প্রসপেক্টাসটি পড়তে লিঙ্কটিতে ক্লিক করুন:\n#IGNOU #Reregistration #Deadline #January #Session #Extended


সাঁঝের বাতির খলনায়িকাই এবার নায়িকা! রইল নতুন ধারাবাহিক 'খুকুমণি'র আসল পরিচয় know about Khukumoni home delivery actress Dipanwita Rakshit real identity\nজল্পনাই সত্যি হল। সত্যি সত্যিই শেষ হয়ে যাচ্ছে স্টার জলসার (Star Jalsha) জনপ্রিয় ধারাবাহিক ‘দেশের মাটি’ (Desher Mati), আর সেই জায়গায় আসছে নতুন ধারাবাহিক ‘খুকুমণি হোম ডেলিভারি’ (Khukumoni Home Delivery) । আগামী পয়লা নভেম্বর থেকেই শুরু হবে এই সিরিয়াল। এই ধারাবাহিকের নামের মতোই চমক রয়েছে বিষয়েও। পুরোনো বস্তাপচা কাহিনি থেকে বেড়িয়ে এসে এই ধারাবাহিকের গল্পে ইতিমধ্যেই পাওয়া যাচ্ছে নতুন স্বাদ।\nধারাবাহিকে মুখ্য চরিত্রে অভিনয় করতে দেখা যাবে অভিনেত্রী দীপান্বিতা রক্ষিতকে (Dipanwita Rakshit)। এর আগে ‘সাঁঝের বাতি’ ধারাবাহিকের খলনায়িকা চুমকির চরিত্রে অভিনয় করেছেন তিনি। যদিও ‘সাঁঝের বাতি’ র দ্বিতীয় সিজনে আর দেখা মেলেনি দীপান্বিতার। এই ধারাবাহিকে খলনায়িকা হিসেবেই অভিনয় জগতে পা রাখা তার, তবে এবার এক্কেবারে নায়িকা হয়ে পর্দায় ফিরছে সে।\nআজ বংট্রেন্ডের পর্দায় রইল উঠতি এই নায়িকারই আসল পরিচয়। দীপান্বিতার ডাক নাম দীপা। অভিনয়ে আসার আগে বেশ কিছুদিন মডেলিংয়ের সঙ্গে যুক্ত ছিলেন তিনি। অভিনেত্রীর পাশাপাশি তিনি একজন প্রতিভাবান নৃত্যশিল্পীও বটে। দীপান্বিতার আসল বাড়ি বাঁকুড়াতে, কিন্তু ছোট বেলা থেকে কলকাতাতেই মানুষ অভিনেত্রী।\nমাঝে বাবার চাকরির কারণে বেশ কিছুদিন রাচিতেও থেকেছেন তিনি। এরপর রবীন্দ্রভারতী বিশ্ববিদ্যালয় থেকে নিজের পড়াশুনো শেষ করেন দীপান্বিতা। আসন্ন ধারাবাহিকে এক্কেবারে গ্রামের মেয়ের চরিত্রে দেখা মিললেও বাস্তব জীবনে বেশ স্মার্ট এবং ফ্যাশন-সচেতন দীপান্বিতা।\nধারাবাহিকের কেন্দ্রিয় চরিত্র খুকুমণি মামা মামীর খাবার হোমডেলিভারির ব্যবসা সামলান। রোদ, জল, বৃষ্টি মাথায় করে সে বাইকে করে লোকের বাড়ি বাড়ি পৌঁছে দেয় রান্না করা খাবার৷ ধারাবাহিকের ট্যাগ লাইনেই বলে দেওয়া হয়েছে, “শীত গ্রীষ্ম বর্ষা যেকোনো সময় অর্ডার দিন, খাবার পৌঁছে যাবে ৩৬৫ দিন”। সেই খাবার পৌঁছে দিতে গিয়েই ধারাবাহিকের নায়কের সঙ্গে দেখা হবে তার।\nসিরিয়ালে দীপান্বিতার বিপরীতে দেখা যাবে ‘ভাগ্যলক্ষ্মী’ ধারাবাহিকের বোধি অর্থাৎ অভিনেতা রাহুল মজুমদারকে। প্রোমোতে দেখা যাচ্ছে, বাড়িতে রান্না করা খাবার বৃষ্টি মাথায় করে খুকুমণি পৌঁছে দিতে যায় নায়কের বাড়িতে। কিন্তু বাড়িতে ঢুকতেই ঘটে বিপত্তি। খুকুমণির দিকে ধেয়ে আসে এক এঁটো বাটি, বলাই বাহুল্য বাড়ির ছেলেই রাগে সেই বাটি ছুঁড়ে ফেলেছে।\nঘটনার প্রতিবাদ করতে খুকুমণি ভিতরে যেতেই বাড়ির মালকিন তাকে বলে যার জন্য খাবার আঞ্চহে তাকে নিজে খাইয়ে দিলে খুকুমণির টাকা সে তিনগুণ বাড়িয়ে দেবে৷ প্রস্তাবে রাজী হয় গম্ভীর, রাগী স্বভাবের বাড়ির সেই ছেলেকেই খাবার দিতে চলে যায় খুকুমণি। ট্রেলার দেখে ইইতিমধ্যেই এই ধারাবাহিকের অপেক্ষায় দিন গুনছেন দর্শকেরা।\nএকবার যে খাকি পরে, তার ডিএনএ তে খাকি ঢুকে যায়! বললেন ‘দেশের মাটির’ এসপি অভিমন্যু\n‘এই পথ যদি না শেষ হয়’ সিরিয়ালের উর্মির অভিনয়ে মজেছে দর্শকেরা! রইল অভিনেত্রীর আসল পরিচয়\nস্মৃতিতে রয়েছে ভয়ঙ্কর অভিজ্ঞতা! দক্ষিণী ছবির অডিশনে আজও ভয় পান রাধিকা আপ্তে\nঅন্তর্বাস পরে ইংরেজি গানে বোল্ড ফটোশুটের রিল! নববর্ষের শুভেচ্ছাবার্তা জানালেন মধুমিতা


চারদিন ব্যাপী শিল্প মেলা শুরু হচ্ছে কাল\nঅর্থনৈতিক রিপোর্টার ॥ রফতানি বাণিজ্যকে বহুমুখীকরণ এবং সম্প্রসারণের জন্য ষষ্ঠবারের মতো শুরু হতে যাচ্ছে চার দিনব্যাপী আন্তর্জাতিক শিল্প মেলা। কাল বুধবার রাজধানীর বঙ্গবন্ধু আন্তর্জাতিক সম্মেলন কেন্দ্রে এ মেলা শুরু হবে। চলবে ১৭ জানুয়ারি পর্যন্ত।\nসোমবার জাতীয় প্রেসক্লাবের ভিআইপি লাউঞ্জে আয়োজিত এক সংবাদ সম্মেলনে এ তথ্য জানানো হয়।\nবাংলাদেশ গার্মেন্টস এক্সেসরিজ এ্যান্ড প্যাকেজিং ম্যানুফ্যাকচারার্স এ্যান্ড এক্সপোর্টার্স এ্যাসোসিয়েশন (বিজিএপিএমইএ) এ সংবাদ সম্মেলনের আয়োজন করে।\nসংবাদ সম্মেলনে জানানো হয়, মেলায় দেশী-বিদেশী শিল্প প্রতিষ্ঠানসহ প্রায় ৬৩২টি স্টল থাকছে। ভারত, চীন, পাকিস্তান, তাইওয়ান, অষ্ট্রেলিয়া, জার্মান, দুবাইসহ ৩০টি দেশ অংশগ্রহণ করবে। স্টলে গার্মেন্টস এ্যাক্সেসরিজ, প্যাকেজিং পণ্যের মেশিনারিজ, কাঁচামাল, গার্মেন্টস এ্যাক্সেসরিজ এবং প্যাকেজিং শিল্প প্রতিষ্ঠানের উৎপাদিত পণ্য প্রদর্শিত হবে।\nমেলায় আগত দর্শনার্থীরা মেশিনারিজ এবং উৎপাদিত পণ্যের সঙ্গে পরিচিত হওয়ার সুযোগ পাবেন। এ প্রসঙ্গে বিজিএপিএমইএ’র সভাপতি রাফেজ আলম চৌধুরী বলেন, দেশীয় সম্পদ বৃদ্ধির অন্যতম উপায় হচ্ছে উৎপাদন বৃদ্ধি ও বাণিজ্যের ব্যাপক প্রসার। রফতানি বৃদ্ধির মাধ্যমে আমাদের মতো জনগোষ্ঠীর দেশে কর্মসংস্থানের সুযোগ সৃষ্টি করা যেতে পারে। এ কর্মসংস্থান দেশের সঞ্চয় বিনিয়োগের পথ প্রশস্ত করবে, বেকার সমস্যার সমাধান এবং দারিদ্র্যবিমোচনে সহায়ক ভূমিকা পালন করবে।\nতিনি আরও জানান, আমাদের এ্যাসোসিয়েশনের আওতাভুক্ত ১৩শ’র বেশি শতভাগ রফতানিমুখী গার্মেন্টস এ্যাক্সেসরিজ এবং প্যাকেজিং শিল্প প্রতিষ্ঠান রয়েছে। এ সব শিল্প প্রতিষ্ঠানগুলো ৩০-৩৫ ধরনের পণ্য উৎপাদন করে। উৎপাদিত পণ্য রফতানিমুখী তৈরি পোশাক শিল্পসহ অন্যান্য রফতানিমুখী শিল্প প্রতিষ্ঠানে সরবরাহ করে থাকে।\nআগে এসব পণ্য বিদেশ থেকে আমদানি করা হতো উল্লেখ করে রাফেজ আলম চৌধুরী বলেন, বর্তমানে গার্মেন্টস সেক্টরের এ্যাক্সেসরিজ এবং প্যাকেজিংয়ের পুরো চাহিদাই এ খাত মিটিয়ে আসছে। ফলে বৈদেশিক মুদ্রা সাশ্রয় হচ্ছে এবং লিড টাইম কমে যাচ্ছে।\nসংবাদ সম্মেলনে জানানো হয়, গার্মেন্টস এ্যাক্সেসরিজ এ্যান্ড প্যাকেজিং পণ্য রফতানি করে বিগত অর্থবছরে প্রায় ৪.৭৫ বিলিয়ন মার্কিন ডলার বৈদেশিক মুদ্রা আয় হয়েছে। সরকারের নীতিগত সমর্থন পাওয়া গেলে ২০১৮ সালের মধ্যে এ খাত থেকে প্রায় ১২ বিলিয়ন মার্কিন ডলার অর্জিত হবে।\n১৪ জানুয়ারি বেলা ১১টায় মেলা উদ্বোধন করবেন শিল্প মন্ত্রী আমির হোসেন আমু। বিশেষ অতিথি হিসেবে উপস্থিত থাকবেন- বস্ত্র ও পাট মন্ত্রী এমাজ উদ্দিন প্রামাণিক, অর্থ ও পরিকল্পনা প্রতিমন্ত্রী এম. এ. মান্নান, বস্ত্র ও পাট প্রতিমন্ত্রী মির্জা আজম, বাংলাদেশ ব্যাংকের ডেপুটি গবর্নর এসকে সুর চৌধুরী, বিজিএমইএর সভাপতি আতিকুল ইসলাম প্রমুখ।\nমেলা উপলক্ষে আগামী ১৫ জানুয়ারি সন্ধ্যায় বিজিএপিএমইএর উদ্যোগে দেশী-বিদেশী অংশগ্রহণকারী ও এ্যাসোসিয়েশনের সদস্যদের উদ্দেশে কৃষিবিদ ইনস্টিটিউটে এক মিলন মেলার আয়োজন করা হয়েছে। এছাড়া মেলা উপলক্ষে আগামী ১৭ জানুয়ারি একটি সেমিনার অনুষ্ঠিত হবে। গার্মেন্টস এ্যাক্সেসরিজ এবং প্যাকেজিং সেক্টরের ওপর সেমিনারটি ওই দিন সকাল সাড়ে ১০টায় বঙ্গবন্ধু আন্তর্জাতিক সম্মেলন কেন্দ্রের মিডিয়া বাজারে অনুষ্ঠিত হবে।


ইতালিতে ৬ বাংলাদেশী মিলে ১ বাংলাদেশীকে পিটিয়ে হত্যা !\nহোম প্রবাস জীবন ইতালিতে ৬ বাংলাদেশী মিলে ১ বাংলাদেশীকে পিটিয়ে হত্যা !\nরবিবার, ১৯ জুলাই , ২০২০ ইং\nহত্যার ঘটনাস্থল ঘিরে রেখে পুলিশ\nবাংলাদেশের ইজ্জত সম্ভ্রম ইতালির মাটিতে দফায় দফায় বিনষ্টের ধারাবাহিকতায় নতুন মাত্রা যোগ হয়েছে এমন এক সময় যখন বাংলাদেশ থেকে ইতালিতে করোনা আমদানির জন্য ইতালিয়ানদের কাছে বাংলাদেশি মানেই ‘ভাইরাস বোমা’। মারামারি কাটাকাটি খুন ধর্ষনের ধারাবাহিকতায় ১৮ জুলাই শনিবার রাতে বাণিজ্যিক রাজধানী মিলানে নৃশংসভাবে খুন হয়েছেন রশিদ হাওলাদার (৪৪) নামে এক বাংলাদেশি। হতভাগ্যের বাড়ি মাদারীপুর জেলায়। খুনী ৬ বাংলাদেশিকে ধরতে মাঠে নেমেছে পুলিশ।\nহত্যাকান্ডে ব্যবহৃত জিনিস জব্দ করেছে পুলিশ\nইতালীয় পুলিশের সায়েন্টিফিক টিম ঘটনাস্থল থেকে হাতুড়ি ও চেইন সহ খুনিদের ফেলে যাওয়া বেশ কিছু আলামত উদ্ধার করেছে। ২ খুনিকে ইতোমধ্যে সনাক্ত করেছে পুলিশ। সিসিটিভি ফুটেজ সংগ্রহ করার পর খুনিদের ধরার চেষ্টা চলছে।\nনিহত বাংলাদেশির ইতালিতে বৈধ স্টে পারমিট (পেরমেসসো দি সোজ্জর্নো) ছিলো। হত্যাকাণ্ডের ঘটনাস্থল স্তাদেরা এলাকাটি পুলিশের খাতায় আগে থেকেই ‘ক্রাইম জোন’ হিসেবে চিহ্নিত। উত্তর আফ্রিকার অভিবাসীরা এই এলাকায় ছোটখাটো অপকর্ম করে থাকলেও খুনের রেকর্ড করলো বাংলাদেশিরা।\nমাঈনুল ইসলাম নাসিম, ইতাল , ফ্রিল্যান্স সাংবাদিক। ফ্রান্স বাংলা-১৯/০৭/২০২০\nবাংলাদেশীকে পিটিয়ে হত্যা !\nপূর্ববর্তী খবরগ্রিসে ১০ হাজার মসজিদকে বানানো হয়েছে নাইট ক্লাব, থিয়েটার ও বিনোদনকেন্দ্র\nপরবর্তী খবরফ্রান্সে আফ্রিকানদের হাতে বাংলাদেশী খুন !\nইতালিতে স্ট্রোক করে এক প্রবাসী বাংলাদেশীর মৃত্যু : রয়েছে তিন দিন...\nদুবাইয়ে করোনা ভাইরাসে আক্রান্ত হয়ে ছাতকের নুরুল আহমদের মৃত্যু\nবৃহস্পতিবার, ২৮ মে , ২০২০ ইং


সবাইকে বলে দিন, আত্মহত্যা প্রবণতা একটি রোগ।। ১ম পর্ব\nJune 24, 2020 | 11:02 am\nরানী ক্লিওপেট্রা, নোবেল বিজয়ী লেখক আর্নেস্ট হ্যামিংওয়েসহ অনেক প্রভাবশালী ব্যক্তি আত্মহত্যা করেছিলেন। নায়ক সুশান্ত সিং রাজপুতের আগেও আত্মহত্যা করেছিলেন হলিউড ও বলিউডের অনেক সেলিব্রিটি। ২০১৮ সাল থেকে এ পর্যন্ত ভারতের একই পরিবারে ঘরের সবাই মিলে আত্মহত্যার ঘটনা ঘটেছে কয়েকটি। অবাক করা আত্মহত্যার ঘটনায় পিছিয়ে নেই বাংলাদেশও। কিন্তু কেন? এর কি সমাধান নেই? এই প্রশ্নের উত্তর খুঁজতে জনস্বাস্থ্য ও সমাজতাত্ত্বিক বিশ্লেষণ থেকে দুই পর্বের ধারাবাহিক প্রবন্ধ লিখেছেন গবেষক রাশেদ রাফি। আজ থাকছে প্রথম পর্ব।\nআত্মহত্যার ইতিহাস অনেক প্রাচীণ। এ নিয়ে গবেষনাও চলছে বহুকাল ধরে। তখন থেকেই প্রশ্ন চলে আসছে যাদের তেমন কোন সমস্যা নেই, তারা কেন আত্মহত্যা করবে? এমন সব প্রশ্ন সাথে নিয়েই এখন পৃথিবীব্যাপী আত্মহত্যা চলছে আরও উদ্যমে। এমনকি পরিবারের সবাই মিলে! এই আধুনিক যুগে একটি দেশের একাধিক পরিবারের সবাই মিলে আত্মহত্যা করতে যাচ্ছে কেন? কী এমন কারণ আছে? খাদ্যাভাব? অর্থাভাব? ভুতের আছর? মানসিক যন্ত্রণা? নাকি অন্যকিছু? কী সেই কারণ, যার সমাধান বিজ্ঞান ও প্রযুক্তির প্রায় চূড়ায় উঠের আসা এই সময়ের নেই!\nকিছুদিন আগে বলিউড নায়ক সুশান্ত সিং রাজপুতের আত্মহত্যা সংবাদমাধ্যমে এতটাই আলোচিত হয় যে এর রেশ এখনো কাটেনি। সাধারণ মানুষ, পুলিশ সবাই কারণ খুঁজছে। মানুষকে আনন্দ দেওয়া যার কাজ, এমনকি নিজের শেষ ছবিতে যিনি জীবনের পক্ষে ও আত্মহত্যার বিরুদ্ধে থাকা চরিত্রে অভিনয়ও করেছেন তিনি কেন আত্মহত্যা করলেন? এসব প্রশ্নের উত্তর খুঁজতে মামলাও হয়েছে। অভিযোগ দেওয়া হয়েছে সালমান খান, করণ জোহর, সঞ্জয় লীলা বনশালীসহ আরও কয়েকজনের বিরুদ্ধে। কিন্তু সেই ভারতেই দলবেঁধে যারা আত্মহত্যা করছে তাদের কথা কেন বলছেনা কেউ? সামাজিক উন্নয়ন গবেষণায় ঐ ঘটনাবলী কি তদপেক্ষা বেশী আলোচনার দাবী রাখেনা? কেন গত ২৩ নভেম্বর ২০১৯ ঐ দেশটির ত্রিপুরা রাজ্যের পূর্ব চাঁনপুর জেলার সন্যাসীমূড়ায় দরিদ্র পরেশ তাঁতি তাঁর পরিবারের আরও তিনজনকে নিয়ে একসাথে আত্মহত্যা করলেন? অভাব এবং এনজিওর চড়াসুদের ঋনই কি আসল কারণ? আবার, এই লকডাউনে পশ্চিমবঙ্গের মূখ্যমন্ত্রী এত সাহায্য ঘোষনার পরও গত ২২ মে কেন ঐ রাজ্যের একই পরিবারের ছয় শ্রমিক আরও তিন শ্রমিককে নিয়ে মোট ৯ জন তেলেঙ্গানা থেকে নিজ রাজ্যে না ফিরে ওখানেরই এক কুয়ায় ঝাপ দিয়ে যন্ত্রনাদায়ক আত্মহত্যার পথ বেছে নিলেন? কারনটা কি শুধু বেতন বন্ধ হয়ে যাওয়াতেই সীমাবদ্ধ? এরপর এইতো সেদিন ১৯ জুন আহমেদাবাদের ভাটভা এলাকায় দুইভাই তাদের ৪ বাচ্চাসহ মোট ৬ জন ঝুলে আত্মহত্যা করল। অল্প টাকার ব্যাংক ঋন তো আসল কারণ হতে পারেনা! তবে কি সেই আসল কারণ? এর দুইবছর আগে, জুলাই ২০১৮’র ঘটনা তো সবারই জানা। দিল্লির বুরারির চন্ডাওয়াত পরিবারে যেদিন ১১ জন আত্মহত্যা করল। ঐ গণআত্মহত্যার আসল উৎস কি অতিপ্রাকৃত শক্তিতে বিশ্বাস নাকি অন্য কিছু?\nএত গবেষনা-আলোচনার পরও কেন চলছেই এমনসব চাঞ্চল্যকর আত্মহত্যা? সেই প্রাগৈতিহাসিক কাল থেকে যত আত্মহত্যা হয়েছে তাদের প্রকৃত কারণ আসলে কি? তা আমাদের অতিসত্বর জানা দরকার। এখন বলিউড নায়ক সুশান্ত সিং রাজপুতের আত্মহত্যাকে রসদ ধরে এতসব মর্মান্তিক আত্মহত্যার খবর আমাকে যে তথ্য দিচ্ছে তা হলো- ‘আর দেরি না করে ঘরে ঘরে জানিয়ে দেওয়া দরকার যে- আত্মহত্যা প্রবণতা একটি রোগ। এই রোগটাকে যদি মানসিক রোগ বলি তবে অনেকে অন্য কিছু মনে করেন, গুরুত্ব দিতে চাননা। আর যিনি অসুস্থ তিনি তো রীতিমতো চটে যান! তাই সংক্ষেপে বলুন “এটি একটি রোগ”। আর সে রোগের চিকিৎসাও আছে। আত্মহত্যা প্রবণতা যে একটা রোগ তা প্রমান করার জন্য বছরের পর বছর ধরে কাজ করে যাচ্ছেন হার্ভার্ড বিশ্ববিদ্যালয়ের মনোচিকিৎসা বিভাগের সাবেক শিক্ষক, সাউথ ফ্লোরিডা বিশ্ববিদ্যালয়ের কলেজ অব মেডিসিনের অধ্যাপক এমেরিটাস ডঃ ডেভিড শীহান। ডঃ ডেভিড শীহান এর ব্যাখ্যানুযায়ী আত্মহত্যা প্রবণতাকে নেহায়েৎ বিভিন্ন মানসিক রোগের উপসর্গ মনে করার মধ্যে সীমাবদ্ধ রাখা উচিত নয়। কারণ, এতে করে আত্মহত্যার মতো একটি অতি বড় রোগকে গুরুত্বহীন করে দেখা হয়। আর তাই দেখা গেছে হাসপাতাল থেকে বিষন্নতা, সিজোফ্রেনিয়া, বাইপোলার ডিজঅর্ডার ইত্যাদি রোগের চিকিৎসা নিয়ে বাড়ি ফেরার পরেও কেউ কেউ হুট করে কয়েক সপ্তাহ বা মাসের মধ্যে আত্মহত্যা করে বসছেন। এর কারণ হলো রোগীর আত্মহত্যা প্রবণতাকে স্বতন্ত্র রোগ ধরে চিকিৎসা দেয়া হয়নি। ড. শীহানের ধারণাটিকে ব্যাখ্যা করা যায় লিভার ক্যনসারের সাথে হেপাটাইটিস বি/সি এর যোগসাজশ দিয়ে। হেপাটাইটিস বি বা সি ভাইরাসে যারা আক্রান্ত তারা লিভার ক্যানসারের জন্য ঝুঁকিপূর্ন। কিন্তু তার মানে এই নয় যে এ ভাইরাসদ্বয়ের যেকোন একটি কারো শরীরে থাকলেই সে লিভার ক্যানসারে আক্রান্ত হবে। লিভার ক্যানসারসহ যেকোন ক্যানসারে আক্রান্ত হওয়ার মূল উপাদান হলো কারসিনোজেন বা ক্যানসার জীবানু। ঐ ভাইরাস দুটি ছাড়াও কারো লিভার যদি যেকোনভাবে কারসিনোজেন দ্বারা আক্রান্ত হয় তবে সে লিভার ক্যনসারে আক্রান্ত হবে। অর্থাৎ লিভার ক্যানসার হলো একটি স্বতন্ত্র রোগ। ঠিক তেমনি- বিষণ্নতা, সিজোফ্রেনিয়া, বাইপোলার ডিজঅর্ডার প্রভৃতি মানসিক রোগ আত্মহত্যাপ্রবণ কারও জন্য ঝুঁকিপূর্ণ। কিন্তু এসব রোগ না থাকলেও কেউ আত্মহত্যা করতে পারে। কারণ, আত্মহত্যা একটি স্বতন্ত্র রোগ। তবে স্বতন্ত্র রোগ হোক বা অন্য রোগের উপসর্গ হিসেবেই হোক আত্মহত্যা প্রবণতা হলো হলো একটি প্রতিরোধসাধ্য ও চিকিৎসাসাধ্য রোগ।\nবিভিন্ন পেশা, দেশ ও বয়সের মানুষ ভিন্ন ভিন্ন কারণে আত্মহত্যা করে। পৃথিবীর বিখ্যাত লেকখকদের মধ্যে অনেকেই আত্মহত্যা করেছিলেন। ড. শীহানের মতকে সমর্থন দেওয়ার মতো প্রকৃষ্ট উদাহরন হলো যুক্তরাষ্ট্রের নোবেলজয়ী লেখক আর্নেস্ট হেমিংওয়ে, পুলিৎজারজয়ী কবি জন ব্যারিম্যান ও যুক্তরাষ্ট্রের আরেক নোবেলজয়ী লেখক এনি সেক্সটন। হেমিংওয়ে ও সেক্সটন এ দুজনকেই হাসপাতালে নিয়ে বিষন্নতার চিকিৎসা দেওয়া হয়েছিল। কিন্তু তারা বাসায় ফিরে আত্মহত্যা করেন। আবার হেমিংওয়ে ও জন ব্যারিম্যান এ দুজনের মধ্যে জিনগতভাবেই আত্মহত্যা প্রবণতা ছিল। হেমিংওয়ের বাবা, বোন এবং ভাই আত্মহত্যা করেছিলেন। আর জন ব্যারিম্যানের বাবা আত্মহত্যা করেছিলেন। এছাড়া জাপানী নোবেলজয়ী লেখক ইউসুনারী কাউবাতাও আত্মহত্যা করেছিলেন। তাঁর কোন মানসিক রোগ ছিলনা অর্থাৎ তাঁর আত্মহত্যা প্রবণতা ছিল প্রচ্ছন্ন। ২০১৮ সালে ইন্টারন্যাশনাল জার্নাল অব এনভায়রনমেন্টাল রিসার্চ এন্ড পাবলিক হেলথ এ গবেষক লুইস ব্রাডভিক উল্লেখ করেন যে, গত শতাব্দীর মাঝামাঝি থেকে এ যাবত যত আত্মহত্যা হয়েছে তার ৯০ শতাংশই হয়েছে মানসিক রোগের ফলে। বাকী ১০ শতাংশের সবাই যে রোগমুক্ত তাও না। অন্তত ড. ডেভিড শীহানের ব্যাখ্যানুযায়ী তাদের কারও কারও মধ্যে প্রচ্ছন্ন আত্মহত্যা প্রবণতা থাকতেই পারে।\nজানি নায়ক সুশান্তের আত্মহত্যাকে রোগ বললে চটে উঠবেন তার ভক্তকুল। কেউ কেউ তো ফেসবুকে লিখেই দিয়েছেন, এটা তার নিজস্ব ব্যাপার, নিশ্চয়ই কোন কারণ আছে যা তাকে বাধ্য করেছে এমনটা করতে। আমরাও তাই বলি, কারণতো থাকবেই। প্রতিটি রোগের পেছনে যেমন কারণ থাকে তেমনি আত্মহত্যা প্রবণতাকে উস্কে দেয়ার জন্যও কোন কারণ বা উদ্দীপক লাগবে। এখন বাংলাদেশে স্কুল-কলেজের ছাত্রছাত্রীদের মধ্যে পরীক্ষার ফলাফল নিয়ে আত্মহত্যা বেশি হচ্ছে। ভিকারুন্নেসা স্কুলের ছাত্রী অরিত্রির আত্মহত্যার কারণ বিশ্লেষণ করে ২০১৮ সালের ৮ ডিসেম্বর আমি ইত্তেফাকে লিখেছিলাম। নকল করে ধরা পড়ার অপমান, শিক্ষক কর্তৃক মা-বাবাকে অসম্মান করাসহ দশটি কারণ কি করে তিলে তিলে অরিত্রির আত্মহত্যা প্রবণতাকে উস্কে দিয়েছিল আমি তার বিশ্লেষণ করেছিলাম। ২০১৬ সালে বাংলাদেশে আত্মহত্যার কারন নিয়ে ‘ইন্টারন্যাশনাল রিসার্চ জার্নাল অব সোশ্যাল সায়েন্স’ এ প্রকাশিত একটা গবেষণা প্রতিবেদন স্কুল-কলেজ পড়ুয়াদের আত্মহত্যার পেছনে যেসব কারণ দেখিয়েছে তা হল- উৎপীড়ক শব্দযোগে হেনস্থার স্বীকার (বুলিয়িং), গালি-গালাজ (স্কল্ডিং), প্রেমে ব্যর্থতা, বন্ধু-বান্ধব বা আত্মীয়স্বজনের সামনে আত্মসম্মানের হানি, যেমন- 'তুই মরলে বাঁচি', 'চলে যা', মা-বাবা/শিক্ষকগন কর্তৃক ছেলেমেয়েদেরকেকে এমন নেতিবাচক কথাবার্তা বলা ইত্যাদি। ক্লিয়ারেই এস ও তার সহযোগীগন (২০১৮) উল্লেখ করেন যে- এডভার্স চাইল্ডহুড এক্সপেরিএন্স (এইস) বা শৈশবের তিক্ত অভিজ্ঞতা আত্মহত্যা প্রবণতা ও অন্যান্য মানসিক রোগের কারণ হতে পারে।\n২৪ আগস্ট, ২০১৮ বিশ্ব স্বাস্থ্য সংস্থা তাদের একটা প্রতিবেদনে ১৫-২৯ বছর বয়সীদের জন্য আত্মহত্যাকে মৃত্যুর দ্বিতীয় কারণ হিসেবে দেখিয়েছে। তাহলে প্রতীক, সৌরভ ও অরিত্রিদের আত্মহত্যার পিছনে বয়স একটা বড় কারণ ছিল। আত্মহত্যার আরও কারণের মধ্যে আছে ব্যক্তিত্বের ধরণ, দূর্বল ই-কিউ (ইমোশনাল ইন্টেলিজেন্স কুউশ্যন্ট) ইত্যাদি। হার্ভার্ড বিশ্ববিদ্যালয়ের গবেষক হাওয়ার্ড গার্নার ই-কিউ এর ব্যখ্যায় বলেন, সহযোগি মনোভাব নিয়ে অন্যদের কথা ও আচরণের অর্থ বুঝে সফলতা আদায় করে নেওয়ার কৌশলটাই হলো ই-কিউ। ২০১৮ সালে ঢাকা বিশ্ববিদ্যালয়ের সাতজন ছাত্র ও ২০১৯ সালে শাহজালাল বিশ্ববিদ্যালয়ের মেধাবী ছাত্র প্রতীকের আত্মহত্যার পিছনে তাদের ই-কিউ এর অভাব কাজ করেছিল বলে বিশেষজ্ঞদের ধারণা।\nলেখক- জনস্বাস্থ্য ও সামাজিক বিজ্ঞান বিষয়ক গবেষক\nTags: আত্মহত্যা, আত্মহত্যা প্রবণতা


মানুষ হবে মানুষ শুধু – মুক্তমনা বাংলা ব্লগ\n“আমি অধম তাই বলিয়া তুমি উত্তম হইবে না কেনো?”\nভারতের নাগরিক গণনা বা এনআরসি অনেকের মুখোশ খুলে দিয়েছে।\nযে দল ধর্মনিরপেক্ষতাকে কবর দিয়ে একটি বিশেষ ধর্মকে সংযোজন করেছিলো, সেই দলের মহাসচিব বিবৃতি দিয়েছেন,\n” ভারতে ধর্মনিরপেক্ষতা আর রক্ষা করা হচ্ছে না, আমরা উদ্বিগ্ন- মির্জা ফকরুল” ( বিবিসি- ১০ ডিসেম্বর,২০১৯)।\nকী বুঝলেন? মির্জা ফকরুলরা ধর্মনিরপেক্ষতার পক্ষের লোক? উনারা এখন উদ্বিগ্ন অথচ উনারাই এক সময়ে বাংলাদেশে নিরুদ্বিগ্ন হ’য়ে ধর্মনিরপেক্ষতাকে কবর দিয়েছিলেন!!\n” স্বাধীনতার পরে কোনো বাংলাদেশী ভারতে যায় নি- মির্জা ফকরুল” ( যুগান্তর, সেপ্টেম্বর ১১,২০১৯ ),\nকী বুঝলেন? রাজনীতি ক’রলে তো ধর্মপুত্র যুধিষ্ঠির হওয়া চলে না? তাই বাংলাদেশের ধর্মীয় সংখ্যালঘু জনসংখ্যা কিভাবে কোটিখানিক কমে গেল? কোথায় গেল বাংলাদেশের এই বিপুল হিন্দু জনগোষ্ঠী?\nতবে সবচেয়ে যুগান্তকারী কথা বলেছেন বাংলাদেশে ইসলামি রাষ্ট্র কায়েমের নেতা জনাব আল্লামা শফী সাহেব,\n” ভারতে নাগরিকত্ব আইন হিন্দুত্ববাদী রাষ্ট্র তৈরীর ঘৃণ্য প্রয়াস ( ছবি সংযুক্ত)”\nকী বুঝলেন? ধর্মীয় সম্প্রদায়ভিত্তিক রাষ্ট্র ব্যবস্থা তৈরী ঘৃণ্য কাজ বটে কিন্তু ব্যতিক্রম হবে শুধু বাংলাদেশ? বাংলাদেশ ও পাকিস্তান নামক রাষ্ট্র দু’টো ধর্মীয় রাষ্ট্র হবে কিন্তু ভারতকে চাই ধর্মনিরপেক্ষ!\nতাই বলছিলাম, ” আমি অধম তাই বলিয়া তুমি উত্তম হইবে না কেনো?”\nকবে যে এই দ্বিচারিতা শেষ হ’য়ে “মানুষ হবে মানুষ শুধু”।\nজামাল আনসারী আগস্ট 15, 2020 at 1:48 অপরাহ্ন - Reply\nপ্রচলিত ধর্মকে বিসর্জন দিতে পারলে মানুষে মানুষে বিবাদ 99% কমে যাবে। ধর্মই যত গন্ডগোল তত। মানুষের একটাই ধর্ম হয় উচিত তা মানবতা।\nবাপ্পাদিত্য মুখোপাধ্যায় ফেব্রুয়ারী 21, 2020 at 4:06 অপরাহ্ন - Reply\nএটাই তো হয়, ধর্ম না বুঝেই সব ধার্মিক সেজে বসে আছে।\nSudipto জানুয়ারী 9, 2020 at 3:21 অপরাহ্ন - Reply\nসুজন ভাইয়ের কথায় আমি একমত। একবার এক বন্ধুকে জিজ্ঞাসা করেছিলাম, ” তুই কুরআন পড়ছিস কখনো পুরোপুরি?” সে উত্তর দিয়েছিল, “না”। আমি জিজ্ঞাসা করলাম আবার,” তাইলে কি আন্দাজে ধর্ম পালন করিস?” সে বলল কিছুটা আন্দাজে কিছুটা শুনে। তারপরও সে এর বাইরে যাবে না। ফ্যামিলি থেকে ছোটবেলায় যে ব্রেইন ওয়াশ করা হয় সেটা থেকে বেরিয়ে আসা খুব একটা সোজা কাজ না।\nভজন সরকার ডিসেম্বর 26, 2019 at 8:54 পূর্বাহ্ন - Reply\nওদিন বাংলাদেশের এক টিভি চ্যানেলে হেফাজত ইসলামের এক নেতার ব্যাখ্যা শুনলাম; কেনো বাংলাদেশে ইসলামি শাসন দরকার? তার মতে, “বাংলাদেশে ধর্মনিরপেক্ষতার প্রয়োজন নেই। কারণ, বাংলাদেশের সবাইকে একদিন ইসলামের পতাকা তলে আসতেই হবে। বাংলাদেশে একদিন সবাই মুসলমান হয়ে যাবে। আর যারা আসবে না, তাদের সব অধিকার হেফাজত ইসলাম “হেফাজত” করবে।”\nবুঝুন, এই কথা বাংলাদেশে একটি টিভি মাধ্যমে প্রকাশ্যে বলছে একটি দল। কী ভয়ঙ্কর পরিকল্পনা! অথচ সরকার ও রাষ্ট্র এগুলো মেনে নিচ্ছে। সত্যি এক ভয়ঙ্কর দিন অপেক্ষা করছে সামনে। বাংলাদেশ, ভারত ও পাকিস্তান ক্রমশ এক ভয়াবহ অন্ধকারে নিমজ্জিত হচ্ছে। আর এই ভয়ঙ্কর মানুষগুলো সারা বিশ্বে ছড়িয়ে পড়ে সারা বিশ্বকেও ভয়াবহ অন্ধকারের দিকে ঠেলে দিচ্ছে। ব্যক্তি, পারিবারিক ও সামাজিকভাবে এই ধর্মীয় মৌলবাদীদের প্রতিহত করার মাধ্যমেই কেবল এদের প্রতিরোধ সম্ভব।\nAlam Kibria pasha ডিসেম্বর 26, 2019 at 12:12 পূর্বাহ্ন - Reply\nঅনিন্দ্য পাল ডিসেম্বর 24, 2019 at 4:41 অপরাহ্ন - Reply\nShariful Islam Sujon ডিসেম্বর 23, 2019 at 2:10 অপরাহ্ন - Reply\nআমি হিন্দু রাষ্ট্র কায়েম ও ইসলামী রাষ্ট্র কায়েম দুটিকে এক চোখে দেখি না।\nযাই হোক, মি. ভজন সরকার, আমার মনে হয় না আপনারা ব্লগিং করে মুসলমানদের ধমর্ম পালন থেকে সরাতে পারবেন।\nকারণ, আমরা আপনাদের থেকেও চরম মাত্রায় ঘাড়তেরা !(ধমর্ম পালনের ক্ষেত্রে)\nযতই brain wash করেন জীবন গেলেও ধমর্ম ছাড়বে না।\nশাকিল মাহমুদ জানুয়ারী 13, 2020 at 10:05 পূর্বাহ্ন - Reply\nহিন্দু রাষ্ট আর মুসলিম রাষ্ট্রকে এক চোখে দেখেন না কেন?\nআবু রায়হান অক্টোবর 10, 2020 at 9:55 অপরাহ্ন - Reply\nসাব্বাস! আপনি এর প্রতিদান পাবেন।


ভেবে দেখুন একবার! – JUMP Magazine\nPosted on June 15, 2019 October 31, 2020 Author Editor JUMP Magazine\tComments Off on ভেবে দেখুন একবার!\nভাবছেন কি ভেবে দেখবেন?\nআসুন কয়েকটি তথ্য দেখা যাক। কয়েকদিন আগে ‘প্রথম’ নামক একটি স্বেচ্ছাসেবী সংস্থা 14 -18 বছর বয়সী পড়ুয়াদের উপর সমীক্ষা চালায়। তার কয়েকটি গুরুত্বপূর্ণ বক্তব্য\n14 – 18 বছর বয়সী পড়ুয়াদের মধ্যে 25% সাধারণ পাঠ্যসূচি পড়তে অক্ষম।\nমাধ্যমিক বা উচ্চ মাধ্যমিক পর্যায়ের 48% শতাংশ ছাত্রছাত্রী সাধারণ ঐকিক নিয়মের অঙ্ক করতে পারে না।\nএতো গেল জাতীয় সমীক্ষার কথা। এবার আসা যাক আমাদের পশ্চিমবঙ্গের মাধ্যমিক পরীক্ষার কথায়। 2019 সালের মাধ্যমিক পরীক্ষায় উত্তীর্ণ ছাত্রছাত্রী সংখ্যা 8 লক্ষ্য 76 হাজার 694 জন আর তাদের মধ্যে 60% এর চেয়ে কম নম্বর পাওয়া ছাত্রছাত্রীর সংখ্যা7লক্ষ্য 59 হাজার 411 জন।\nঅর্থাৎ, 86% মাধ্যমিক উত্তীর্ণ ছাত্রছাত্রীদের পরীক্ষায় প্রাপ্ত নম্বর মাত্র 60% এর নিচে।\nমাধ্যমিক ২০১৯-এ প্রাপ্ত নম্বরের শতকরা বিন্যাস [সৌজন্যে – এই সময় দৈনিক]\nএটা কি অশনি সঙ্কেত?\nহ্যাঁ, অন্তত আমাদের তাই ধারণা। কারণ, আজকে যারা মাধ্যমিক অথবা উচ্চ মাধ্যমিক পরীক্ষার্থী কালকে তারাই আমাদের দেশের তরুণ নাগরিক হয়ে উঠবেন। নিজেদের জীবিকা নির্বাহের মাধ্যমে সমাজ তথা দেশকে এগিয়ে নিয়ে যাবেন উন্নতির শীর্ষে।\nএকথা নতুন নয় যে কাজের বা চাকরীর বাজার ক্রমশ কঠিন হয়ে উঠছে। ভালো কাজের সুযোগ কমছে বই বাড়ছে না। তার উপর অটোমেশনের হাতছানি দিন দিন স্পষ্ট হয়ে উঠছে, যা বাস্তবায়িত হলে আগামী দিনে সাধারণ কাজ পাওয়াও জটিল হয়ে উঠবে।\nতাই এই প্রতিযোগিতামূলক বাজারে নিজের সেরাটা না দিলে ভবিষ্যতে যে সমস্যায় পড়তে হতে পারে একথা অনুমান করা কঠিন নয়।\n[আরো পড়ুন – কিভাবে মনোযোগ বাড়ানো যাবে?]\nএই সমস্যার কারণ কি?\nকারণ একধিক, তবে মূল কারণ হিসাবে চিহ্নিত করা যায় – না বুঝে পড়ার অভ্যাসকে। একটু ব্যাখ্যা করা যাক।\nধরা যাক, একটি বাচ্চা সপ্তম শ্রেণিতে পড়াশোনা করে। সে সবে ঐকিক নিয়মের অঙ্ক করতে শিখছে। কিন্তু কিছুতেই ব্যপারটা তার কাছে সহজ হচ্ছে না।\nসে তার শিক্ষককে ভয়ে প্রশ্ন করতে পারে না, পাছে তিনি সকলের সামনে বকা দেন। তাই সে একটা ‘shortcut’ শিখে নিল। কয়েকটা গুরুত্বপূর্ণ অঙ্ক সে মুখস্থ করে নিল আর স্কুলের বার্ষিক পরীক্ষায় তা দারুণভাবে উগরে দিল। বছর শেষে ভালো নম্বরও পেল। ছাত্রও খুশি তার তার অভিভাবকও খুশি। ছাত্র ‘ঐকিক নিয়ম’ বিদায় হয়েছে, বাঁচা গেছে ভেবে হাঁফ ছেড়ে বাচলো।\nকিন্তু তার বিপদ এখানেই শেষ নয়। কারণ নবম অষ্টম শ্রেণীতে উঠে সে দেখলো এবার তার জন্য অপেক্ষা করে আছে সময় ও কাজের অঙ্ক, যেগুলি ভালো ভাবে করতে গেলে ‘ঐকিক নিয়মের সাধারণ নিয়ম’ জানতেই হবে। এবার সে নিরুপায়। হয় তাকে সপ্তম শ্রেণির ঐকিক নিয়ম আবার বুঝতে হবে, অথবা আবার মুখস্থ করতে হবে।\nদুঃখের বিষয়, এই অবস্থায় বেশিরভাগ ছাত্রছাত্রীই মুখস্থ করার পথটাই বেছে নেয়।\nঅন্যতম উপায় অভিভাবকদের সচেতনতা। এটা নিশ্চয় সঠিক যে সব অভিভাবকদের পক্ষে ছাত্রছাত্রীদের পুরো পড়াশোনা দেখা সম্ভব নয়। আমরা তা বলছিও না।\nকিন্তু অভিভাবকেরা বাচ্চাদের পাশে দাঁড়াতেই পারেন। কিভাবে করবেন ভাবছেন? একটা ছোট তালিকা আপনার জন্য।\nস্কুলে কি পড়াশোনা হচ্ছে নিয়মিত খোঁজ রাখুন।\nযদি বাচ্চা আলাদা করে কোচিং নেয় তাহলে শিক্ষকের সাথে মাসে অন্তত একবার কথা বলুন ও বাচ্চার অগ্রগতি সম্পর্কে জানতে চান।\nপ্রতিদিন বাচ্চার সাথে গল্প করুন, বোঝার চেষ্টা করুন পড়াশোনা অথবা অন্য কোন বিষয়ে সে সমস্যার সম্মুখীন হচ্ছে কিনা।\nসর্বোপরি, সব পড়া বুঝতে পারছে কিনা তা নিজের মত করে বুঝতে চেষ্টা করুন।\nযদি পড়া বুঝতে অসুবিধা হয় সেক্ষেত্রে সধারণ মানের জনপ্রিয় শিক্ষকের কাছে না গিয়ে বিশেষজ্ঞ শিক্ষকের সন্ধান করুন।\nমনে রাখবেন, একজন ভালো ছাত্র বা ছাত্রী একটি সন্মিলিত প্রচেষ্টার ফলাফল। যেখানে ছাত্র / ছাত্রীর কঠোর পরিশ্রমের সাথে থাকে অভিভাবকদের ত্যাগ এবং শিক্ষকদের নিরন্তর প্রচেষ্টা।\nএই লেখাটি থেকে উপকৃত হলে সবার সাথে শেয়ার করতে ভুলবেন না কিন্তু।\nএছাড়া,পড়াশোনা সংক্রান্ত যেকোনো বিষয়ের যে কোনো প্রশ্ন সরাসরি আমাদের করতে পারেন ‘লেখা-পড়া-শোনা’ ফেসবুক গ্রূপে। এই গ্ৰুপে গিয়ে প্রশ্ন পাঠালে, আমাদের বিশেষজ্ঞরা তার উত্তর দেবেন। গ্রুপে যুক্ত হতে ক্লিক করুন এখানে।\nমাধ্যমিক শেষ। এরপর …?\nPosted on February 23, 2019 March 3, 2019 Author Editor JUMP Magazine\nগত ২০শে ফ্রেব্রুয়ারী শেষ হল পশ্চিমবঙ্গের মাধ্যমিক পরীক্ষা। হাফ ছেড়ে বাঁচল বাংলার এগারো লক্ষ ছাত্রছাত্রী। জীবনে প্রচুর পরীক্ষার সম্মুখীন হতে হলেও, সবার কাছে মাধ্যমিক পরীক্ষা একটি দাগ রেখে যায়।শুধু পড়াশোনা নয়, মাধ্যমিক পরীক্ষা ছাত্রছাত্রীদের কাছে একটা গণ্ডীর মতো; মাধ্যমিক শেষ মানেই ‘আমি বড় হয়ে গেলাম’। এই পরীক্ষা ছাত্রছাত্রীদের কাছে আরো একটা আনন্দের ব্যাপার। কারণ […]\nভবিষ্যতে কর্ম ও শিক্ষাক্ষেত্রে করোনার প্রভাব\nPosted on May 17, 2020 May 17, 2020 Author Editor JUMP Magazine\nগোটা বিশ্বকে করোনা মহামারী এক নতুন চ্যালেঞ্জের সম্মুখীন করেছে। এর পাশাপাশি এতদিনে আমরা প্রায় সবাই বুঝে গেছি যে, এই সমস্যা আমাদের জীবনে দীর্ঘকালব্যাপী চলবে। এই অবস্থায় করোনা যে আমাদের কাজকর্ম এবং শিক্ষাক্ষেত্রে এক বিপুল প্রভাব ফেলতে চলেছে সেকথা বলার জন্য আজ আর বিশেষজ্ঞের প্রয়োজন হয় না। শিক্ষা এবং কর্মক্ষেত্রে করোনা মহামারির যে প্রভাব ভবিষ্যতে আসতে […]\nজন ন্যাশ: একটি সুন্দর মন


সংসদে মেরিটাইম জোন (সংশোধন) বিল পাস | NTV Online\n২৮ নভেম্বর, ২০২১, ১৩:৪০\nআপডেট: ২৮ নভেম্বর, ২০২১, ১৩:৪৫\nজাতীয় সংসদের ফাইল ছবি।\nজাতীয় সংসদে আজ রোববার ‘টেরিটোরিয়্যাল ওয়াটার্স অ্যান্ড মেরিটাইম জোন (সংশোধন) বিল-২০২১’ কণ্ঠভোটে পাস হয়েছে।\nপররাষ্ট্রমন্ত্রী ড. এ কে আবদুল মোমেন বিলটি পাসের প্রস্তাব করেন। বিলে পুনঃনির্ধারিত বাংলাদেশের সামুদ্রিক জলসীমা এবং উপকূলীয় বেইজ লাইন বিবৃত করা হয়েছে।\nবিলে সমুদ্র আইন সম্পর্কিত জাতিসংঘের কনভেনশন (ইউএনসিএলওএস) অনুযায়ী সামুদ্রিক জলসীমায় কন্টিগোয়াজ জোনের ব্যাপ্তি ১৮ থেকে ২৪ মাইল নির্ধারণের বিধান করা হয়েছে।\nবিলে বিদেশি জাহাজ বা ডুবোজাহাজ বাংলাদেশের জলসীমায় প্রবেশের ক্ষেত্রে ফৌজদারি ও দেওয়ানি এক্তিয়ার অন্তর্ভুক্তির বিধান করা হয়েছে। দেশের জলসীমায় দিয়ে বিদেশি জাহাজ বা ডুবোজাহাজের নির্দোষ অতিক্রমের বিধান করা হয়েছে।\nএ ছাড়া বিলে ইউএনসিএলওএস অনুযায়ী বিদ্যমান আইনে ব্যবহৃত অর্থনৈতিক জোনের পরিবর্তে ‘বিশেষ অর্থনৈতিক জোন’ শব্দগুলো সংযোজন করার বিধান করা হয়েছে।\nএ ছাড়া দেশের সামুদ্রিক জলসীমার বিশেষ অর্থনৈতিক জোনের সকল প্রাণিজ-অপ্রাণিজ সম্পদের ওপর বাংলাদেশের সার্বভৌম অধিকার প্রতিষ্ঠার জন্য সুনির্দিষ্ট বিধান করা হয়েছে।\nবিলে সমুদ্রে কন্টিনেন্টাল জোনের সংজ্ঞা ও সীমা ইউএনসিএলওএস অনুযায়ী সংশোধন করা হয়েছে। সেফটি জোন নির্ধারণ, সাবমেরিন কেবল, পাইপলাইন স্থাপন করার বিধান করা হয়েছে।\nবিলে ওশ্যান গভার্ন্যান্স, ব্লু ইকোনমি, মেরিটাইম কোঅপারেশনসহ সংশ্লিষ্ট অন্যান্য বিষয় সংক্রান্ত নির্দেশনামূলক সুনির্দিষ্ট বিধি- বিধান সংযোজন করা হয়েছে।\nএ ছাড়া বিলে সামুদ্রিক দূষণজনিত অপরাধের অর্থদণ্ড সর্বাধিক পাঁচ কোটি টাকা করার বিধান করা হয়েছে। এ ছাড়া চুরি, জলদস্যুতা, জলসীমায় জঙ্গী তৎপরতা বা কার্যক্রমের সংজ্ঞা এবং এসব দমন ও বিচার নিশ্চিতে সুনির্দিষ্ট বিধান করা হয়েছে। এজন্য বিলে পৃথক মেরিটাইম ট্রাইব্যুনাল গঠনের বিধান করা হয়েছে।\nজাতীয় পার্টির মুজিবুল হক, মো. রুস্তম আলী ফরাজী, রওশন আরা মান্নান, বিএনপির হারুনুর রশীদ, মোশাররফ হোসেন, রুমীন ফারহানা, গণফোরামের মোকাব্বির খান বিলের ওপর জনমত যাচাই, বাছাই কমিটিতে প্রেরণ ও সংশোধনী প্রস্তাব আনলে তা কণ্ঠভোটে নাকচ হয়ে যায়।


মার্চ ৫, ২০১৯, ৩:৩৩ অপরাহ্ণ\nউপমহাদেশের প্রখ্যাত হৃদরোগ বিশেষজ্ঞ দেবী শেঠি। ইতিমধ্যে তিনি প্রধানমন্ত্রীর আমন্ত্রণে বাংলাদেশে এসেছেন।\nআওয়ামী লীগের সাধারণ সম্পাদক ওবায়দুল কাদেরের চিকিৎসায় গত সোমবার দুপুর পৌনে ১টার দিকে একটি বিশেষ ফ্লাইটে রাজধানীর হযরত শাহজালাল (রহ.) আন্তর্জাতিক বিমানবন্দরে এসে পৌঁছেন দেবী শেঠি।\nসেখান থেকে সড়কপথে সরাসরি যান বঙ্গবন্ধু শেখ মুজিব মেডিকেল বিশ্ববিদ্যালয়ে ওবায়দুল কাদেরের শয্যাপাশে।\nওবায়দুল কাদের যখন জীবন-মৃত্যুর সন্ধিক্ষণে, তখন কেন এই দেবী শেঠিকে স্মরণ করলেন প্রধানমন্ত্রী।\nতার সম্পর্কে জানতে চান অনেকেই। কে এই দেবী শেঠি?\nতার নাম ডা. দেবী প্রসাদ শেঠি। তিনি বিশ্বের অন্যতম সেরা হৃদরোগ চিকিৎসাকেন্দ্র ব্যাঙ্গালুরুর নারায়না ইনস্টিটিউট অব কার্ডিয়াক সায়েন্সেসের প্রতিষ্ঠাতা। পাশাপাশি তিনি বাংলাদেশি বংশোদ্ভূত ডা. শুভ দত্তের পশ্চিমবঙ্গের সিকে বিরলা হাসপাতালের ক্যাথল্যাবপ্রধান।\nডা. দেবী শেঠি নামক এই গুণী ব্যক্তিটি ১৯৯৭ সালের এপ্রিল মাস পর্যন্ত চার হাজার শিশুর সফল হার্ট সার্জারি সম্পন্ন করেছেন। লন্ডনের গাইস হাসপাতলে হার্ট সার্জন হিসেবে বিশেষ প্রশিক্ষণ নেয়া ডা. দেবী শেঠিকে অনেকেই বলেন ’অপারেটিং মেশিন’।\nডা. দেবী শেঠি একদিন একটি শিশুর জটিল ওপেন হার্ট সার্জারি করছেন এমন সময় তার বিশেষ সহকারী অপারেশন থিয়েটারে প্রবেশ করে বলেন- ’স্যার প্রধানমন্ত্রী ফোন করে লাইনে আছেন এবং আপনার সঙ্গে জরুরি একটা আলাপ আছে বলেছেন’। ডা. শেঠি দেখলেন এই শিশুটির অস্ত্রোপচারে দেরি হলে ক্ষতির সম্ভাবনা, তাই তিনি নিজের সহকারীকে বললেন- ’পিএম-কে বলো আমি ওটিতে আছি, এক ঘণ্টা পর ফোন করার জন্য’। অবশ্যই এক ঘণ্টা পর প্রধানমন্ত্রী ফের ফোন করেন।


যশোর ও আশুলিয়ায় বসুন্ধরা সিমেন্টের ইফতার মাহফিল - Sayem Sobhan AnvirSayem Sobhan Anvir\nযশোর ও আশুলিয়ায় বসুন্ধরা সিমেন্টের ইফতার মাহফিল\nবসুন্ধরা সিমেন্টের উদ্যোগে গতকাল মঙ্গলবার যশোর ও আশুলিয়ায় ইফতার ও দোয়া মাহফিল অনুষ্ঠিত হয়েছে। অনুষ্ঠানে বসুন্ধরা সিমেন্ট ও এর বিপণনের সঙ্গে জড়িত ডিলার ও খুচরা ব্যবসায়ীরা উপস্থিত ছিলেন।\nযশোর : প্রতিবছরের মতো এবারও বসুন্ধরা সিমেন্টের উদ্যোগে যশোরে ইফতার ও দোয়া মাহফিল অনুষ্ঠিত হয়েছে। গতকাল শহরের রয়েল কমিউনিটি সেন্টারে এই ইফতার মাহফিল অনুষ্ঠিত হয়। এর আগে বসুন্ধরা সিমেন্ট ও এর বিপণনের সঙ্গে জড়িত ডিলার, রিটেইলার, ব্যবসায়ীদের সফলতা কামনা করে দোয়া করা হয়। ইফতার মাহফিলে প্রধান অতিথি হিসেবে উপস্থিত ছিলেন বসুন্ধরা সিমেন্টের ডিভিশনাল সেলস ম্যানেজার (খুলনা বিভাগ) মো. জিয়াউর রহমান। বসুন্ধরা সিমেন্টের এরিয়া সেলস ম্যানেজার (যশোর এরিয়া) মো. হাফিজুর রহমানসহ বসুন্ধরা সিমেন্টের তিন শতাধিক ডিলার, রিটেইলার, ইঞ্জিনিয়ার ও ব্যবসায়ীরা এ ইফতার মাহফিলে অংশ নেন।\nআশুলিয়া : ঢাকার উপকণ্ঠ আশুলিয়ায় গতকাল সন্ধ্যায় বসুন্ধরা সিমেন্টের পরিবেশক ও রিটেইলারদের অংশগ্রহণে আশুলিয়ার বার্টলাস রেস্টুরেন্ট অ্যান্ড পার্টি সেন্টারে এই ইফতার মাহফিল অনুষ্ঠিত হয়।\nঅনুষ্ঠানে প্রধান অতিথি হিসেবে বক্তব্য দেন ঢাকা অঞ্চলের বসুন্ধরা সিমেন্টের ডিভিশন সেলস ম্যানেজার লুত্ফুল হক খসরু। এরিয়া সেলস ম্যানেজার রাজু আহমেদের সঞ্চালনায় ইফতার ও দোয়া মাহফিলে বসুন্ধরা সিমেন্টের এক্সক্লুসিভ ডিস্ট্রিবিউটর মো. আমিনুল ইসলামসহ বসুন্ধরা সিমেন্টের ডিলার ও খুচরা ব্যবসায়ী এবং শুভানুধ্যায়ীরা উপস্থিত ছিলেন।\nইফতার ও দোয়া মাহফিলে আশুলিয়া অঞ্চলের দেড় শতাধিক পরিবেশক ও রিটেইলার অংশ নেন। দোয়া মাহফিলে মোনাজাত পরিচালনা করেন মাওলানা ফারুক হোসেন। অনুষ্ঠানে প্রধান অতিথি আগত সব অতিথিকে ধন্যবাদ জানিয়ে বলেন, আশুলিয়া ও ধামরাই অঞ্চলের ডিলার ও খুচরা ব্যবসায়ীরা অতীতেও বসুন্ধরা সিমেন্টের সঙ্গে ছিলেন।


Bholabani - চরমাদ্রাজ ইউপি সদস্য পদে আগামী কাল উপ-নির্বাচন\nপ্রথম পাতা » চরফ্যাশন » চরমাদ্রাজ ইউপি সদস্য পদে আগামী কাল উপ-নির্বাচন\nআগামী কাল বুধবার চরফ্যাশন উপজেলার চরমাদ্রাজ ৪ নম্বর ওয়ার্ড ইউপি সদস্য পদে উপ নির্বাচনে ভোট গ্রহণ অনুষ্ঠিত হবে। ভোটগ্রহণ উপলক্ষে সকল প্রস্তুতি সম্পন্ন করা হয়েছে এবং কঠোর নিরাপত্তা ব্যবস্থা গ্রহণ করা হয়েছে বলে উপজেলা নির্বাচন অফিসার মো. রফিকুল ইসলাম জানিয়েছেন।\nউপনির্বাচনে এ ওয়ার্ডে ৭জন প্রার্থী প্রতিদ্বন্ধীতা করছেন। এরা হলেন মো. রাসেল হোসেন দেওয়ান (ফুটবল), আবুদল লতিফ তোতা (টিউব ওয়েল), মনোয়ার হোসেন (ঘুড়ি), আক্তার হোসেন (আপেল), বশির আহমেদ (বৈদ্যুতিক পাখা), মো.মাসুদ (তালা) ও হাবিবুর রহমান (মোরগ) ।\nনির্বাচনকে কেন্দ্র করে ওয়ার্ডটির প্রার্থী এবং তাদের কর্মী সমর্থকরা গতকাল মধ্যরাত পর্যন্ত ব্যাপক প্রচার প্রচারণা চালিয়েছেন। নির্বাচনের ফলাফল ঘোষনার পর শেষ হাসি কে হাসবেন এনিয়ে ভোটারদের মধ্যে চলেছে আলোচনা সমালোচনা।\nগতকাল সরেজমিনে গিয়ে এলাকার ভোটারদের সঙ্গে আলাপ কালে তারা জানান, প্রয়াত লুৎফুর দেওয়ান জনকল্যানে কাজ করেছেন। তার মৃত্যুতে পদটি শুন্য হলে এলাকার মানুষের অনুপ্রেরণায় তার ছেলে রাসেল দেওয়ান প্রার্থী হয়েছেন। পিতার ইমেজ এবং নিজের সততাকে কাজে লাগিয়ে রাসেল দেওয়ান( ফুটবল প্রতিক) সুবিধা জনক অবস্থানে রয়েছেন। সোমবার রাতে হাওলাদার বাড়ির উঠান বৈঠকে রাসেল দেওয়ানকে নির্বাচিত করার প্রতিশ্রুতি ব্যাক্ত করেছেন অসংখ্য ভোটার।\nএছাড়া প্রার্থী আবদুল লতিফ তোতারও এলাকায় জনপ্রিয়তা রয়েছে। নির্বাচনে এদুই প্রার্থীর মধ্যে প্রতিদ্বন্ধীতা হবে বলে ভোটারদের সুত্রে জানাগেছে।\nউল্লেখ্য’৪নম্বর ওয়ার্ড ইউপি সদস্য লুৎফুর রহমান দেওয়ানের মৃত্যু জনিত কারণে পদটি শুন্য হলে উপনির্বাচনের আয়োজন করে নির্বাচন কমিশন। জানাগেছে, এওয়ার্ডের ভোটার সংখ্যা ১৭০৬জন।


কুকুরের মধ্যে লেজ ধাওয়া | কুকুরের যত্ন 2022\nকুকুরের মধ্যে লেজ ধাওয়া\nকাইনাইন লেজ ধাওয়া\nআপনি কি কখনও অনুভব করেছেন যে আপনি "নিজের লেজ তাড়া করছেন"? অন্য কথায়, আপনি খুব তীব্রভাবে কিছু সম্পাদন করার চেষ্টা করছেন তবে বাস্তবে কিছুই করা হচ্ছে না। অবশ্যই এই অভিব্যক্তিটি আপাতদৃষ্টিতে অর্থহীন ক্রিয়াকলাপ থেকে উদ্ভূত যা কুকুরগুলি এখন এবং বার বার ব্যস্ত থাকে।\nকেন কুকুর তাদের মুদ্রার উলটা পিঠ পেছনে তাড়া না?\nপ্রথমদিকে, দেখে মনে হয়েছিল যে এই আচরণটি সামান্য উদ্দেশ্য হিসাবে কাজ করেছে এবং এটি একটি মূর্খতাপূর্ণ, পুনরাবৃত্তিমূলক আচরণ যা সময় পার করতে সহায়তা করেছিল। তবে গত 10 বছরে, লেজ তাড়া করা একটি বাধ্যতামূলক ব্যাধি হিসাবে চিহ্নিত করা হয়েছে, অনেকটা বাধ্যতামূলক স্ব-পরাজয়ের মতো। এটি বোঝাচ্ছে যে উদ্বেগ বা সংঘাতের পরিস্থিতিতে কুকুরটির এই আচরণের প্রতি কিছু জিনগত প্রবণতা রয়েছে। বাধ্যতামূলক ব্যাধি হিসাবে শ্রেণিবদ্ধ হওয়ার অর্থ এই যে ক্রিয়াকলাপটির একটি শিকড় প্রাকৃতিক আচরণে রয়েছে। তদ্ব্যতীত, এটি একটি বাধ্যতামূলক ব্যাধি হিসাবে এর লেবেল থেকে বোঝা যায় যে এটি অ্যান্টি-অবসেশন ওষুধের সাথে চিকিত্সা করা যেতে পারে, যেমন ফ্লুওক্সেটিন (প্রোজাসি)।\nকুকুরের মধ্যে টেইল তাড়া করার জন্য একটি জেনেটিক ডিসপজিশন\nলেজ তাড়া কিছু নির্দিষ্ট জাতের মধ্যে সীমাবদ্ধ থাকে, যা জিনগত প্রবণতার সমর্থনে প্রমাণ হয়। একটি সমীক্ষায় দেখা গেছে যে লেজ ধাওয়া করার কুকুরের সিংহভাগ ছিল ষাঁড় টেরিয়ার বা জার্মান রাখাল বংশের। ষাঁড় টেরিয়ারগুলির একটি বিস্তৃত অধ্যয়ন পরামর্শ দেয় যে অসুবিধাগুলি মন্দ জিনের মাধ্যমে ছড়িয়ে পড়ে। জিনগত উত্থিত হলেও পরিবেশগত চাপ ব্যাধিটির অভিব্যক্তি প্রচারে গুরুত্বপূর্ণ ভূমিকা পালন করে। এটি অত্যন্ত সম্ভব যে একটি পরিবেশ সংবেদনশীল কুকুর তার পরিবেশটি আদর্শ হলে তার লেজটি মোটেও তাড়া করতে না পারে এবং জেনেটিক সংবেদনশীলতা ছাড়া একটি কুকুর এমনকি চরম পরিবেশগত উত্সাহের মধ্যেও কখনও তার লেজ তাড়া করতে পারে না।\nকুকুর লেজ ধাওয়া - পরিবেশগত প্রভাব\nসংঘাত কুকুরের মধ্যে লেজ ধাওয়া করে lies সংঘাতগুলি বন্দিদশা, সামাজিক বিচ্ছিন্নতা, মানুষ বা অন্যান্য প্রাণীর সাথে প্রতিকূল পরিস্থিতি এবং প্রজাতি-সাধারণ আচরণ করার সুযোগের অভাবে রূপ নিতে পারে। যদি কোনও সংবেদনশীল ষাঁড় টেরিয়ারকে দিনে অনেক ঘন্টা ক্রেট করা হয় এবং সামাজিক যোগাযোগ থেকে বঞ্চিত করা হয়, বিশেষত যখন যুবক হয়, তবে সম্ভবত এটি সম্ভবত কিছু স্তরের লেজ তাড়ানোর আচরণে প্রস্ফুটিত হতে পারে। বিপরীতে, একটি চাপযুক্ত পরিস্থিতি থেকে একটি আক্রান্ত কুকুর অপসারণ আচরণ হ্রাস বা নির্মূল করতে পারে।\nলেজ তাড়া করার সঠিক প্রকাশ ব্যক্তির মধ্যে যথেষ্ট পরিবর্তিত হয়। কিছু লোক কেবল মৃদুভাবে এবং সামান্য উত্সাহের সাথে লেজ ধাওয়া করতে পারে। মালিকরা একটি ব্যাখ্যা গ্রহণ করতে পারেন যে এটি জাতের জন্য কেবল "সাধারণ" আচরণ। অন্যান্য কুকুরগুলি এত মারাত্মকভাবে ক্ষতিগ্রস্থ হয় যে তারা তাদের লেজগুলি ব্যবহারিকভাবে অবিরাম বন্ধ করে দেয়, শক্ত চেনাশোনাগুলিতে দৌড়াদৌড়ি করে এবং লেজগুলির পরামর্শে ঝাঁপিয়ে পড়ে। কুকুরটি আসলে তার লেজটি ধরলে আত্ম-আঘাতের কারণ হতে পারে। ষাঁড় টেরিয়ারগুলি তাদের পেছনের প্যাডগুলি ধীরে ধীরে লেজ ধাওয়া করে তাদের পেছনের দিকে ছুঁতে থাকে they এই ডিগ্রিটির টেইল চেইজারগুলি কেবলমাত্র মুখের খাবার গ্রহণ করতে বা ঘুমাতে বিরতি দেয় এবং স্পষ্টতই গুরুতরভাবে অকার্যকর হয়। তাদের লেজগুলি তাড়া করা এবং সামাজিক যোগাযোগের জন্য খুব কম বা কোনও ইচ্ছা না দেখায় দরিদ্র পোষা প্রাণী বানানো ব্যতীত তাদের জীবনের কোনও আগ্রহ বা আগ্রহ নেই বলে মনে হয়।\nলেজ ধাওয়া একটি "বাস্তুচ্যুত আচরণ" হিসাবে শুরু হতে পারে The কুকুরটি নিজেকে কিছুটা দ্বিধায় ফেলে যেটি তিনি সমাধান করতে পারেন না এবং তার উদ্বেগকে এমন আচরণে স্থানান্তরিত করেন যা সমস্যার সাথে কিছু করার নেই। লেজ তাড়া কুকুর প্রাকৃতিক শিকারী প্রবৃত্তি থেকে প্রাপ্ত বিশ্বাস করা হয়। তারা তাদের লেজটিকে এমন কিছু হিসাবে দেখতে পাবে যা তাদের অংশ নয় এবং তাড়া ও ধরা worth লেজটি তাড়ানোর ফলে কুকুরগুলি তাদের বিরোধ থেকে কিছুটা স্বস্তি পেতে পারে কারণ এটি আচরণগত শূন্যতা পূরণ করে।\nলেজ ধাওয়া ধীরে ধীরে শুরু হতে পারে এবং উচ্চ পিচ পর্যন্ত তৈরি হতে পারে বা এটি তীব্র স্তরে হঠাৎ শুরু হতে পারে। বেশিরভাগ ক্ষেত্রেই কুকুরটি প্রাক-যৌবনের (প্রায়4বা5মাস বয়সে) বা কৈশোর বয়সে (6 থেকে9মাস বয়সে) শুরু হয়। কিছু কুকুর জীবনের পরে হঠাৎ শুরু হয়, প্রায়শই কিছু স্ট্রেসের তীব্র ঘটনার ফলস্বরূপ। সাধারণ অবর্ণনীয় কারণগুলির মধ্যে লেজ, নিউট্রিক সার্জারি বা ভৌগলিক পদক্ষেপের ট্রমাজনিত একটি ঘটনা অন্তর্ভুক্ত। কিছু কুকুর তাদের স্বাধীনতা হ্রাস পেয়েছে তা ছাড়া অন্য কোনও আপাত কারণ ছাড়াই শুরু করে।\nবাধ্যতামূলক লেজ তাড়াতে দেখানো কুকুরের প্রায়ই অন্যান্য বাধ্যতামূলক আচরণ থাকে। উদাহরণস্বরূপ, ষাঁড় টেরিয়ারগুলি প্রশস্ত চেনাশোনাগুলিতেও গতি পেতে পারে বা টেনিস বলের মতো বস্তুর প্রতি বাধ্যতামূলক আচরণ দেখাতে পারে।\nক্ষতিগ্রস্ত জার্মান রাখালরা প্রায়শই বাধ্যতামূলক প্যাসিং এবং চক্রের আচরণে জড়িত থাকে, এছাড়াও বড় অঙ্কের আটকে দৌড়াদৌড়ি সহ। লেজ তাড়া যা শারীরিকভাবে লেজ তাড়া থেকে প্রতিরোধ করা হয়েছে সম্ভবত অন্য কিছু পুনরাবৃত্তিমূলক বাধ্যতামূলক আচরণে স্থানান্তরিত হতে পারে।\nকুকুরের মধ্যে লেজ ধাওয়া করার আচরণ কীভাবে করা যায়\nলাইফস্টাইল সমৃদ্ধকরণ প্রোগ্রাম, বর্ধিত অনুশীলন সহ, একটি স্বাস্থ্যকর ডায়েট এবং মালিকদের সাথে সুস্পষ্ট যোগাযোগ।\nপ্রজাতি-সাধারণ আচরণগুলি করার জন্য কুকুরটিকে বর্ধিত সুযোগ প্রদান করুন, বিশেষত তাড়া করা এবং আনতে। এটি বিভিন্ন ক্রীড়া অনুশীলনের মাধ্যমে অর্জন করা যেতে পারে যেমন ফ্লাইবল, ফ্রিসবি, মাঠের মধ্য দিয়ে দীর্ঘ পথচলা, এবং আনতে খেলা।\nনিপীড়ক পরিস্থিতি দূরীভূত করুন (উদাহরণস্বরূপ সীমাবদ্ধতার অতিরিক্ত সময়কাল)।\nঔষধ। মানব-অ্যান্টি-আবেশজনিত ওষুধগুলির যে কোনওটি কুকুরের মধ্যে লেজ ধাওয়া করার আচরণকে হ্রাস করতে বা কখনও কখনও হ্রাস করতে পারে। ফ্লুঅক্সেটিন (প্রোজ্যাকি), প্যারোক্সেটিন (প্যাক্সিলি), সেরট্রলাইন (জোলফট), এবং ক্লোমিপ্রামাইন (ক্লোমিক্যাল) এর মতো ড্রাগগুলি কার্যকর হিসাবে দেখা গেছে। দুর্ভাগ্যক্রমে, এই ওষুধগুলি একা সর্বদা লেজ তাড়াতে কার্যকর হয় না এবং কখনও কখনও বৃদ্ধির কৌশলগুলি কাজে লাগাতে হয়। জার্মান রাখালদের মধ্যে, অ্যান্টি-অবসেশনাল ড্রাগ ড্রাগগুলিতে অ্যান্টি-কন্ডুল্যান্ট, ফিনোবারবিটাল যুক্ত হওয়া প্রায়শই সহায়ক।\nএই সমস্যা সমাধানে লেজের বর্ধন প্রায় অদক্ষভাবে অকার্যকর।


Bengal Panchayat Election 2018: Keshto Must In Every Block dgtl - Anandabazar\nBengal Panchayat Election 2018: Keshto Must In Every Block dgtl\n১১ মে, ২০১৮, ২১:১১:০৪\nশেষ আপডেট: ২৬ ডিসেম্বর, ২০১৮, ১২:০২:৫৬\nসামনের লড়াই জিততে হলে প্রতি ব্লকে কেষ্ট চাই, প্রতি পঞ্চায়েতে আরাবুল\nরাস্তা জুড়ে খড়্গ হাতে দাঁড়়িয়ে থাকা উন্নয়নের সঙ্গে মোলাকাত হচ্ছে মাসখানেক ধরেই। প্রশ্ন হল, বাংলার রাজনীতি অনুব্রত মণ্ডলের সাক্ষাৎ পাওয়ার আগে মানুষ ‘উন্নয়ন’ বলতে যা বুঝত— এখনও দুনিয়ার কিছু প্রান্তে মানুষ ‘উন্নয়ন’ বলতে যা বোঝে— অর্থাৎ রাস্তা, আলো, জল, সেচ, বাঁধ ইত্যাদি, তৃণমূল কংগ্রেস যদি দিদির কথা অনুযায়ী ১০০ শতাংশ আসনই দখল করে নেয়, এগুলোর কি দেখা পাওয়া যাবে?\nসহজ যুক্তিতে মনে হয়, যাবে। রাজ্যস্তরে এবং পঞ্চায়েত স্তরে যদি একই দল থাকে, তাতে দুটো সুবিধা হওয়ার কথা। এক, রাজনৈতিক প্রতিদ্বন্দ্বিতা না থাকায় বিভিন্ন খাতে টাকা আদায় করার জন্য অপেক্ষাকৃত কম প্রশাসনিক বাধার মুখোমুখি হতে হবে। দুই, যেহেতু পঞ্চায়েতে কাজ হলেও তার রাজনৈতিক লাভ দলের খাতাতেই যাবে, ফলে রাজ্য সরকারেরও আগ্রহ থাকবে পঞ্চায়েতকে দিয়ে কাজ করিয়ে নেওয়ার। বিভিন্ন গবেষণায় দেখা গিয়েছে, বিশেষ কিছু উন্নয়নমূলক কাজের ক্ষেত্রে একেবারে নিচুস্তরেই কাজ হয় সবচেয়ে ভাল। অর্থাৎ, রাজ্য সরকারের চেয়ে কিছু কাজের ক্ষেত্রে পঞ্চায়েত স্তরের কর্মকর্তারা বেশি কার্যকর হবেন। তা হলে কি ধরে নেওয়া যায়, মানুষের ভোটেই হোক বা গায়ের জোরে, তৃণমূল কংগ্রেস যদি সত্যিই গোটা রাজ্যের সব পঞ্চায়েত দখল করে নিতে পারে, তা হলে উন্নয়নের ঢল নামবে?\nএই ধরে নেওয়ার পথে মস্ত বাধা আর এক গবেষণার ফল। অধ্যাপক দিলীপ মু‌খোপাধ্যায় ও অধ্যাপক সন্দীপ মিত্ররা বেশ বড় নমুনা নিয়ে গবেষণা করে জানিয়েছেন, রাজনৈতিক প্রতিদ্বন্দ্বিতার সঙ্গে উন্নয়নের সম্পর্ক প্রত্যক্ষ, এবং জোরদার। অর্থাৎ, যে পঞ্চায়েতে শাসক ও বিরোধী পক্ষের অনুপাত কাছাকাছি, অথবা যে অঞ্চলে রাজনৈতিক প্রতিদ্বন্দ্বিতা জোরালো, সেখানে উন্নয়নের কাজও দ্রুততর এবং অধিকতর হয়। কেন, তার একটা কারণ অনুমান করা চলে। ক্ষমতাসীন দল যদি জানে যে বিরোধীরা ঘাড়ের ওপর নিশ্বাস ফেলছে, তবে নিজেদের ক্ষমতায় থাকা নিশ্চিত করার জন্যই তারা কাজে মন দেবে। অতএব, ‘উন্নয়ন’-এর গুঁতোয় বিরোধীদের তালুকছাড়া করে দিলে শাসক দলের রাজনৈতিক লাভ হতে পারে, কিন্তু সাধারণ মানুষের ক্ষতি।\nঅনুব্রত যতই ‘উন্নয়ন’ কথাটাকে ছ্যাবলামোর জায়গায় নামিয়ে আনুন, উন্নয়ন বস্তুটা জরুরি। প্রশ্ন হল, কার কাছে জরুরি? নেতাদের কাছেও? কব্জির জোরেই যদি ভোটে জেতা যায়, তবে আর উন্নয়নের গুরুত্ব থাকে কি নেতাদের কাছে? উত্তরটা রাজ্যবাসী জানেন। কাজেই, পঞ্চায়েতের ফলাফলের সঙ্গে উন্নয়নের সম্পর্ক খুঁজলে ইতিবাচক কথা বলা মুশকিল। তার চেয়ে বরং খোঁজ করা যাক, সব আসন দখল করতে তৃণমূল কংগ্রেস মরিয়া কেন? একাধিপত্যের বাসনা? না কি, গূঢ়তর কারণ আছে?\nআরও পড়ুন- ওই বালিশ মাথায় দিয়েই ঘুমোত দিলদার! ওর গোটা শরীরটাও তৃণমূলের: কেষ্ট\nআরও পড়ুন- কবি তো জানি রবীন্দ্রনাথ-নজরুল, এ আবার নতুন কোন কবি: কেষ্ট\nএই প্রশ্নের উত্তরে কিছু জল্পনা-কল্পনার বেশি এগোনো মুশকিল। তবে, যুক্তিগ্রাহ্য অনুমানের মার নেই। রাজনৈতিক ভাবে, সব আসন দখল করতে না পারলেও তৃণমূল কংগ্রেসের চলবে। কিছু পঞ্চায়েত হাতছাড়া হলেও ক্ষতি নেই। কিন্তু, সেই হারের ক্ষতি অন্যত্র। পঞ্চায়েতের হাতে এখন অনেক টাকা। এবং, যে দল যেখানে জিতবে, টাকায় অধিকারও তার। সরকারি বরাদ্দের সব টাকা মানুষেরই কাজে লাগে, এমন দাবি করলে অনুব্রত মণ্ডলও সম্ভবত এক হাত জিভ কাটবেন। বস্তুত, দুর্জনে বলে থাকে, তৃণমূল কংগ্রেসের মতো দলে, যে দলের কোনও শক্তপোক্ত আদর্শগত ভিত্তি নেই, সেখানে মানুষ যোগ দেয় মূলত অর্থনৈতিক কারণেই। অর্থাৎ, শাসক দলের খাতায় থাকলে হয় সিন্ডিকেটে বখরা জুটবে, নয়তো পঞ্চায়েতের টাকায় ভাগ পাওয়া যাবে, এই সব। কথাগুলো সব দুর্জনের, আবারও মনে করিয়ে দেওয়া ভাল। কোনও পঞ্চায়েত হাতছাড়া হলে সেখানকার টাকাও হাতছাড়া। ফলে, যাঁরা এত দিন টাকার আকর্ষণে তৃণমূল কংগ্রেসের ঝাণ্ডা উঁচু রাখতেন, টাকা না থাকলে তাঁদের সিংহভাগও থাকবেন না বলেই অনুমান করা চলে। এবং, তাঁদের অনেকেই সম্ভবত বিজয়ী পক্ষে নাম লেখানোর চেষ্টা করবেন। তাতে দুর্বল হবে তৃণমূলের স্থানীয় সংগঠন। যেখানে পঞ্চায়েতে হার, সেখানে সাংগঠনিক দুর্বলতা। ২০১৯ সালে লোকসভা নির্বাচন আসছে। তার পর, একুশে বিধানসভা। কঠিন লড়াই। তাতে জিততে হলে প্রতি ব্লকে কেষ্ট চাই, প্রতি পঞ্চায়েতে আরাবুল। হেরো পঞ্চায়েতে তারা যদি দল পাল্টে ফেলে, ওই নির্বাচনগুলোয় দেখবে কে?\nকাজেই, পঞ্চায়েত নির্বাচনে রাস্তা জুড়ে দাঁড়িয়ে থাকা ‘উন্নয়ন’ আসলে পরের নির্বাচনগুলোর স্বার্থে।\nদূরদৃষ্টি তো একেই বলে!\nভোটে ‘কৌশল’ বদল, কেতুগ্রামে দাবি অনুব্রতের\nটাকা নিলেই ব্যবস্থা, সভায় দাবি অনুব্রতর


মমতাই চাপে, বোঝাচ্ছেন শুভেন্দু - Ganashakti Bengali\nমমতাই চাপে, বোঝাচ্ছেন শুভেন্দু\nNov 20, 2020 13:29 [IST]\nLast Update: Nov 20, 2020 13:29 [IST]\nশুভেন্দু অধিকারীর সঙ্গে কথা শুরু করেছে তৃণমূল কংগ্রেস। একপ্রস্থ কথা বলেছেন সাংসদ সৌগত রায়। আবার কথা হবে পরের সপ্তাহে। আলোচনার রিপোর্ট দলনেত্রী মমতা ব্যানার্জিকে জানিয়েছেন সৌগত রায়।\nআলোচনা যে চলছে তা বুধবার বুঝিয়ে দিয়েছেন পরিবহণ মন্ত্রী শুভেন্দু অধিকারীও। এদিন রামনগরের সভায় তিনি যে তৃণমূল কংগ্রেসের প্রাথমিক সদস্য, তা উল্লেখ করে অধিকারী বলেছেন, ‘‘আমি রাজ্য মন্ত্রীসভারও সদস্য। দলের নিয়ন্ত্রকরা আমাকে তাড়াননি। আমিও দল ছাড়িনি। মুখ্যমন্ত্রী আমাকে মন্ত্রীসভা থেকে তাড়িয়ে দেননি। আমিও মন্ত্রীসভা ছাড়িনি। যে কটি পদে আছি, তার সব কটিতেই আমি নির্বাচিত। মনোনীত নই। মন্ত্রীসভায় থেকে দলের বিরুদ্ধে আমি কথা বলব না।’’ এদিনই সৌগত রায় বলেছেন, ‘‘শুভেন্দুর সঙ্গে আলোচনা হয়েছে। তবে অসমাপ্ত। মুখ্যমন্ত্রীকে তার রিপোর্ট দিয়েছি। আগামী সপ্তাহে আবার কথা হবে।’’\nআগামী মঙ্গলবার শুভেন্দু অধিকারীর সভা খেজুরির কামারদায়। সেটি পুরোপুরি দলীয় কর্মসূচি। সেই দিনটিও সৌগত রায়ের ‘আগামী সপ্তাহের’ মধ্যে পড়ে। মমতা ব্যানার্জি চাইছেন না, তার আগে শুভেন্দুর সঙ্গে রফার আলোচনা হোক। শুভেন্দু খেজুরির সভায় যাতে বড়সড় ঘোষণা না করেন, সেদিকেই লক্ষ্য রাখছে তৃণমূল কংগ্রেস। আবার শুভেন্দুর ঘনিষ্ঠরা চাইছেন খেজুরির সভাতেই ‘আগামী দিনের পথ’ ঘোষণা করে দিন শুভেন্দু। এদিন খেজুরির এক তৃণমূল কংগ্রেস নেতার কথায়, ‘‘যত দিন যাবে তত টেম্পো কমবে। এখন জেলায় জেলায় কর্মীদের মধ্যে শুভেন্দুবাবুকে ঘিরে যে আগ্রহ তৈরি হয়েছে, তা বেশি দিন গড়াতে দিলে নেমে যাবে।’’\nমমতা ব্যানার্জিও ঠিক এমনটাই চাইছেন। নভেম্বরেই তিনি জেলায় প্রশাসনিক বৈঠক শুরু করবেন। তখন মিইয়ে থাকা তৃণমূল কংগ্রেসকে তিনি চাঙ্গা করতে পারবেন বলেই তৃণমূল কংগ্রেসের কলকাতার নেতারা মনে করছেন।\nকিন্তু শুভেন্দু অধিকারীর কথায় একটিই ফাঁক আছে বলে কলকাতার এই নেতারা মনে করছেন। শুভেন্দু এদিন বলেছেন, ‘‘মন্ত্রীসভায় থেকে আমি দলের বিরুদ্ধে কথা বলব না।’’ এদিন রামনগরে সমবায় গোষ্ঠীগুলির নামে ডাকা সভায় অধিকারী আরও বলেছেন, ‘‘দল করতে গেলে বিভিন্ন কারণে বিভেদ আসে। বিভেদ থেকে বিচ্ছেদও আসে। কিন্তু যতক্ষণ মন্ত্রীসভায় আছি বা দলে আছই, ততক্ষণ কোনও রাজনৈতিক কথা বলা যায় না। আমি সেটা করতে পারে না।’’ কিন্তু মজার বিষয় হলো, নন্দীগ্রামের গোকুলনগরে ১০ নভেম্বর তিনি বলেছিলেন, ‘‘১৩ বছর লাগল নন্দীগ্রামকে মনে পড়তে?’’ সেটা কাকে উদ্দেশ্য করে বলেছিলেন? সেটি কী ‘রাজনৈতিক’ কথা নয়? সেদিনই ফিরহাদ হাকিমকে বক্তা করে হাজরাকাটায় পালটা সভা করেছিল শুভেন্দু-বিরোধী গোষ্ঠী। কখনও নন্দীগ্রামে না যাওয়া ফিরহাদ হাকিম ছাড়া সেদিন শুভেন্দু আর কার বিরুদ্ধে ওই কথা বলতে পারেন? এই প্রশ্নগুলি নিয়ে তৃণমূল কংগ্রেসের মধ্যেই মিশ্র প্রতিক্রিয়া আছে। তবে দুই গোষ্ঠীই নিশ্চিত তৃণমূল, মমতা ব্যানার্জি চাপে পড়েছে বুঝে অনেকদিনের ক্ষোভকে ব্যবহার করছেন শুভেন্দু। তিনি ‘ল্যাজে খেলাচ্ছেন।’\nপ্রসঙ্গত, গত কয়েক মাস দলের প্রতীক, মমতা ব্যানার্জির ছবি, দলের পতাকা ব্যবহার করে কোনও সভা করেননি শুভেন্দু। আগের দুটি মন্ত্রীসভার বৈঠকেও তিনি যাননি। শুভেন্দু পদত্যাগ করে নতুন পদক্ষেপ নেওয়ার ইঙ্গিত দিয়েছেন বলেই তৃণমূল কংগ্রেসের নেতাদের অনুমান।\nঅন্যদিকে বিজেপি এদিনও আশা প্রকাশ করেছে যে, শুভেন্দু বিজেপি’তে যোগদান করবেন। কৈলাশ বিজয়বর্গীয় তেমনই আশার কথা জানিয়েছেন।


রাশিয়ার প্রেসিডেন্ট ভ্লাদিমির পুতিনের সামরিক অভিযান ঘোষণার পর বৃহস্পতিবার (২৪ ফেব্রুয়ারি) সকাল থেকেই ইউক্রেনে একের পর এক হামলা চালাচ্ছে রুশ সেনারা। দ্বিতীয় দিনেও চলছে তুমুল লড়াই। এমন পরিস্থিতিতে ইউক্রেনের জনগণের কাছে ক্ষমা প্রার্থনা করেছেন রাশিয়ান জনপ্রিয় অভিনেত্রী ইরিনা স্টারশেনবাউম। বৃহস্পতিবার ইনস্টাগ্রামে একটি কালো ছবি পোস্ট করে ক্ষমা প্রার্থনা করেন তিনি।\nএই যুদ্ধ কেবলই যন্ত্রণা নিয়ে আসবে উল্লেখ করে ইরিনা বলেন, আমরা কিভাবে সেই জায়গায় পৌঁছালাম? তাহলে আমরা কেন প্রতি ৯ মে স্মরণ করি যে, যুদ্ধ আমাদের কত বেদনা ও ক্ষতি করেছিল? আমি এটা বিশ্বাস করতে চাই না এবং এটা পছন্দ করিনি। কোনো কিছুই যুদ্ধকে সমর্থন করবে না এবং আজ ব্যথা এবং ভয়াবহতা প্রকাশের মতো কোনো শব্দ নেই আমার কাছে। ইউক্রেনীয়রা, আমার অসহায়তার জন্য ক্ষমা করুন আমাকে। এই জঘন্য সংঘাতের অবিলম্বে অবসান কামনা করছি।\nইয়ন নিউজের প্রতিবেদনে বলা হয়, শুক্রবার (২৫ ফেব্রুয়ারি) ইউক্রেনের প্রতিরক্ষা মন্ত্রণালয় জানিয়েছে, এই সংঘর্ষে এ পর্যন্ত এক হাজারেরও বেশি রুশ সেনা নিহত হয়েছে। মন্ত্রণালয়টি দাবি করেছে, রাশিয়া সূচনালগ্ন থেকে তার কোনো সশস্ত্র সংঘাতে লড়াইয়ের সময় এত বেশি হতাহতের শিকার হয়নি।


‘ভয় পেয়েছে মমতা’, সাংবাদিক বৈঠকে অনুপস্থিত মুখ্যমন্ত্রীর বিরুদ্ধে প্রচার BJP-র - Covid-19 Updates: BJP BJP launches social media campaign with 'Bhoy Peyechhe Mamata' tag , Bangla News\nবাংলা নিউজ > বাংলার মুখ > অন্যান্য জেলা > ‘ভয় পেয়েছে মমতা’, সাংবাদিক বৈঠকে অনুপস্থিত মুখ্যমন্ত্রীর বিরুদ্ধে প্রচার BJP-র\n‘ভয় পেয়েছে মমতা’, সাংবাদিক বৈঠকে অনুপস্থিত মুখ্যমন্ত্রীর বিরুদ্ধে প্রচার BJP-র\n২ মিনিটে পড়ুন . Updated: 10 May 2020, 04:47 PM IST HT Bangla Correspondent\nতৃণমূল শিবিরের তরফে পালটা বলা হয়েছে, প্রধানমন্ত্রী হওয়ার পর মোদী কটা সাংবাদিক বৈঠক করেছেন?\nBhoy Peyechhe MamataBJPTMCMamata BanerjeePM ModiCovid-19 Updates\nগত ন'দিন সাংবাদিক বৈঠক করছেন না মুখ্যমন্ত্রী মমতা বন্দ্যোপাধ্যায়। তা নিয়ে মুখ্যমন্ত্রীর বিরুদ্ধে সোশ্যাল মিডিয়ায় নয়া প্রচার কৌশল নিল বিজেপি।\n‘ভয় পেয়েছে মমতা’ (#BhoyPeyechheMamata) হ্যাগট্যাগ ব্যবহার করে ফেসবুক, টুইটারে মুখ্যমন্ত্রীর বিরুদ্ধে লাগাতার আক্রমণ শানাচ্ছে গেরুয়া শিবির। রাজ্য ও জাতীয় স্তরের একাধিক ছোটো-বড়মাপের নেতা সেই ট্যাগ দিয়ে ইতিমধ্যে টুইট শুরু করেছেন। ফেসবুকেও সেই ট্যাগ ব্যবহার করছেন।\nএকটা সময় রোজ সাংবাদিক বৈঠক করতেন মুখ্যমন্ত্রী। কিন্তু গত ৩০ এপ্রিল থেকে সাংবাদিক বৈঠকে আসছেন না মমতা। বরং মুখ্যসচিব বা স্বরাষ্ট্র সচিব (বেশিরভাগ সময়) সাংবাদিক বৈঠক করছেন। বিজেপি শিবিরের বক্তব্য, কেন্দ্রের চাপে রাজ্যের করোনা পরিস্থিতির আসল রূপ প্রকাশ পেয়েছে। একইসঙ্গে রাজ্যের করোনা আক্রান্তের সংখ্যা ক্রমশ বৃদ্ধি পাওয়ায় মমতা আমলাদের ঠেলে দিয়ে নিজের মুখ বাঁচাচ্ছেন বলে দাবি গেরুয়া শিবিরের।\nসাংবাদিক বৈঠকে মমতা ন'দিনের অনুপস্থিতি নিয়ে প্রশ্ন তুলেছেন বিজেপির জাতীয় আইটি সেলের প্রধান অমিত মালব্য। তাতে অবশ্য পালটা খোঁচা দেয় তৃণমূল কংগ্রেস। রাজ্যসভার সাংসদ তথা তৃণমূলের জাতীয় মুখপাত্র ডেরেক ও'ব্রায়ান বলেন, ‘আমরা দীর্ঘ সাংবাদিক বৈঠক করি ও সব প্রশ্ন গ্রহণ করি। যে কোনও সংকটের মুহূর্তে আমাজের মুখ্যমন্ত্রী সামনে থেকে নেতৃত্ব দেন। কিন্তু ২০১৪ সালের ক্ষমতায় আসার পর থেকে প্রধানমন্ত্রী সাংবাদিক বৈঠক থেকেও একটাও প্রশ্ন নেননি।’ বরং বিজেপির বিরুদ্ধে ভোটর রাজনীতির অভিযোগ তোলেন তিনি।\nতবে সাংবাদিক বৈঠকে নিয়ে শুধু আক্রমণ করলে নিজেদেরই মুখ কিছুটা পুড়তে পারে আঁচ করে বিভিন্ন বিষয়ে রাজ্যের বিরুদ্ধে সরব হয়েছে বিজেপি। শনিবার একটি টুইটবার্তায় বিজেপির জাতীয় যুগ্ম সাধারণ সচিব (সাংগঠনিক) শিবশংকর বলেন, পিপিই কিটে অসামঞ্জস্যতা, মৃতের সংখ্যা লুকানো, রেশন দুর্নীতি - শুরু থেকেই মমতা বন্দ্যোপাধ্যায়ের প্রশাসন মানুষকে ভুল পথে চালিত করেছে। ধৈর্য ধরুন। মানুষ জবাব দেবে। ভয় পেয়েছে মমতা।' এছাড়াও মুকুল রায়, অর্জুন সিং, কৈলাস বিজয়বর্গীয় রাজ্যের বিরুদ্ধে সোশ্যাল মিডিয়ায় সরব হয়েছেন।


রাজশাহী বিশ^বিদ্যালয় (রাবি) আন্তঃবিভাগ ক্রিকেট টুর্নামেন্টে পক্ষপাতিত্বের অভিযোগে প্রশাসন ভবন ঘেরাও করেছে মার্কেটিং বিভাগের শিক্ষার্থীরা। বুধবার বিকেল সাড়ে ৪ টা থেকে শুরু করে ঘণ্টাব্যাপী প্রশাসন ভবন ঘেরাও করে রাখে তারা। পরবর্তীতে বিভাগের শিক্ষকদের সঙ্গে প্রক্টর দপ্তরে বৈঠকে বসেন ছাত্র উপদেষ্টা অধ্যাপক ড. লুৎফর রহমান। বৈঠক শেষে আন্দোলনরত শিক্ষার্থীদের সুবিচারের আশ^াস দিয়ে ফটক থেকে সরিয়ে নিয়ে আসেন বিভাগের সভাপতি প্রফেসর ড. ফরিদুল ইসলাম।\nআরও পড়ুন:নবীনদের বরণ করে নিল রাবি প্রেসক্লাব\nআন্দোলনরত শিক্ষার্থীরা জানান, গত সোমবার বিশ্ববিদ্যালয় শেখ রাসেল স্টেডিয়ামে সকাল ৯ টায় আন্তঃবিভাগ ক্রিকেট টুর্নামেন্টের অংশ হিসেবে মার্কেটিং ও শারীরিক শিক্ষা বিভাগের মাঝে খেলা চলছিল। খেলা চলাকালে দায়িত্বরত আম্পায়ার মার্কেটিং বিভাগের প্রতি পক্ষপাতিত্বমূলক আচরণ করেন। এর জের ধরে খেলাটি অসমাপ্ত রেখেই মাঠ ত্যাগ করেন তারা এবং খেলাতে অনিমের বিষয়ে কর্তৃপক্ষের নিকট অভিযোগ করেন।\nপরবর্তীতে মার্কেটিং বিভাগের কোন শিক্ষকের অনুপস্থিতিতে তাদেরকে পরাজিত ঘোষণা করা হয়। এতে ক্ষুব্ধ হন শিক্ষার্থীরা। বিভাগের শিক্ষকদের সাথে আলোচনা সাপেক্ষে উপ-উপাচার্য অধ্যাপক চৌধুুরী মো. জাকারিয়ার বিষয়টি সুরাহা করার কথা থাকলেও গত দুইদিনেও বিষয়টি সুরাহা হয় নি। এরই প্রেক্ষিতে প্রশাসন ভবন অবরোধ করেন বিভাগটির ক্ষুব্ধ শিক্ষার্থীরা।\nমার্কেটিং বিভাগের সভাপতি ড. ফরিদুল ইসলাম যুগান্তরকে জানান, ভিসির সঙ্গে আলোচনা সাপেক্ষে সিদ্ধান্ত নেওয়া হবে। শিক্ষার্থীদের আন্দোলন থেকে বিরত থাকতে অনুরোধ জানিয়েছি।\nএ বিষয়ে প্রক্টর অধ্যাপক ড.লুৎফর রহমান বলেন, বারংবার আশ্বস্ত করলেও শিক্ষার্থীরা প্রশাসন ভবনের সামনে থেকে সরে যেতে অস্বীকৃতি জানান। পরে বিভাগের সভাপতি অধ্যাপক ড. মো. ফরিদুল ইসলাম ঘটনা স্থলে উপস্থিত হয়ে শিক্ষার্থীদের আশ্বস্ত করেন। বিভাগ সভাপতির আশ্বাসে অবরোধ থেকে সরে আসতে সম্মত হয় শিক্ষার্থীরা।


প্রিন্টেড সার্কিট বোর্ড - উইকিপিডিয়া\nএকটি প্রিন্টেড সার্কিট বোর্ড (পিসিবি) হল পরিবাহী এবং অন্তরক স্তরসমূহের একটি ফলকায়ন করা স্যান্ডউইচ কাঠামো। পিসিবির দুটি পরিপূরক কাজ রয়েছে। প্রথমটি হল সোল্ডারিংয়ের মাধ্যমে বাইরের স্তরগুলোতে নির্ধারিত স্থানে ইলেকট্রনীয় যন্ত্রের উপাদানগুলোকে সংযুক্ত করা। দ্বিতীয়টি হল উপাদানগুলোর টার্মিনালসমূহের মধ্যে একটি নিয়ন্ত্রিত পদ্ধতিতে নির্ভরযোগ্য বৈদ্যুতিক সংযোগ (এবং নির্ভরযোগ্য খোলা বর্তনী) স্থাপন করা যা প্রায়স পিসিবির নকশায় উল্লেখ থাকে। তড়িৎ পরিবাহীর প্রতিটি পরিবাহী স্তরসমূহ একটি আর্টওয়ার্ক প্যাটার্ন দিয়ে নকশা করা হয়েছে (ঠিক একটি সমতল পৃষ্ঠের উপর তারসমূহের মতো) যা সেই পরিবাহী স্তরে বৈদ্যুতিক সংযোগ প্রদান করে। অন্য একটি উৎপাদন প্রক্রিয়া ভিয়া সমূহ এবং ফলকের এফোঁড়-ওফোঁড় ছিদ্র সমুহ যোগ করে যা স্তরগুলির মধ্যে আন্তঃসংযোগ স্থাপনের অনুমতি দেয়।\nএকটি ডিভিডি প্লেয়ারের পিসিবি। সাধারণত, পিসিবিগুলো সবুজ হয়ে থাকে, তবে সেগুলো অন্য রঙ দিয়েও তৈরি হতে পারে।\n১৯৮৪ সিনক্লেয়ার জেডএক্স স্পেকট্রাম কম্পিউটারের বোর্ডের একটি অংশ, একটি পিসিবি, যা পরিবাহী দাগসমূহ, ভিয়া সমূহ(অপর পৃষ্ঠ পর্যন্ত ছিদ্র) এবং কিছু ইলেকট্রনিক উপাদানসমূহের অপর পৃষ্ঠ পর্যন্ত ছিদ্রের মাধ্যমে স্থাপন প্রক্রিয়া ব্যবহার করে স্থাপন করা দেখিয়েছে।\nউপাদানসমূহের টার্মিনালগুলিকে গ্রহণ করার জন্য ইলেকট্রনীয় যন্ত্রের উপাদানগুলোকে পরিবাহী প্যাড সমূহের নির্দিষ্ট আকারে ডিজাইন করে ব্যবহার করার জন্য পিসিবিগুলো যান্ত্রিকভাবে অনুমোদন দেয় এবং এছাড়াও এগুলোকে বৈদ্যুতিকভাবে সংযুক্ত করার জন্য দাগসমূহ, সমতল স্থানসমূহ এবং তামার স্তরিত এক বা একাধিক শীটের স্তরসমূহের ওপর এবং/অথবা অপরিবাহী স্তর বিশিষ্ট শীটের স্তরসমূহের মধ্যে অন্যান্য বৈশিষ্ট্য খোদাই করা থাকে সেসব ব্যবহার করে। বৈদ্যুতিকভাবে সংযুক্ত এবং যান্ত্রিকভাবে বেঁধে রাখা এই দুটি কাজের জন্য উপাদানগুলোকে সাধারণত পিসিবিতে সোল্ডার করা হয়। প্রিন্টেড সার্কিট বোর্ডগুলো প্রায় সমস্ত ইলেকট্রনিক ডিভাইসে এবং কিছু ইলেকট্রনিক পন্যে ব্যবহৃত হয়, যেমন প্যাসিভ সুইচ বক্স।\nপিসিবির বিকল্পগুলোর মধ্যে রয়েছে তারের মোড়ক এবং বিন্দু থেকে বিন্দু গঠন, উভয়ই একসময় জনপ্রিয় ছিল কিন্তু এখন তা খুব কমই ব্যবহৃত হয়। সার্কিটের লেআউট তৈরির চেষ্টা করার জন্য পিসিবির অতিরিক্ত ডিজাইন তৈরির প্রয়োজন হয়, কিন্তু উৎপাদন এবং সমাবেশ করার কাজ স্বয়ংক্রিয়ভাবে হতে পারে। লেআউটের বিভিন্ন ধরনের কাজ করার জন্য ইলেকট্রনিক কম্পিউটার-সহায়ক ডিজাইন সফ্টওয়্যার পাওয়া যায়। পিসিবির সাহায্যে সার্কিটগুলোর গণ-উৎপাদন অন্যান্য ওয়্যারিং পদ্ধতির তুলনায় সস্তা এবং দ্রুত, কারণ উপাদানগুলো স্থাপন এবং তারযুক্ত হয় কেবলমাত্র একটি প্রক্রিয়ার মধ্য দিয়ে। অল্প সময়ের মধ্যে প্রচুর সংখ্যক পিসিবি তৈরি করা যেতে পারে, শুধু লেআউটটি একবার তৈরি করে নিতে হবে। পিসিবি কম পরিমাণেও ম্যানুয়ালি তৈরি করা যেতে পারে, তবে এতে সুবিধা কম পাওয়া যাবে।\nপিসিবি এক-স্তর বিশিষ্ট (এক পাশে তামার স্তর), দ্বি-স্তর বিশিষ্ট (একটি ফলকের উভয় পাশে দুটি তামার স্তর), বা বহু-স্তর বিশিষ্ট (ফলকের স্তরগুলোর সাথে পর্যায়ক্রমে বাইরে এবং ভিতরে তামার স্তর) হতে পারে। বহু-স্তর বিশিষ্ট পিসিবিগুলো অনেক বেশি পুরুত্বে তৈরি করা হয়ে থাকে, কারণ তা নাহলে ভিতরের স্তরগুলোর সার্কিটের দাগসমূহ, উপাদানগুলোর মধ্যকার ফলকের ফাঁকা স্থানগুলো গ্রহণ করবে। দুইটির বেশি বা বিশেষ করে চারটির বেশি তামার স্তরের সাহায্যে তৈরি বহু-স্তর বিশিষ্ট পিসিবিগুলোর জনপ্রিয়তা সারফেস-মাউন্ট টেকনোলজি গ্রহণ করার সাথে সাথে বৃদ্ধি পেয়েছিলো। যাইহোক, বহু-স্তর বিশিষ্ট পিসিবিগুলোর সার্কিটগুলোর মেরামত, বিশ্লেষণ এবং ক্ষেত্রের পরিবর্তন করা অনেক বেশি কঠিন এবং সাধারণত অকেজো হয়ে যায়।\nবিশ্ববাজারে পিসিবির পেছনে ব্যয় ২০১৪ সালে ৬০.২ বিলিয়ন ডলার ছাড়িয়ে গেছে এবং ২০২৪ সালের মধ্যে ৭৯ বিলিয়ন ডলারে পৌঁছবে বলে অনুমান করা হচ্ছে।.\n২.১ নকশার নির্দেশিকা\n↑ "What IsaPrinted Circuit Board (PCB)? - Technical Articles"। www.allaboutcircuits.com (ইংরেজি ভাষায়)। সংগ্রহের তারিখ ২০২১-০৬-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)\n↑ "Printed Circuit Board - an overview"। ScienceDirect। সংগ্রহের তারিখ ২০২১-০৬-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)\n↑ "World PCB Production in 2014 Estimated at $60.2B"। iconnect007। ২৮ সেপ্টেম্বর ২০১৫। সংগ্রহের তারিখ ২০১৬-০৪-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)\n↑ Research, Energias Market। "Global Printed Circuit Board (PCB) Market to WitnessaCAGR of 3.1% during 2018-2024"। GlobeNewswire News Room (ইংরেজি ভাষায়)। সংগ্রহের তারিখ ২০১৮-০৮-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)\n↑ "Global Single Sided Printed Circuit Board Market - Growth, Future Prospects and Competitive Analysis and Forecast 2018 - 2023 - The Industry Herald"। The Industry Herald (ইংরেজি ভাষায়)। ২০১৮-০৮-২১। সংগ্রহের তারিখ ২০১৮-০৮-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)\nউইকিবইয়ে Practical Electronics বিষয়ের উপরে একটি পাতা রয়েছে: PCB Layout\nউইকিবইয়ে Practical Electronics বিষয়ের উপরে একটি পাতা রয়েছে: hole sizes for through-hole parts\nউইকিমিডিয়া কমন্সে প্রিন্টেড সার্কিট বোর্ড সংক্রান্ত মিডিয়া রয়েছে।\nDigital System Design Guidelines by Tony Goodlow\n'https://bn.wikipedia.org/w/index.php?title=প্রিন্টেড_সার্কিট_বোর্ড&oldid=5751964' থেকে আনীত\n১২:২৯, ১৬ মার্চ ২০২২ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ১২:২৯টার সময়, ১৬ মার্চ ২০২২ তারিখে।


দেশের বিজ্ঞান গবেষণার অগ্রপথিক ড. এম এ ওয়াজেদ মিয়া | Dainik Sakalbela\nHome » জাতীয় » দেশের বিজ্ঞান গবেষণার অগ্রপথিক ড. এম এ ওয়াজেদ মিয়া\nবাংলাদেশের একজন খ্যাতনামা দেশপ্রেমিক পরমাণুবিজ্ঞানীর নাম ড. এম এ ওয়াজেদ মিয়া। তিনি বাঙালি জাতির এক গর্বিত ও আলোকিত মানুষ। তিনি স্বাধীন বাংলাদেশের স্থপতি হাজার বছরের শ্রেষ্ঠ বাঙালি জাতির জনক বঙ্গবন্ধুর জ্যেষ্ঠ কন্যা গণপ্রজাতন্ত্রী বাংলাদেশ সরকারের বর্তমান প্রধানমন্ত্রী শেখ হাসিনার স্বামী। ১৯৬৭ সালের ১৭ নভেম্বর এই নিবেদিতপ্রাণ বিজ্ঞানী শেখ হাসিনার সঙ্গে বিয়ে বন্ধনে আবদ্ধ হন। তিনি একাধারে আন্তর্জাতিক খ্যাতিসম্পন্ন পরমাণুবিজ্ঞানী, বাংলাদেশ পরমাণু শক্তি কমিশনের সাবেক চেয়ারম্যান এবং স্পষ্টবাদী রাজনৈতিক লেখক ও কলামিস্ট। তিনি তথ্য-প্রযুক্তিবিদ ও কম্পিউটারবিজ্ঞানী সজীব ওয়াজেদ জয় এবং আন্তর্জাতিক খ্যাতিসম্পন্ন মনোবিজ্ঞানী সায়মা ওয়াজেদ পুতুলের গর্বিত পিতা। ২০০৯ সালের ৯ মে তিনি ৬৭ বছর বয়সে ইন্তেকাল করেন, দেশদরদি এই প্রথিতযশা বিজ্ঞানীর মৃত্যুবার্ষিকী আজ। এই নিরহংকার ও বরেণ্য প্রয়াত বিজ্ঞানীর স্মৃতির প্রতি আমাদের বিনম্র শ্রদ্ধা, ভালোবাসা ও কৃতজ্ঞতা।\nপরমাণুবিজ্ঞানী ড. এম এ ওয়াজেদ মিয়া ১৯৪২ সালের ১৬ ফেব্রুয়ারি রংপুরের পীরগঞ্জ উপজেলার ফতেহপুর গ্রামে জন্মগ্রহণ করেন। বাবা আবদুল কাদের মিয়া এবং মা ময়েজুন্নেসার তিন মেয়ে ও চার ছেলের মধ্যে তিনি ছিলেন সর্বকনিষ্ঠ। প্রাথমিক পর্যায়ে পীরগঞ্জে গ্রামের প্রাথমিক বিদ্যালয়ে ও পীরগঞ্জ থানা উচ্চ বিদ্যালয়ে লেখাপড়া করলেও ১৯৫৬ সালে তিনি রংপুর জিলা স্কুল থেকে ডিসটিংকশনসহ প্রথম বিভাগে ম্যাট্রিকুলেশন পাস করেন। ১৯৫৮ সালে তিনি রাজশাহী সরকারি কলেজ থেকে বিজ্ঞান বিভাগে প্রথম বিভাগে মেধাতালিকায় দ্বিতীয় স্থান লাভ করে ইন্টারমিডিয়েট পাস করেন। পরবর্তী সময়ে ১৯৬১ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগ থেকে স্নাতক (সম্মান) পর্যায়ে প্রথম শ্রেণিতে প্রথম এবং ১৯৬২ সালে স্নাতকোত্তর পর্যায়ে প্রথম শ্রেণিতে প্রথম স্থান অধিকার করেন। ১৯৬৩-৬৪ সালে তিনি লন্ডন ইম্পেরিয়াল কলেজ থেকে ডিপ্লোমা কোর্স সম্পন্ন করেন। ১৯৬৭ সালে যুক্তরাজ্যের ডারহাম বিশ্ববিদ্যালয় থেকে তাত্ত্বিক পদার্থবিজ্ঞান বিষয়ে পিএইচডি ডিগ্রি অর্জন করেন। ছাত্রজীবনের সব পর্যায়েই তিনি বরাবরই অসাধারণ মেধার পরিচয় দিয়ে এসেছেন। সাধারণ বাঙালি মধ্যবিত্ত ঘরের সন্তান হয়েও তিনি তাঁর মেধা, প্রজ্ঞা ও অধ্যবসায়ের জোরে বন্ধুর পথ অতিক্রম করে দেশ তথা আন্তর্জাতিক অঙ্গনে একজন প্রথিতযশা বরেণ্য পরমাণুবিজ্ঞানী হিসেবে স্বীকৃত হন।\nবিজ্ঞানী ড. এম এ ওয়াজেদ মিয়া ১ এপ্রিল ১৯৬৩ সালে তৎকালীন পাকিস্তান আণবিক শক্তি কমিশনে বৈজ্ঞানিক কর্মকর্তা হিসেবে যোগদান করেন এবং সুদীর্ঘ গৌরবময় কর্মজীবন শেষে ১৯৯৯ সালে ওই কমিশনের চেয়ারম্যান হিসেবে অবসর গ্রহণ করেন। ১৯৬৯, ১৯৭৩ ও ১৯৮৩ সালে তিনি ইতালির ট্রিয়েস্টের আন্তর্জাতিক তাত্ত্বিক পদার্থবিজ্ঞান গবেষণা কেন্দ্রে প্রতিবার ছয় মাসের জন্য গবেষণায় নিয়োজিত ছিলেন। ১৯৬৯-৭০ সময়কালে তিনি যুক্তরাষ্ট্রের ওয়াশিংটন শহরের ড্যারেসবেরি নিউক্লিয়ার গবেষণাগারে পোস্ট ডক্টরাল গবেষণা করেন। ১৯৭৫ সালের মার্চ থেকে আগস্ট মাস পর্যন্ত তৎকালীন পশ্চিম জার্মানির কার্লসরুয়ে আণবিক গবেষণা কেন্দ্রে আণবিক রিঅ্যাক্টর বিষয়ে তিনি উচ্চতর প্রশিক্ষণ লাভ করেন। রাজনৈতিক পটপরিবর্তনের প্রেক্ষাপটে ১৯৭৫ থেকে ১৯৮২ সাল পর্যন্ত তিনি বাধ্য হয়েই ভারতের আণবিক শক্তি কমিশনের দিল্লি কেন্দ্রে গবেষণায় নিয়োজিত ছিলেন। পারমাণুবিজ্ঞানী হিসেবে তিনি বহু জাতীয়, আঞ্চলিক ও আন্তর্জাতিক সম্মেলনে যোগদান করেছেন। তাঁর বহুসংখ্যক গবেষণামূলক ও বিজ্ঞানবিষয়ক প্রবন্ধ জাতীয় ও আন্তর্জাতিক পত্রপত্রিকায় ও সাময়িকীতে প্রকাশিত ও প্রশংসিত হয়েছে। বিশ্ববিদ্যালয়ের স্নাতক পর্যায়ের পদার্থবিজ্ঞান, ফলিত পদার্থবিজ্ঞান ও প্রকৌশলের শিক্ষার্থীদের জন্য তিনি দুটি বই লিখেছেন।\nএই কর্মদক্ষ বিজ্ঞানী বিচিত্র অভিজ্ঞতার এক বর্ণাঢ্য কর্মজীবনের অধিকারী ছিলেন। তিনি ১৯৭২-৭৩ সময়ে বাংলাদেশ আণবিক শক্তি বিজ্ঞানী সংঘের সাধারণ সম্পাদক ও ১৯৮৩-৮৫, ১৯৯১-৯২ সময়ে সভাপতি, ১৯৮৫-৮৮ পর্যন্ত বাংলাদেশ পদার্থবিজ্ঞান সমিতির সাধারণ সম্পাদক ও ১৯৯৭-২০০১ সাল পর্যন্ত সভাপতি, ১৯৮৯-১৯৯৩ পর্যন্ত বাংলাদেশ বিজ্ঞান উন্নয়ন সমিতির জ্যেষ্ঠ সহসভাপতি ও ১৯৯৪-৯৬ পর্যন্ত সভাপতি, ১৯৮৯-১৯৯৩ সময়কালে বাংলাদেশ বিজ্ঞানী ও বিজ্ঞানজীবী সমিতির সভাপতি হিসেবে দায়িত্ব পালন করেছেন। এ ছাড়া তিনি অসংখ্য সমিতি, সংসদ এবং শিক্ষা ও গবেষণা সংস্থার সঙ্গে যুক্ত থেকে নিরলসভাবে দেশমাতৃকার ও বিজ্ঞান পিপাসুদের সেবা করে গেছেন।\nঢাকা বিশ্ববিদ্যালয়ে ছাত্রাবস্থায় তিনি ছাত্ররাজনীতিতে সংশ্লিষ্ট হন। ১৯৬১ সালের প্রথম দিকে তিনি বঙ্গবন্ধুর রাজনৈতিক আদর্শের প্রতি আকৃষ্ট হয়ে বাংলাদেশ ছাত্রলীগে যোগদান করেন। ১৯৬১-৬২ সেশনে তিনি ফজলুল হক হলের ছাত্রসংসদের ভিপি নির্বাচিত হন। ১৯৬২ সালের প্রথম দিকে বঙ্গবন্ধুর সঙ্গে তাঁর প্রথম সাক্ষাৎ হয়। একই সালে আইয়ুববিরোধী ও শিক্ষা কমিশনবিরোধী আন্দোলনে কারাবরণ করেন। তিনি একজন দক্ষ ও সাহসী সংগঠক ছিলেন। তিনি হোসেন শহীদ সোহরাওয়ার্দীর গ্রেপ্তারের প্রতিবাদ করেন এবং পাকিস্তানে সামরিক শাসনের বিরোধিতা করে গণতন্ত্র পুনঃপ্রতিষ্ঠার দাবি জানান। পরবর্তী সময়ে তিনি বঙ্গবন্ধুর ছয় দফা আন্দোলন ও স্বাধীনতাযুদ্ধের সংগঠক হিসেবে নিবেদিতপ্রাণ ছিলেন। স্বাধীনতার পরে তিনি যুদ্ধাপরাধী ও স্বাধীনতাবিরোধী রাজাকারদের বিচারপ্রক্রিয়ায় অন্যতম প্রধান উপদেষ্টার ভূমিকা পালন করেন। বঙ্গবন্ধুর জামাতা ও প্রধানমন্ত্রীর স্বামী হয়ে শীর্ষ ক্ষমতার কাছাকাছি থেকেও তিনি কখনো বাংলাদেশের ও আওয়ামী লীগের রাজনীতিতে ঘনিষ্ঠ হননি। ক্ষমতা চর্চায় উচ্চাভিলাষী না হয়ে তাঁর নির্মোহ জীবনযাপন তাঁকে চির অমর করেছে। ক্ষমতার উত্তাপের বিপরীতে তিনি ছিলেন ধীরস্থির, নিভৃতচারী ও নিষ্কলুষ আত্মমর্যাদাসম্পন্ন মানুষ। জীবনের শেষ দিকে তিনি কলামিস্ট ও রাজনৈতিক চিন্তাবিদ হিসেবে জাতির পিতার সোনার বাংলা গঠনের স্বপ্ন বাস্তবায়নে অবিরাম লিখে গেছেন। তিনি বাংলাদেশে সামরিক শাসনের বিরোধিতা করেন এবং দেশের উন্নয়নকল্পে প্রধান রাজনৈতিক দলগুলোর মধ্যে আলোচনার সূত্রপাত ঘটান। রাজনৈতিক বিষয়ে তিনি ‘বঙ্গবন্ধু শেখ মুজিবকে ঘিরে কিছু ঘটনা ও বাংলাদেশ’ এবং ‘বাংলাদেশের রাজনীতি ও সরকারের চালচিত্র’ শিরোনামে দুটি অমূল্য বিশ্লেষণধর্মী গ্রন্থ রচনা করেন।\nঅসাধারণ স্মৃতিশক্তির অধিকারী এই মনীষীর বিশেষ দিক হলো, তিনি সব কথা সরাসরি স্পষ্টভাবে বলতেন, যা উন্নত জাতি গঠনের অন্যতম নিয়ামক। তিনি ছিলেন একনিষ্ঠ বিজ্ঞানী ও নিখাদ দেশপ্রেমিক। বিজ্ঞান ও বিজ্ঞানীদের কদরহীন পরিস্থিতিতেও দেশের বিজ্ঞানের উন্নয়ন, বৈজ্ঞানিক গবেষণার কাঠামো নির্মাণ ও বিজ্ঞানীদের নিয়ে তাঁর অনেক সুদূরপ্রসারী স্বপ্ন ছিল। তাঁর আজীবনের স্বপ্ন ছিল প্রতিবেশী দেশগুলোর সঙ্গে পাল্লা দিয়ে দেশে বিজ্ঞানচর্চার সুযোগ সৃষ্টি হবে, দেশের বিজ্ঞানীরা নিরলসভাবে তাঁদের গবেষণায় মগ্ন থাকবেন, দেশ জ্ঞানে-বিজ্ঞানে ও আর্থ-সামাজিকভাবে এগিয়ে যাবে। আমৃত্যু তিনি বিজ্ঞানভিত্তিক বাংলাদেশ গড়ার পরিকল্পনা অব্যাহত রেখেছিলেন। কিন্তু রাজনৈতিক পটপরিবর্তনসহ নানা কারণে তাঁর লালিত স্বপ্ন বাস্তবায়িত না হওয়ায় তিনি তাঁর হতাশা ব্যক্ত করতেও পিছপা হননি। আজকে স্বপ্নগুলোকে বাস্তবায়িত করে জাতি এই নির্ভৃতচারী বিজ্ঞানীর প্রতি গভীর শ্রদ্ধা নিবেদন করবে, এটাই সবার প্রত্যাশা। ১৯৭৫ সালের ১৫ আগস্ট বঙ্গবন্ধু সপরিবারে নির্মমভাবে নিহত হলে তিনি যে প্রচণ্ড মানসিক আঘাত পান তা তাঁর সৃজনশীল জীবন থেকে কয়েক বছর কেড়ে নেয়। এই নৃশংস হত্যাকাণ্ডের পর তাঁকে দীর্ঘ সাত বছর নির্বাসিত জীবন কাটাতে হয়, হারিয়ে যায় তাঁর জীবনের কর্মোদীপ্ত সোনালি দিনগুলো, জাতি বঞ্চিত হয় তাঁর নিরলস গবেষণা সেবা থেকে।\nসুযোগ ও যোগ্যতা থাকা সত্ত্বেও ড. ওয়াজেদ মিয়া তাঁর নিজস্ব গবেষণা ক্ষেত্র, অদম্য বিশ্বাস ও দক্ষতার বাইরে কোনো উচ্চাকাঙ্ক্ষা প্রদর্শন করেননি। তিনি এ দেশের অসাধারণ মেধাবী সন্তানদের অন্যতম। সাদামাটা নিরহংকারী বাঙালি জীবন যাপনেই তিনি অভ্যস্ত ছিলেন। জাতির আর্থ-সামাজিক উন্নয়নে ও বিজ্ঞান গবেষণায় দেশের তরুণসমাজের কাছে তিনি একজন আদর্শবান অনুকরণীয় ব্যক্তিত্ব ও পথপ্রদর্শক। তিনি একজন মানবিক পরমাণুবিজ্ঞানী, লেখক ও কলামিস্ট, চিন্তাবিদ, নির্ভীক দেশদরদি, সৎ ও একনিষ্ঠ কর্মকর্তা, সুযোগ্য প্রশাসক এবং সর্বোপরি জাতির পিতার স্বপ্ন বাস্তবায়নকারী হিসেবে চিরকাল স্মরণীয় হয়ে থাকবেন।\nPrevious: কৌশলে যৌতুক,বিয়ের পর আর্থিক ও মানসিক নির্যাতনের শিকার হন মেয়েপক্ষ\nNext: গার্মেন্টসে ঈদের ছুটি ৩ দিনই


বুকের দুধ খাওয়ানো মায়েরা কি করোনার টিকা নিতে পারবেন? - বার্তাবাহক\nহোম/আন্তর্জাতিক/বুকের দুধ খাওয়ানো মায়েরা কি করোনার টিকা নিতে পারবেন?\nবুকের দুধ খাওয়ানো মায়েরা কি করোনার টিকা নিতে পারবেন?\nলাইফস্টাইল ডেস্ক : করোনা মহামারি থেকে মুক্তির আশা দেখাচ্ছে টিক। প্রাপ্তবয়স্কদের টিকা দেওয়া নিয়ে জটিলতা না থাকলেও গর্ভবতী বা স্তন্যপান করানো মায়েরা টিকা নিতে পারবে কি না তা নিয়ে নানা মত রয়েছে।\nকরোনার টিকা গর্ভবতী বা স্তন্যপান করানো নারী ও বাচ্চার ওপর কেমন প্রভাব ফেলে তা নিয়ে নির্ভরযোগ্য গবেষণা বা ক্লিনিক্যাল ট্রায়াল নেই। চিকিৎসা সংক্রান্ত নৈতিকতা বিবেচনায় গর্ভবতী ও বুকের দুধ পান করানো নারীদেরকে প্রথমদিকে ক্লিনিক্যাল ট্রায়ালে অন্তর্ভুক্ত করা হয়নি। এর অন্যতম কারণ হলো, গর্ভস্থ বাচ্চা ও বুকের দুধ পান করা শিশুর ক্ষতি হওয়ার আশঙ্কা। করোনার টিকায় এসব নারীর মারাত্মক ক্ষতি হয় কিনা সে আশঙ্কাও ছিল। এসব কারণে করোনার টিকা ও গর্ভবতী/স্তন্যপান করানো নারী সম্পর্কিত আন্তর্জাতিক নীতিমালা এখনো প্রণয়ন করা হয়নি।\nচলতি বছরের মে মাসে কানাডার ন্যাশনাল অ্যাডভাইজারি কমিটি অন ইমিউনাইজেশন (এনএসিআই) গর্ভবতী ও বুকের দুধ পান করানো নারীদেরকে করোনার টিকা নিতে পরামর্শ দিয়েছে। কিন্তু সংস্থাটি নিরাপত্তার গ্যারান্টি দেয়নি। এনএসিআই’র বিশেষজ্ঞদের মতে, করোনার টিকার উপকারিতা গর্ভবতী নারী ও গর্ভস্থ বাচ্চার ঝুঁকিকে অতিক্রম করতে পারে। অর্থাৎ টিকা গ্রহণে যে উপকারিতা পাওয়া যাবে তা ঝুঁকির চেয়ে বেশি হতে পারে।\nএনএসিআই একটি সাম্প্রতিক গবেষণার প্রেক্ষিতে এ পরামর্শ দিয়েছে। যুক্তরাষ্ট্রের গবেষকদের তত্ত্বাবধানকৃত গবেষণাটি বলছে, এমআরএনএ টিকা গর্ভবতী নারীদের জন্য নিরাপদ। টিকা নিলে গর্ভবতী নারীদের থ্রম্বোটিক থ্রম্বোসাইটোপেনিয়া হয়। এর চিকিৎসা গর্ভবতী নয় এমন নারীদের তুলনায় গর্ভবতী নারীদের ক্ষেত্রে বেশি জটিল। কিন্তু যুক্তরাষ্ট্রের গবেষণাটিতে ধারণা পাওয়া গেছে, এমআরএনএ টিকা থ্রম্বোটিক থ্রম্বোসাইটোপেনিয়ার সঙ্গে সম্পর্কযুক্ত নয়।\nতবে এসব নারী ও গর্ভস্থ বাচ্চার জন্য এমআরএনএ টিকা আসলেই নিরাপদ কিনা তা নিশ্চিত হতে আরো গবেষণা বা ক্লিনিক্যাল ট্রায়ালের অপেক্ষায় থাকতে হবে। আশার কথা হলো, এ বিষয়ে কিছু ক্লিনিক্যাল ট্রায়াল চলছে। উদাহরণস্বরূপ, যুক্তরাষ্ট্রের ন্যাশনাল ইনস্টিটিউটস অব হেলথ এবং ফাইজার/বায়োএনটেক গর্ভাবস্থায় এমআরএনএ টিকার ক্লিনিক্যাল ট্রায়াল চালাচ্ছে। অ্যাস্ট্রাজেনেকা ও জনসন অ্যান্ড জনসনও গর্ভাবস্থায় ক্লিনিক্যাল ট্রায়ালের পরিকল্পনা করেছিল। কিন্তু রক্ত জমাটের আশঙ্কায় এটা স্থগিত রাখা হয়।\nতাহলে কি গর্ভাবস্থায় বা বুকের দুধ পান করালে করোনার টিকা নেবেন না? আপনার আশঙ্কা অনেকাংশে দূর করতে একটি জরিপ রয়েছে: যুক্তরাষ্ট্রের একটি অনলাইনভিত্তিক জরিপে ১৩০,০০০ গর্ভবতী নারী ও স্তন্যপান করানো নারী জানান যে তারা করোনার টিকা নিয়ে মারাত্মক পার্শ্বপ্রতিক্রিয়ায় ভুগেননি। তারা ফাইজার ও মডার্নার এমআরএনএ টিকা নিয়েছেন।এতো গেল মায়েদের কথা, সাম্প্রতিক গবেষণা গর্ভস্থ বাচ্চা ও বুকের দুধ পান করা শিশুর পক্ষেও কথা বলছে- করোনার টিকা নেয়ার পর অর্জিত অ্যান্টিবডি গর্ভফুলকে অতিক্রম করে গর্ভস্থ বাচ্চার কাছে পৌঁছতে পারে ও বুকের দুধের সঙ্গে শিশুর শরীরেও যেতে পারে। এর ফলে এসব বাচ্চারাও সুরক্ষা পেতে পারে।\nএ বিষয়ে জানতে চাইলে বঙ্গবন্ধু শেখ মুজিব মেডিক্যাল বিশ্ববিদ্যালয়ের হৃদরোগ বিভাগের অধ্যাপক এবং বাংলাদেশ কার্ডিওভাস্কুলার রিসার্চ ফাউন্ডেশনের প্রেসিডেন্ট ডা. এস এম মোস্তফা জামান বলেন, ‘বিস্তারিত গবেষণা না থাকার কারণে আমাদের দেশে গর্ভবতী নারী এবং দুগ্ধদানকারী মায়েদের টিকা দেওয়ার সুযোগ রাখা হয়নি। তবে করোনার ঝুঁকিতে থাকা গর্ভবর্তী নারৗ ও বুকের দুধ খাওয়ানো মায়েদের করোনার টিকা দেওয়ার জন্য আমাদের পক্ষ থেকে সরকারকে প্রস্তাব দেওয়া হয়েছিল। বর্তমানে অনেক দেশে ঝুঁকিতে থাকা এসব নারীদের করোনার টিকা দেওয়া শুরু হয়েছে। ভবিষ্যতে সরকার এক্ষেত্রে পদক্ষেপ নিতে পারে।’\nপেগাসাস: ভারতে বিচারপতি, প্রাক্তন সেনাকর্তা, গোয়েন্দাদের ফোনেও নজরদারি?


স্তন হ্রাস সার্জারির জন্য ভারতের সেরা চিকিৎসকগন ও হাসপাতালগুলো\nস্তন হ্রাস সার্জারির জন্য ভারতের সেরা চিকিৎসকগণ\nস্তন হ্রাস সার্জারির জন্য ভারতের সেরা হাসপাতালগুলো\nস্তন কমানোর সার্জারি\nস্তন কমানোর সার্জারিকে রিডাকশন ম্যামাপ্লাস্টিও বলা হয়, যা আপনার স্তন থেকে অতিরিক্ত ত্বক, চর্বি এবং টিস্যু অপসারণ করতে সাহায্য করে। আপনার যদি বড় স্তন থাকে এবং একই কারণে আপনার অস্বস্তি কম হয় তবে আপনি অস্ত্রোপচারের জন্য যেতে পারেন। উপরন্তু, আপনি আপনার শরীরের অনুযায়ী আনুপাতিক আকারের স্তন অর্জন করতে পারেন। এটি আপনাকে বিভিন্ন শারীরিক ক্রিয়াকলাপে অংশগ্রহণ করার ক্ষমতা এবং আপনার স্ব-ইমেজ উন্নত করতে সহায়তা করে। আপনাকে অবশ্যই আপনার প্রত্যয়িত প্লাস্টিক সার্জনের সাথে অস্ত্রোপচারের সমস্ত বিশদ আলোচনা করতে হবে যার মধ্যে ঝুঁকি এবং পদ্ধতির জটিলতা রয়েছে।\nঅস্ত্রোপচারের জন্য প্রস্তুতি\nআপনার অবশ্যই একটি ভাল শারীরিক আকৃতি থাকতে হবে যাতে নিরাময় সঠিক হয়। আপনার সার্জন আপনাকে এটির জন্য নির্দেশ দিতে পারে এবং সর্বোত্তম ফলাফলের জন্য আপনাকে অবশ্যই অস্ত্রোপচারের আগে এবং পরে তার সমস্ত নির্দেশাবলী অনুসরণ করতে হবে। নিশ্চিত করুন যে আপনি এটি করেছেন:\nগজ, এবং তাজা তোয়ালে এবং ওয়াশক্লথ\nক্ষতস্থানে প্রয়োগ করার জন্য আপনার ডাক্তার দ্বারা সুপারিশকৃত বিশেষ মলম\nঅস্ত্রোপচারের পরে কেউ আপনাকে বাড়ি নিয়ে যাবে এবং আপনি যদি একই দিনে বাড়ি ফিরে যেতে চান তবে আপনার বাড়িতে রাত্রিযাপনের পরিকল্পনা করবেন।\nকেন অস্ত্রোপচারের প্রয়োজন?\nযে মহিলারা বড় স্তন আছে এবং সমস্যা সমাধানের জন্য উন্মুখ তারা ব্রেস্ট রিডাকশন সার্জারির জন্য বেছে নিতে পারেন। এই সমস্যাগুলি হতে পারে:\nদীর্ঘস্থায়ী পিঠে ব্যথা\nঘাড় ব্যথা এবং কাঁধের ব্যথা ওষুধের প্রয়োজন\nবড় স্তনের কারণে আত্মবিশ্বাস হারিয়েছে\nস্তনের নিচে দীর্ঘস্থায়ী ফুসকুড়ি\nকাপড়ের সাথে মানিয়ে নিতে অসুবিধা\nস্তনের এলাকায় ত্বকের জ্বালা\nআপনি যদি ধূমপান করেন, স্থূলত্ব পান, আপনার স্তনের এলাকায় দাগ এড়াতে চান বা ডায়াবেটিস বা হার্টের সমস্যায় ভুগছেন তাহলে আপনাকে অবশ্যই অস্ত্রোপচারের জন্য যাওয়া এড়াতে হবে। আপনি যদি সন্তান প্রসবের পরিকল্পনা করছেন বা আশা করছেন এবং/অথবা ওজন কমানোর জন্য আপনাকে অবশ্যই অস্ত্রোপচার করা এড়াতে হবে।\nকি আশা করবেন ?\nসাধারণ এনেস্থেশিয়ার অধীনে সম্পন্ন, আপনার সার্জন একটি হাসপাতালে অস্ত্রোপচার করবেন।\nআপনার স্তন থেকে অতিরিক্ত চর্বি অপসারণের জন্য চিরা এবং লাইপোসাকশন করার পরে এই পদ্ধতিতে অস্ত্রোপচার অন্তর্ভুক্ত রয়েছে। আপনার সার্জন আপনার স্তনের চারপাশে এবং প্রতিটি স্তনের নিচে একটি ছেদ তৈরি করবেন। তিনি আপনার স্তনের আকার কমানোর জন্য অতিরিক্ত স্তনের টিস্যু এবং অতিরিক্ত চর্বি অপসারণ করবেন। এর পরে স্তনের আকার পরিবর্তন করা হয় & আপনার স্তনবৃন্তের স্থান পরিবর্তন করা & অরিওলা (areola) আপনার বড় স্তন থাকলে আপনার শল্যচিকিৎসক স্তনবৃন্ত এবং অ্যারিওলাকে স্কিন গ্রাফ্টের মতো উচ্চ অবস্থানে পুনরায় সংযুক্ত করবেন।\nডাক্তারদের দল ব্যান্ডেজ বা গজ ড্রেসিং দিয়ে আপনার স্তন ঢেকে দেবে। এর পরে, অতিরিক্ত তরল এবং রক্ত নিষ্কাশনের জন্য তারা আপনার উভয় বাহুর নীচে একটি টিউব রাখবে। আপনার ডাক্তার আপনাকে ব্যথার জন্য অ্যান্টিবায়োটিক এবং ওষুধ লিখে দেবেন যাতে সংক্রমণের ঝুঁকি কমে যায়। অস্ত্রোপচারের পর কয়েকদিনের জন্য আপনার স্তন সংবেদনশীল এবং কোমল বোধ করবে। এলাকায় ক্ষত এবং ফোলা হতে পারে। আপনার স্তন রক্ষা করার জন্য, আপনার সার্জন আপনাকে একটি ইলাস্টিক কম্প্রেশন ব্রা সুপারিশ করবে। আপনার স্তন নিরাময় করার জন্য আপনাকে2থেকে4সপ্তাহের জন্য শারীরিক কার্যকলাপ এড়াতে হবে। আপনাকে ফলো-আপের জন্য যেতে হতে পারে যাতে আপনার সার্জন সেলাইগুলি অপসারণ করতে পারেন এবং এলাকার পুনরুদ্ধার নিশ্চিত করতে পারেন।\nআপনার অবস্থার উপর নির্ভর করে আপনাকে এক সপ্তাহ বা আরও বেশি বিশ্রাম নিতে হতে পারে। ফলো-আপ অ্যাপয়েন্টমেন্টের জন্য আপনাকে আপনার সার্জনের কাছে যেতে হতে পারে যাতে তিনি ব্যান্ডেজ এবং সেলাইগুলি সরাতে পারেন। অস্ত্রোপচারের পর অন্তত এক মাসের জন্য আপনাকে অবশ্যই শারীরিক কার্যকলাপ এড়াতে হবে। আপনি ক্লান্তি এবং স্তনে ব্যথা অনুভব করবেন কিন্তু বিশ্রাম নিলে আপনি ভালো বোধ করবেন। অস্ত্রোপচারের পরে প্রাথমিক দিনগুলিতে আপনার ব্যথা কমানোর জন্য আপনার ডাক্তার আপনাকে একটি ব্যথানাশক লিখে দেবেন। এছাড়াও, আপনি সম্পূর্ণরূপে পুনরুদ্ধার না হওয়া পর্যন্ত ভারী কিছু তুলতে পারবেন না।\nস্তন কমানোর সার্জারির পর দাগ পড়া স্বাভাবিক। যদিও দাগগুলি পুরোপুরি দূর হবে না, তবে সময়ের সাথে সাথে তারা বিবর্ণ হয়ে যাবে। আপনি যদি অস্ত্রোপচারের পরে অবিলম্বে বা আপনার সম্পূর্ণ পুনরুদ্ধারের আগে ভারী জিনিসগুলি তোলার চেষ্টা করেন তবে আপনি এই দাগগুলির আরও অবনতি লক্ষ্য করবেন। এই অস্ত্রোপচারের অন্যান্য সম্পর্কিত ঝুঁকিগুলির মধ্যে একটি বা নীচে দেওয়া সমস্তগুলি অন্তর্ভুক্ত থাকতে পারে:\nঅস্ত্রোপচার সাইটে অস্বাভাবিক ফোলাভাব\nআপনার স্তনবৃন্ত বা স্তনে স্বল্প-মেয়াদী বা দীর্ঘমেয়াদী অনুভূতির ক্ষতি\nছেদ স্থান থেকে অস্বাভাবিক স্রাব বা পুঁজ নিঃসরণ\nসংক্রমণের অন্যান্য লক্ষণগুলির সাথে লালভাব এবং কোমলতা\nএনেস্থেশিয়ার পার্শ্বপ্রতিক্রিয়া (স্তন কমানোর অস্ত্রোপচারের সময় আপনাকে ঘুমাতে সাহায্য করার ওষুধ)\nআরেকটি অস্ত্রোপচারের প্রয়োজন\nস্তনবৃন্ত এলাকার অপর্যাপ্ত নিরাময়


Zec3| BenULB | STEP | পরে তিনি আমাকে দেখালেন যিহোশূয় মহাযাজক সদাপ্রভুর দূতের সামনে দাঁড়িয়ে আছেন এবং তাঁকে দোষ দেবার জন্য শয়তান তাঁর ডানদিকে দাঁড়িয়ে আছে।\nসখরিয়ের চতুর্থ দর্শন।\n1পরে তিনি আমাকে দেখালেন যিহোশূয় মহাযাজক সদাপ্রভুর দূতের সামনে দাঁড়িয়ে আছেন এবং তাঁকে দোষ দেবার জন্য শয়তান তাঁর ডানদিকে দাঁড়িয়ে আছে। 2সদাপ্রভু শয়তানকে বললেন, “শয়তান, সদাপ্রভু তোমাকে তিরস্কার করুন! সদাপ্রভু যিনি যিরূশালেমকে বেছে নিয়েছেন তিনি তোমাকে তিরস্কার করুন! এই ব্যক্তি কি আগুন থেকে বের করে নেওয়া কাঠের মত নয়?” 3তখন যিহোশূয় নোংরা কাপড় পরা অবস্থায় স্বর্গদূতের সামনে দাঁড়িয়ে ছিলেন।\n4তখন সেই স্বর্গদূত তাঁর সামনে যারা দাঁড়িয়ে ছিল তাঁদের বললেন, “তার ময়লা পোশাক খুলে নাও।” তারপর তিনি যিহোশূয়কে বললেন, “দেখ, আমি তোমার পাপ দূর করে দিয়েছি এবং আমি তোমাকে সুন্দর পোশাক পরাব।” 5তখন আমি বললাম, “তাঁর মাথায় একটা পরিষ্কার পাগড়ী দেওয়া হোক।” তাই তাঁরা তাঁর মাথায় একটা পরিষ্কার পাগড়ী দিলেন এবং তাঁকে পোশাক পরালেন। তখনও সদাপ্রভুর দূত সেখানে দাঁড়িয়ে ছিলেন।\n6তারপর সদাপ্রভুর দূত যিহোশূয়কে এই আদেশ দিয়ে বললেন, 7“বাহিনীদের সদাপ্রভু এই কথা বলেন, ‘তুমি যদি আমার পথে চল ও আমার আদেশ পালন কর তাহলে তুমি আমার গৃহের বিচার করবে এবং আমার উঠানের দেখাশোনার ভার পাবে, আর যারা এখানে দাঁড়িয়ে আছে আমি তাদের মধ্য তোমাকে যাতায়াত করার অধিকার দেব।\n8হে মহাযাজক, যিহোশূয় এবং তোমার সামনে বসে থাকা তোমার সঙ্গী মহাযাজকেরা শোন। কারণ এই লোকেরা হল চিহ্নের মত, কারণ আমি আমার দাস সেই শাখাকে নিয়ে আসব। 9দেখ হে যিহোশূয়, আমি তোমার সামনে একটা পাথর রেখেছি। সেই পাথরের উপরে সাতটা চোখ রয়েছে এবং তার উপরে আমি একটা কথা খোদাই করব এই কথা বাহিনীদের সদাপ্রভু বলেন এবং আমি এক দিনেই এই দেশের পাপ দূর করব।\nবাহিনীদের সদাপ্রভু এই কথা বলেন, সেই দিন তোমরা প্রত্যেকে তোমাদের প্রতিবেশীকে তোমাদের আঙ্গুর লতা ও ডুমুর গাছের তলায় বসবার জন্য নিমন্ত্রণ করবে।”


খালেদা জিয়া কি তারেকের হাতে নেতৃত্ব ছাড়ছেন? – বাংলাদেশের কণ্ঠস্বর\nখালেদা জিয়া কি তারেকের হাতে নেতৃত্ব ছাড়ছেন?\nAuthor: Faruk Published Date: 22/08/2020 LeaveaComment on খালেদা জিয়া কি তারেকের হাতে নেতৃত্ব ছাড়ছেন?\nবিএনপির রাজনীতিতে খালেদা জিয়া কি ধীরে ধীরে নেপথ্যে চলে যাচ্ছেন—এমন প্রশ্ন এখনই ওঠার কথা নয়। কিন্তু উঠছে এ কারণে যে দলটির সাংগঠনিক কার্যক্রমের নেতৃত্ব দিচ্ছেন তারেক রহমান। অন্যদিকে কারামুক্ত চেয়ারপারসন খালেদা জিয়া গুলশানের ‘ফিরোজা’য় চিকিৎসা নিচ্ছেন। বলা হচ্ছে, অসুস্থ হলেও তিনি ‘ঐক্যের প্রতীক’ হিসেবে টিকে থাকবেন।\nএকই সঙ্গে চেয়ারম্যান ও ভারপ্রাপ্ত চেয়ারম্যান থাকার ঘটনায় দলের ভেতরে ও বাইরে গুঞ্জন থামানো যাচ্ছে না। কারণ তারেক নিজের কর্তৃত্ব প্রতিষ্ঠায় দল গোছানোর জন্য তৎপরতা শুরু করেছেন। তিনি চাইছেন, স্থায়ী কমিটিসহ সবাই তাঁর পক্ষে কথা বলুক। এ জন্য পছন্দের লোকদের তিনি ধীরে ধীরে পদায়নের চেষ্টাও চালাচ্ছেন, যা দলের সিনিয়র নেতাদের পাশাপাশি সব স্তরে দৃশ্যমান হচ্ছে। অন্যদিকে দলের বড় একটি অংশও আবার এ কারণে শঙ্কিত হয়ে ভাবছেন তারেক পুরোপুরি নিয়ন্ত্রণ নিয়ে নিতে পারলে বিএনপিতে তাদের ভবিষ্যৎ নেই। তারা কেউ বা নীরব, আবার কেউ বা খালেদা জিয়াকে দলে সক্রিয় করার চেষ্টা চালাচ্ছে। তাদের অনেকের আরেকটি ভাবনা হলো, আন্তর্জাতিক সম্প্রদায়ের কাছে এখনো তারেকের তুলনায় খালেদা জিয়াই বেশি গ্রহণযোগ্য। ফলে তাঁকে সামনে নিয়েই অন্তত আরেকটি নির্বাচনে অংশ নেওয়ার পক্ষপাতী তারা।\nএদিকে গত তিনটি নির্বাচনে কাঙ্ক্ষিত ফল ঘরে তুলতে না পারার কারণ ও বৈশ্বিক বাস্তবতায় সুধীসমাজের মধ্যেও একই ধরনের আলোচনা নতুন করে ছড়িয়েছে। দলের একটি অংশের পাশাপাশি সুধীসমাজের কেউ বলছেন, দলকে সামনের দিকে টেনে নেওয়ার মতো শারীরিক সক্ষমতা আর খালেদা জিয়ার নেই। সাজা স্থগিত করে নির্বাহী আদেশে কারামুক্তির কারণে তাঁর পক্ষে রাজনীতিতে সরব হওয়াও সম্ভব নয় বলে তাঁরা মনে করেন। তাই তাঁরা তারেক রহমানের নেতৃত্বেই দল পরিচালনায় পক্ষপাতী। আবার কারো মতে, বর্তমান বৈশ্বিক বাস্তবতায় তারেক রহমানকে সামনে নিয়ে এগোলে আন্তর্জাতিক সম্প্রদায়ের সমর্থন পাওয়া কঠিন হবে। তাঁদের মতে, দেশের অভ্যন্তরে ‘ক্ষমতার বিকল্প বিভিন্ন কেন্দ্র’ বলে পরিচিত প্রতিষ্ঠান বা সংস্থাও তারেক রহমানকে সমর্থন করছে না। ফলে অসুস্থ হলেও খালেদা জিয়াই এখন পর্যন্ত আওয়ামী লীগ বিরোধী শক্তির সবচেয়ে বড় প্রতীক বলে তাঁরা মনে করেন।\nতবে তারেক সমর্থকরা যুক্তি দিচ্ছেন, বিদেশিদের সঙ্গে সমঝোতা করতেও তারেক রহমানকেই লাগবে। কারণ দলের অন্য কারো সঙ্গে সমঝোতা হলেও তা কাজে লাগবে না। তা ছাড়া গত তিনটি নির্বাচনে খালেদা জিয়ার নেতৃত্বে দল পরিচালিত হলেও কাঙ্ক্ষিত ফল পাওয়া যায়নি। এই অংশের আরেকটি অভিযোগ হলো, সিনিয়র বেশির ভাগ নেতা তারেকের ভাবমূর্তি রক্ষার জন্য কাজ করেন না, বরং আড়ালে তাঁর সমালোচনা করেন। তাই তারেক রহমানকে সামনে নিয়েই তাঁরা দল পরিচালনার পক্ষপাতী।\nসর্বশেষ ২০১৮ সালের নির্বাচনে আন্তর্জাতিক শক্তিগুলো খালেদা জিয়া ও তারেক রহমানের বাইরে বিএনপির দু-একজন সিনিয়র নেতাকে দলের হাল ধরার পরামর্শ দিয়েছিল বলে জানা যায়। এমন সমঝোতা বা প্রস্তাবে ক্ষমতায় যাওয়া অথবা শক্তিশালী বিরোধী দল হিসেবে সংসদে যাওয়ার মতো আসন দেওয়ার প্রস্তাব ছিল বলে নির্ভরযোগ্য সূত্রগুলো থেকে জানা যায়। কিন্তু এক-এগারোর কথা বিবেচনায় রেখে সিনিয়র নেতারা খালেদা ও তারেকের বিরুদ্ধে অবস্থান নিতে রাজি না হওয়ায় নির্বাচনী ফলাফলে বড় ধরনের বিপর্যয় ঘটে বলে বিএনপিতে আলোচনা আছে।\nরাজনৈতিক বিশ্লেষক অধ্যাপক ড. তারেক শামসুর রেহমান মনে করেন, অসুস্থ হলেও খালেদা জিয়াই এখন পর্যন্ত বিএনপির ঐক্যের প্রতীক। ফলে মাইনাস খালেদা জিয়া বিএনপির ভবিষ্যৎ অন্ধকার। তিনি না থাকলে বিএনপি ভেঙে যাওয়াও অসম্ভব নয়। প্রশ্নের জবাবে জাহাঙ্গীরনগর বিশ্ববিদ্যালয়ের সাবেক এই অধ্যাপক বলেন, ‘তারেক রহমান রক্তের উত্তরাধিকার, সেটি ঠিক আছে; কিন্তু এর আগে তাঁর বিরুদ্ধে ওঠা অভিযোগগুলো তিনি খণ্ডন করতে পারেননি। ফলে বিএনপিকে অখণ্ড রাখতে হলে তারেকের মেয়ে ব্যারিস্টার জাইমা রহমানকে এখনই রাজনীতিতে নিয়ে আসা উচিত। দাদি খালেদা জিয়ার কাছ থেকে সে রাজনীতি শিখতে পারে।’\nরাজনৈতিক বিশ্লেষক অধ্যাপক ড. ইমতিয়াজ আহমেদ মনে করেন, খালেদা জিয়া ও তারেক রহমান—এই পরিবারবৃত্তের মধ্যে আবদ্ধ থাকলে রাজনীতি বা ক্ষমতার কাঙ্ক্ষিত লক্ষ্যে বিএনপি ভবিষ্যতে না-ও পৌঁছতে পারে। তিনি বলেন, ক্ষমতায় থাকতে তারেক সমর্থকদের ভূমিকায় সেনাবাহিনী ক্ষুব্ধ ছিল। সেই অবস্থার আজও পরিবর্তন হয়নি। তা ছাড়া এই পরিবারতন্ত্র চলতে থাকলে একসময় বিএনপির সিনিয়র নেতারাও রাজনীতির প্রতি আগ্রহ হারিয়ে ফেলবেন। সুধীসমাজও বিএনপিকে গ্রহণ করবে বলে মনে হয় না। পরিবারতন্ত্রের বাইরে গিয়ে ভারতে নরেন্দ্র মোদি ক্ষমতায় এসেছেন। তাই পরিবারতন্ত্র পাকাপোক্ত না করে খালেদা জিয়ারও দলের মধ্যে গণতন্ত্র চর্চা শুরু করা উচিত, বলেন ঢাকা বিশ্ববিদ্যালয়ের আন্তর্জাতিক সম্পর্ক বিভাগের এই অধ্যাপক।\nসুজন সম্পাদক বদিউল আলম মজুমদারের মতে, খালেদা জিয়া অসুস্থ থাকার কারণে এই মুহূর্তে হয়তো তারেক রহমানকে বিএনপির প্রয়োজন। কিন্তু আন্তর্জাতিক সম্প্রদায়, সুধীসমাজ ও জনগণের কাছে খালেদা জিয়ার অধিকতর গ্রহণযোগ্যতা রয়েছে। তাঁকে বাদ দিয়ে কিছুই হবে না। প্রশ্নের জবাবে তিনি বলেন, শক্তিশালী প্রাণী ডাইনোসরও বিলুপ্ত হয়েছে। পরিবর্তিত পরিস্থিতিতে বাংলাদেশের এই পরিবারতান্ত্রিক রাজনীতিও আগামী দিনে বদলাবে। তাই পারিবারিক মালিকানা বাদ দিয়ে যোগ্য ব্যক্তিদের সামনে এনে দলের মধ্যেই খালেদা জিয়ার গণতন্ত্রের চর্চা শুরু করা উচিত।\nঢাকা বিশ্ববিদ্যালয়ের আইন বিভাগের অধ্যাপক ড. আসিফ নজরুলের মতে, তারেক রহমানের কম বয়স এবং সাংগঠনিক ক্ষমতা বিএনপির অ্যাসেট। অন্যদিকে খালেদা জিয়ার অ্যাসেট হচ্ছে তাঁর ইমেজ, গ্রহণযোগ্যতা এবং দেশ পরিচালনার অভিজ্ঞতা। বিএনপিকে এই দুই অ্যাসেটের মধ্যে সমন্বয় করতে হবে। তবে দল পরিচালনায় অবশ্যই খালেদা জিয়ার অভিভাবকত্ব থাকতে হবে।\n২০১৮ সালের ৮ ফেব্রুয়ারি একটি দুর্নীতি মামলায় খালেদা জিয়ার কারাগারে যাওয়ার দিনই এক সংবাদ বিজ্ঞপ্তিতে ‘তারেক রহমানকে দলের ভারপ্রাপ্ত চেয়ারম্যান’ ঘোষণা করে বিএনপি। তবে গত ২৫ মার্চ কারামুক্ত হয়ে খালেদা জিয়ার বাসায় প্রত্যাবর্তনের পরও ওই অবস্থান পরিবর্তনের বিষয়ে বিএনপি কিছু স্পষ্ট করেনি। বরং এরপর বিএনপির স্থায়ী কমিটির সব ভার্চুয়াল সভায় লন্ডন থেকে সভাপতিত্ব করেছেন তারেক রহমান। দলের বেশির ভাগ সিদ্ধান্তও তিনিই দিচ্ছেন। অন্যদিকে স্থায়ী কমিটির সদস্যরা দুইবার দেখা করার সুযোগ পেলেও রাজনীতির বিষয়ে খালেদা জিয়া মুখ খুলছেন না। বিশেষ করে ভবিষ্যতে তিনি রাজনীতি করবেন কি না, সে বিষয়টি দলের সিনিয়র নেতাদের কাছে এখনো অস্পষ্ট। ফলে অনেকে ধরে নিয়েছেন, খালেদা জিয়া ভবিষ্যতে আর রাজনীতি না-ও করতে পারেন। আর তিনি রাজনীতি না করলে তারেক রহমানের পছন্দের লোকেরাই যে ভবিষ্যতে দলের গুরুত্বপূর্ণ পদে যাবেন, সে বিষয়ে তাঁরা নিশ্চিত।\nনির্ভরযোগ্য সূত্রের খবর, খালেদা জিয়া নীরব হয়ে যাওয়ার পর সাম্প্রতিককালে তারেক অনুসারী বলে পরিচিত নেতারা বড় পদে যাওয়ার জন্য বেশ তৎপরতা শুরু করেছেন। অতি উৎসাহী দু-একজন নেতা মহাসচিব হওয়ার জন্যও দৌড়ঝাঁপ শুরু করেছেন বলে দলের অনেকের কাছে দৃশ্যমান হয়েছে। আর এ কারণেই দলে কিছুটা অস্থিরতারও রয়েছে। তবে দলের কাণ্ডারি হওয়ার স্পর্শকাতর বিষয়ে বিএনপির স্থায়ী কমিটির নেতারা কথা বলেন বেশ সতর্কভাবে।\nজানতে চাইলে ব্যারিস্টার মওদুদ আহমদ কালের কণ্ঠকে বলেন, ‘বিএনপির জন্য আমাদের দুজনকেই সমানভাবে দরকার।’ তিনি বলেন, ‘চেয়ারপারসন খালেদা জিয়া ঐক্যের প্রতীক। ৩৮ বছরে তিনি সংগঠনকে মানুষের দোরগোড়ায় নিয়ে গেছেন। ফলে তাঁকে ছাড়া চলবে না। অন্যদিকে ম্যাডামের (খালেদা জিয়া) শারীরিক অবস্থা ভালো নয়, এটিও বাস্তবতা। ফলে বিএনপিকে সচল তথা সক্রিয় করার জন্য তারেক রহমানকেও প্রয়োজন।’\nস্থায়ী কমিটির আরেক সদস্য গয়েশ্বর চন্দ্র রায় বলেন, খালেদা জিয়া ও তারেক রহমান যাঁর যাঁর অবস্থান থেকে দুজনেই বিএনপির জন্য অনিবার্য। এদেশের গণতান্ত্রিক আন্দোলনে জনগণের কাছে খালেদা জিয়া জনপ্রিয় একজন নেতা। অন্যদিকে তাঁর অনুপস্থিতিতে তারেক রহমানও অনিবার্য। আমাদের দুজনকেই প্রয়োজন।’ প্রশ্নের জবাবে তিনি বলেন, অসুস্থ হলেও খালেদা জিয়া এখনো এদেশে বড় একটি শক্তি।\nএ বিষয়ে মৃত্যুর কিছুদিন আগে রাষ্ট্রবিজ্ঞানী অধ্যাপক এমাজউদ্দীন আহমদ কালের কণ্ঠকে বলেছিলেন, খালেদা জিয়া ও তারেক রহমান দুজনকেই বিএনপিতে সমানভাবে প্রয়োজন। খালেদা জিয়া ঐক্যের প্রতীক এবং তাঁকে কেন্দ্র করেই বিএনপির রাজনৈতিক কর্মকাণ্ড আবর্তিত হবে। কিন্তু তিনি অসুস্থ হওয়ায় দল চালাতে তারেক রহমানকে লাগবে। প্রশ্নের জবাবে বিএনপিপন্থী বলে পরিচিত সুধীসমাজের প্রতিনিধি এমাজউদ্দীন মন্তব্য করেছিলেন, এরশাদকেও এদেশের সুধীসমাজ পছন্দ করেনি, কিন্তু জীবনের শেষ দিন পর্যন্ত তিনি দল চালিয়েছেন। কোনো অসুবিধা হয়নি। সৌজন্যে: কালের কণ্ঠ\n653100cookie-checkখালেদা জিয়া কি তারেকের হাতে নেতৃত্ব ছাড়ছেন?no\n← পুত্রবধূকে হত্যাচেষ্টায় অভিযুক্ত শ্বশুরের ঝুলন্ত লাশ উদ্ধার\nভাট-রিয়ার হোয়াটসঅ্যাপ চ্যাট আলাপ যেভাবে ফাঁস হলো →


দুয়েকটি ‘নগণ্য’ ঘটনা ছাড়া সুষ্ঠু ও সুন্দর ভোট: ইসি সচিব | bangla.bdnews24.com\nPublished: 16 Jan 2021 07:14 PM BdST Updated: 16 Jan 2021 07:18 PM BdST\nরাজশাহীর ভবানীগঞ্জ পৌরসভার একটি কেন্দ্রে ভোটারদের লাইন।\nদ্বিতীয় ধাপের ৬০টি পৌরসভা নির্বাচনে ‘দুয়েকটি নগণ্য ঘটনা’ ছাড়া ‘সুষ্ঠু ও সুন্দর’ ভোট হয়েছে বলে দাবি করেছেন নির্বাচন কমিশনের জ্যেষ্ঠ সচিব মো. আলমগীর।\nপৌর নির্বাচন: দাগনভূঁঞায় হাতবোমা বিস্ফোরণে আনসার সদস্য আহত\nঈশ্বরদী পৌর নির্বাচন: সরে দাঁড়ালেন বিএনপি প্রার্থী\nকুলিয়ারচরে ‘অনিয়ম’: নির্বাচন বর্জন বিএনপির\nসাভার পৌরে কেন্দ্রে নেই বিএনপির এজেন্ট\nরাজশাহীর ভবানীগঞ্জেও ভোট বর্জন বিএনপির\nপৌরসভার নির্বাচন: মোংলায় ভোট বর্জন বিএনপির\nবসুরহাট: বিক্ষুব্ধ আবদুল কাদের মির্জা ভোটের দিনে স্বস্তিতে\nমরণের আগে ‘শতবর্ষী’ বৃদ্ধার ভোট দেওয়ার ইচ্ছাপূরণ\nএ ধাপে ইভিএম ও ব্যালটে গড়ে ৬০-৭০% ভোট পড়েছে বলে ধারণা করছেন তিনি।\nনির্বাচন কমিশনের জ্যেষ্ঠ সচিব মো. আলমগীর (ফাইল ছবি)\nশনিবার ভোট শেষে সন্ধ্যায় নির্বাচন ভবনে ইসি সচিব আলমগীর সাংবাদিকদের বলেন, “সার্বিক পরিস্থিতি অত্যন্ত ভালো ছিল। প্রচুর ভোটার উপস্থিতি ছিল। দুয়েকটি জায়গায় দুষ্কৃতিকারীরা অপচেষ্টা করেছে, আইনশৃঙ্খলা বাহিনী পরিস্থিতি নিয়ন্ত্রণে এনেছে; এটা খুবই নগণ্য ঘটনা।\n“সব মিলিয়ে এবার পৌরসভায় সুষ্ঠু ও একটা সুন্দর নির্বাচন হয়েছে।”\nদ্বিতীয় ধাপের ৬০ পৌরসভায় সকাল ৮টায় ভোটগ্রহণ শুরু হয়, বিকাল ৪টায় ভোট শেষে কেন্দ্রে কেন্দ্রে গণণার কাজ চলছে। ফল ঘোষণার প্রস্তুতিও চলছে।\n২৯ পৌরসভায় ইভিএম এবং ৩১ পৌরসভায় ব্যালট পেপারে ভোট হয়েছে। অনেক এলাকায় ভোট বর্জন, অনিয়ম, গোলযোগ ও প্রার্থীদের পাল্টাপাল্টি অভিযোগ এসেছে।\nইসি সচিব জানান, বোয়ালমারীতে একটি কেন্দ্রে ব্যালটবাক্স ছিনিয়ে নেওয়ার অপেচষ্টা করলে কেন্দ্রটি স্থগিত করা হয়েছে। কিশোরগঞ্জেও একটি কেন্দ্রে ভোট বন্ধ করা হয়েছে।\nবিভিন্ন এলাকায় গোলযোগ ও সহিংসতার বিষয়ে দৃষ্টি আকর্ষণ করলে সচিব বলেন, “৬০ পৌরসভার মধ্যে দুয়েকটি কেন্দ্রে হয়েছে, স্থগিতও করা হয়েছে। দুষ্কৃতকারীদের এ ধরনের অপচেষ্টা থাকে ভোটকে বিতর্কিত করার জন্য, কিন্তু তারা সফল হয়নি।”\nতিনি জানান, এবার পৌরসভায় ইভিএমে সর্বোচ্চ ৮০% ভোট পড়ার তথ্য এসেছে আড়ানি পৌরসভায়, সর্বনিম্ন কুলিয়ারচরে ৫৫% ভোট পড়েছে। এছাড়া ব্যালট পেপারে বোয়ালমারীতে ৭৫% এবং দিনাজপুরে সর্বনিম্ন ১৫% ভোট পড়ার তথ্য পাওয়া গেছে বিকালে। পূর্ণাঙ্গ তথ্য ভোট গণণা শেষে আসবে।\nদুপুরে সাভারের তিনটি কেন্দ্র ঘুরে এসে নির্বাচন কমিশনার মাহবুব তালুকদার বলেছেন, এই নির্বাচনকে ‘অংশগ্রহণমূলক’ বলা যায় না।\nতবে ইসি সচিব তা মনে করছেন না।\n“নিরপেক্ষ নির্বাচন করছে নির্বাচন কমিশন,” বলেন তিনি।\nদ্বিতীয় ধাপের পৌরসভা ভোটে দেশের বিভিন্ন জায়গায় সহিংসতার ঘটনা ঘটেছে, অনিয়মের অভিযোগ তুলে বিভিন্ন জায়গায় ভোট বর্জনের ঘোষণা দিয়েছেন বিএনপির প্রার্থীরা। বিডিনিউজ টোয়েন্টিফোর ডটকমের প্রতিনিধিদের পাঠানো খবর:\nদাগনভূঁঞা পৌরসভার একটি কেন্দ্রে হাতবোমার বিস্ফোরণ\nফেনীর দাগনভূঁঞা পৌরসভার একটি কেন্দ্রে হাতবোমার বিস্ফোরণে এক আনসার সদস্য আহত হয়েছেন।\nপাবনার ঈশ্বরদীতে মারধর, কেন্দ্র থেকে বের করে দেওয়া এবং জোর করে নৌকায় সিল মারাসহ নানা অনিয়মের অভিযোগ তুলে পৌর নির্বাচন বর্জনের ঘোষণা দেন বিএনপির প্রার্থী।\nকিশোরগঞ্জের কুলিয়ারচর পৌরসভায় বিএনপির মেয়র প্রার্থীর ভোট বর্জনের ঘোষণা\nকিশোরগঞ্জে এজেন্টদের মারধর, কেন্দ্র থেকে বের করে দেওয়া এবং ইভিএমে জোর করে ভোট দেওয়ার অভিযোগ এনে কুলিয়ারচর পৌরসভা নির্বাচন বর্জনের ঘোষণা দেয় বিএনপি।\nঢাকার সাভার পৌরসভা নির্বাচনে বেশিরভাগ কেন্দ্রে বিএনপির কোনো এজেন্ট দেখা যায়নি। এ নিয়ে আওয়ামী লীগ ও বিএনপির মেয়র প্রার্থী ভিন্ন ভিন্ন বক্তব্য দিয়েছেন।\nরাজশাহীর বাগমারা উপজেলার ভবানীগঞ্জ পৌরসভায় ভোট বর্জন করেছেন বিএনপির প্রার্থী।\nকেন্দ্র দখল, এজেন্টদের কেন্দ্র থেকে বের করে দেওয়াসহ নানা অনিয়মের অভিযোগ তুলে বাগেরহাটের মোংলাপোর্ট পৌরসভার নির্বাচনে ভোট বর্জন করেন বিএনপি মেয়র প্রার্থী মো. জুলফিকার আলী।\nবরগুনায় পৌরসভা নির্বাচনের আগের রাতে আওয়ামী লীগের মেয়র প্রার্থীর অস্থায়ী প্রচার কার্যালয়ের কাছে ককটেল বিস্ফোরণের অভিযোগ উঠে।\nভোটের দিন হাসিমুখে আব্দুল কাদের মির্জা\nতবে আলোচনায় থাকা নোয়াখালীর বসুরহাট পৌরসভার নির্বাচন শান্তিপূর্ণ হয়েছে। ক্ষমতাসীন দলের বিভিন্ন নেতার সমালোচনা করে আলোচনায় উঠে আসা নৌকা মার্কার মেয়র প্রার্থী আবদুল কাদের মির্জা তার জয়ের ব্যাপারে আশাবাদী।\nপ্রথম ধাপে ২৪ পৌরসভায় ইভিএমে ভোট হওয়ায় তেমন ছিল না গোলযোগ।\nএবার দ্বিতীয় ধাপে অর্ধেক এলাকায় ব্যালট ও ইভিএমে ভোটে জোর- জবরদস্তিসহ বেশ অভিযোগ এল।\nএ নিয়ে নির্বাচন কমিশনার মাহবুব তালুকদারও উদ্বেগ প্রকাশ করেছেন।\nচলে গেলেন শহীদ বুদ্ধিজীবী মুনীর চৌধুরীর স্ত্রী লিলি চৌধুরী\n‘বেনাপোল দিয়ে ২০১৯ সালেই’ দেশ ছাড়েন পি কে হালদার\nজাতীয় বিশ্ববিদ্যালয়ে কর্মমুখী কোর্স চালুর তাগিদ বিদায়ী উপাচার্যের\nঅবৈধ সম্পদ: ফরিদপুরের বরকত-রুবেলকে গ্রেপ্তারির আবেদন মঞ্জুর\nওআইসির আয়োজনে ঢাকায় ‘বঙ্গবন্ধু ইয়থ আর্ট কম্পিটিশন’\nমহামারী: জয় বাংলা কনসার্ট এবার হচ্ছে না\nমার্চে কালবৈশাখীর পর তাপপ্রবাহের আভাস\nচলে গেলেন শহীদ বুদ্ধিজীবী মুনীর চৌধুরীর স্ত্রী অভিনেত্রী লিলি চৌধুরী\nআত্মসমর্পণ করে জামিন নিলেন জাপা এমপি শরিফুল\nবাংলাদেশের গণমাধ্যমে মনোযোগ থাকে: দোরাইস্বামী\nঢাবিতে পুলিশের গাড়ি থাকলে ‘আগুন দেওয়ার’ হুমকি নূরের